
ÚVOD

Školský vzdelávací program je východiskom pre každodennú výchovno-vzdelávaciu činnosť realizovanú v podmienkach základnej školy pre žiakov so zdravotným znevýhodnením s mentálnym postihnutím( ďalej ZŠ pre žiakov so ZZ s MP).

Krok za krokom k samostatnosti
Výstižnosť a pedagogický význam názvu
· „Krok za krokom“ (progresia a individualizácia): Vyjadruje rešpektovanie individuálneho tempa žiakov. Učenie prebieha formou malých, postupných a systematických krokov. Symbolizuje trpezlivosť, primeranosť nárokov a rešpektovanie limitov vyplývajúcich z diagnózy.
· „k samostatnosti“ : Definuje konečný cieľ celej edukácie. V tomto kontexte samostatnosť neznamená úplnú nezávislosť od pomoci iných. Znamená to zvýšenie kvality života – schopnosť vyjadriť súhlas/nesúhlas, zvládnuť základnú sebaobsluhu alebo s dopomocou vykonať jednoduchú praktickú činnosť.

Hlavné piliere filozofie programu

· Komunikačné minimum: Naučiť žiaka funkčne komunikovať s okolím prostredníctvom reči alebo systémov alternatívnej a augmentatívnej komunikácie (AAK)
· Sebaobsluha a autonómia: Každý posun v oblasti hygieny, stolovania či mobility výrazne odľahčuje rodinu a zvyšuje ľudskú dôstojnosť samotného žiaka.
· Zmysluplná socializácia: Vnímanie okolitého sveta, prežívanie spoločných aktivít s rovesníkmi, rozvoj emočných väzieb a minimalizácia nežiaduceho sociálneho správania.

Názov deklaruje, že škola vníma limity žiaka, no odmieta pasivitu. Je prísľubom partnerstva, kde pedagógovia spoločne s rodinou trpezlivo vedú žiaka k tomu, aby dokázal v rámci svojich možností ovplyvňovať svoj život a prostredie okolo seba.


















1. Poslanie výchovy a vzdelávania žiakov so zdravotným
znevýhodnením s mentálnym postihnutím v prípravnom ročníku

· rozvíjať vedomosti a zručnosti žiakov potrebné pre budúce úspešné napredovanie             v 1. ročníku základného vzdelávania bez výrazného rizika školského neúspechu;
· rozvíjať tie oblasti vývinu – motorická, komunikačná, sociálna, emocionálna, kognitívna, v ktorých majú žiaci vývinové oneskorenie alebo potrebujú kompenzovať zdravotné znevýhodnenie;
· utvárať a posilňovať pozitívny vzťah žiakov k škole a k vzdelávaniu;
· rozvíjať sociálne zručnosti žiakov dôležité pre interakciu s rovesníkmi aj dospelými;
· podporovať rozvoj sebaobslužných návykov a primeranej miery samostatnosti  pri plnení školských úloh. 

Výchovno-vzdelávacia činnosť v prípravnom ročníku sa realizuje prevažne hravou, zážitkovou a vysoko individuálne prispôsobenou formou, s maximálnym dôrazom na pozitívnu motiváciu a postupnú adaptáciu na školské prostredie.

Školský vzdelávací program rešpektuje:

· vývinové osobitosti žiakov so zdravotným znevýhodnením,
· zohľadňujeme vlastné ciele, poslanie a zameranie prípravného ročníka,
· priestorové, materiálno-technické a personálne podmienky  školy pre žiakov so
zdravotným znevýhodnením (vonkajšie i vnútorné, blízke i vzdialenejšie),
· a vytvára priestor na uplatňovanie takého štýlu výchovno-vzdelávacej činnosti, ktorý
pozitívne ovplyvňuje učenie  zdravotne znevýhodnených žiakov s mentálnym postihnutím,
a ovplyvňuje celkovú klímu a kultúru ZŠ pre žiakov so ZZ s MP.

1.1. Ciele výchovy a vzdelávania 

Ciele výchovy a vzdelávania žiakov so stredným, ťažkým a hlbokým stupňom mentálneho postihnutia v prípravnom ročníku a žiakov so stredným, ťažkým a hlbokým stupňom mentálneho postihnutia v kombinácii s iným zdravotným znevýhodnením v prípravnom ročníku sú zamerané najmä na adaptáciu v školskom prostredí a na rozvoj ich elementárnych funkcií nevyhnutných pre ďalšie vzdelávanie. 

Výchovno-vzdelávacia činnosť v prípravnom ročníku sa realizuje prevažne hravou, zážitkovou a vysoko individuálne prispôsobenou formou, s maximálnym dôrazom na pozitívnu motiváciu a postupnú adaptáciu na školské prostredie.

Vlastné ciele výchovy a vzdelávania sa ustanovujú v súlade: 

· so všeobecnými cieľmi ustanovenými v štátnom vzdelávacom programe,
· s cieľmi výchovy a vzdelávania ustanovenými v školskom zákone, 
· s cieľmi stanovenými v koncepčnom zámere rozvoja školy pre žiakov so zdravotným znevýhodnením s mentálnym postihnutím,  
· s potrebami zdravotne znevýhodnených žiakov, zákonných zástupcov, pedagogických zamestnancov
· záverov a odporúčaní ktoré vyplývajú z autoevalvácie školy

ZŠ pre žiakov so ZZ s MP vytvára podmienky na vzdelávanie v súlade s vyjadrením špecializovaného centra poradenstva a prevencie (ďalej ŠCPaP) a to prostredníctvom: 

a) vzdelávacieho programu pre deti so zdravotným znevýhodnením,
b) individuálneho vzdelávacieho programu,
c) poskytovaním podporných opatrení

Montessori pedagogika – zaradenie jej prvkov do edukačného procesu žiakov so stredným, ťažkým a hlbokým stupňom mentálneho postihnutia si vyžaduje špecifickú modifikáciu postupov, pričom primárnym cieľom zostáva aktivizácia senzorických kanálov a rozvoj bazálnej sebaobsluhy. Koncept pripraveného prostredia sa v tomto kontexte transformuje na vysoko štruktúrovaný priestor, kde vizuálna minimalizácia a jasná topografia zón eliminujú percepčné zahltenie žiakov a podporujú ich priestorovú orientáciu.

Školský vzdelávací program je druhou úrovňou vzdelávacieho programu a je východiskom pre výchovno – vzdelávaciu činnosť realizovanú v ZŠ pre žiakov so ZZ s MP.

· vytváranie predvídateľného a bezpečného prostredia, ktoré minimalizuje stresové faktory a vytvára optimálne podmienky pre proces učenia sa. 
· formovanie návykov smerujúcich k telesnému a psychickému zdraviu sa buduje vnútorná stabilita žiakov, ktorá je základným predpokladom pre ich napredovanie a dosahovanie individuálnych vzdelávacích cieľov v atmosfére prijatia a dôvery. 
· nadobúdať a upevňovať dennú rutinu v rámci výchovno-vzdelávacieho procesu prostredníctvom vizualizovaných rozvrhov a rituálov;
· aplikovať individuálne plány prevencie a zvládania krízových situácií;
· preukazovať sebauvedomenie prostredníctvom cielenej odozvy na telesné a zmyslové podnety;
· vyjadrovať základné potreby a pocity prostredníctvom funkčného využitia individuálne nastavených komunikačných systémov;

Splnenie cieľov je v súlade s podpornými opatreniami, ktoré sú pre každé dieťa špecifické a sú pretransformované do vzdelávacieho programu.

2. Zameranie školy v prípravnom ročníku

Naša škola pre žiakov so ZZ s MP je vzdelávacím zariadením, v ktorom ponúkame bezpečné, emočné a podnetné prostredie, kde u žiaka rozvíjame jeho individuálne maximum. Kladieme dôraz na sebaobsluhu, komunikáciu a socializáciu žiaka, edukáciu staviame na princípoch špeciálnej pedagogiky s plne kvalifikovaným prístupom.

Základná škola pre deti so ZZ s MP má stabilné miesto v Trnavskom regióne a prešla dynamickým vývojom, ktorý reagoval na potreby praxe.

Významným míľnikom bolo zlúčenie materskej školy so Špeciálnou základnou školou ako jednej organizačnej zložky , ktorá stala sa súčasťou Spojenej školy, čím sme vytvorili ucelený komplex služieb pod jednou strechou.

Prípravný ročník funguje ako plynulý prechod z rodinného prostredia alebo materskej školy do štruktúrovaného školského dňa. 
Hlavným pedagogickým zameraním našej školy v prípravnom ročníku pre žiakov so stredným, ťažkým a hlbokým stupňom mentálneho postihnutia a žiakov so stredným, ťažkým a hlbokým stupňom mentálneho postihnutia v kombinácii s iným zdravotným znevýhodnením je humanistický a vysoko individualizovaný prístup, ktorého primárnym cieľom je komplexná kompenzácia dôsledkov zdravotného znevýhodnenia a úspešná adaptácia dieťaťa na edukačné prostredie.
[bookmark: _Hlk237435961]Environmentálne zameranie základnej školy pre žiakov so zdravotným znevýhodnením s mentálnym postihnutím ( ďalej ZŠ pre žiakov so ZZ s MP)  sa musí opierať o zmyslové vnímanie, zážitkové učenie a jednoduchú praktickú činnosť namiesto zložitej teórie.
Cieľom je vytvoriť si pozitívny vzťah k prírode a osvojiť si základné hygienické a ekologické návyky. 
Hlavné piliere zamerania:
· Zážitok namiesto encyklopédií: Žiaci spoznávajú prírodu priamym kontaktom, dotykom, sluchom a čuchom.
· Rozvoj sebaobsluhy: Ekologické správanie sa spája s každodennými činnosťami ako šetrenie vodou či upratovanie.
· Praktická užitočnosť: Výstupy z aktivít majú okamžitý a viditeľný výsledok (napr. čistý dvor, vypestovaná reďkovka).
· Bezpečné prostredie: Všetky aktivity rešpektujú motorické a kognitívne limity detí.
· Konkrétne aktivity a témy: Odpad a čistota okolia
· Triedenie podľa farieb: Využívanie košov s výraznými farebnými prvkami a obrázkami (papier = modrý kôš s obrázkom zošita).
· Zber papiera a plastov: Jednoduché čistenie areálu školy formou hry (kto nájde viac papierikov).
· Upcyklácia: Výroba jednoduchých kŕmidiel pre vtáky z plastových fliaš alebo krabíc od mlieka.
· Zmyslová záhrada:  kvetináče s voňavými bylinkami (mäta, levanduľa) a rôznymi povrchmi na chodenie naboso (kamienky, kôra, tráva).
· Jednoduché záhradkárstvo: Sadenie veľkých semien (fazuľa, hrach, cibuľka), kde žiaci rýchlo vidia výsledok svojej práce.
· Kompostovanie: Vyhadzovanie šupiek z desiatej do školského kompostéra a sledovanie, ako vzniká hlina.
· Prikrmovanie vtáctva: Pravidelné sypanie semienok do kŕmidiel počas zimy.
· Pozorovanie hmyzu: Výroba jednoduchého „hmyzieho hotela“ z dreva a šišiek.
· Svetlo a voda: Výuka rituálu zatvárania kohútika počas umývania rúk a zhasínania svetla pri odchode z triedy.
· Obrázkové pripomienky: Umiestnenie piktogramov k vypínačom a umývadlám.











3.Stupeň vzdelania

[bookmark: _Hlk235610800]Žiaci so stredným, ťažkým alebo hlbokým mentálnym postihnutím a žiaci so stredným, ťažkým a hlbokým stupňom mentálneho postihnutia v kombinácii s iným zdravotným znevýhodnením ktorí navštevujú prípravný ročník, nezískavajú absolvovaním tohto konkrétneho ročníka samostatný stupeň vzdelania. Prípravný ročník slúži výhradne ako diagnosticko-formačná fáza na prípravu dieťaťa na vstup do samotného základného vzdelávania.
Absolvovanie prípravného ročníka sa nepovažuje za prvý rok plnenia povinnej školskej dochádzky. Po absolvovaní prípravného ročníka žiak pokračuje vo vzdelávaní v 1.ročníku v ZŠ pre žiakov so ZZ s MP, alebo na základe rozhodnutia o prijatí prestupom môže pokračovať 
v 1. ročníku aj v ZŠ.

3.1. Vyučovací jazyk

Vyučovacím jazykom základnej školy pre žiakov so ZZ s MP – prípravný ročník,  je štátny jazyk – slovenský jazyk

4. Formy výchovy a vzdelávania

V prípravnom ročníku sa žiaci so stredným, ťažkým alebo hlbokým mentálnym postihnutím a žiaci so stredným, ťažkým a hlbokým stupňom mentálneho postihnutia v kombinácii s iným zdravotným znevýhodnením vzdelávajú podľa Štátneho vzdelávacieho programu – prílohy: Obsah výchovy a vzdelávania pre žiakov so stredným, ťažkým alebo hlbokým stupňom mentálneho postihnutia a žiakov so stredným, ťažkým alebo hlbokým stupňom mentálneho postihnutia v kombinácii s iným zdravotným znevýhodnením.

Kľúčové princípy v rámci vzdelávania žiakov so ZZ s MP:

· Individuálny prístup:
Každý žiak so špeciálnymi potrebami má vypracovaný
Individuálny vzdelávací program (IVP), ktorý zohľadňuje jeho konkrétnu diagnózu a odporúčania z poradenského zariadenia v zmysle podporných opatrení.
· Špeciálne metódy: 
Využívajú sa metódy reedukácie (náprava funkcií), kompenzácie
(využitie náhradných schopností) a rehabilitácie.
· Absencia štandardov: 
Žiaci so ZZ s MP nepostupujú podľa bežných vzdelávacích štandardov

Kľúčové princípy systému podpory žiakov so ZZ s MP:

Podpora je postavená na adresnosti a flexibilite, pričom sa rozlišuje päť stupňov podpory: 

· Stupne 1 a 2: Zabezpečuje škola prostredníctvom učiteľov a školského podporného tímu (pedagogický asistent, školský psychológ).
· Stupne 3 až 5: Vyžadovanie súčinnosti so zariadeniami poradenstva a prevencie (ŠCPa P), ktoré poskytujú špecializovanú diagnostiku a odbornú intervenciu.



Hlavné princípy podporných opatrení

· Adresnosť a flexibilita:
Podpora sa poskytuje podľa potreby žiaka, môže byť dočasná alebo trvalá – v závislosti do zdravotného znevýhodnenia žiaka a jeho aktuálneho stavu.
· Stupňovitosť podpory: 
Systém rozlišuje päť úrovní podpory, od základnej pedagogickej intervencie v triede až po vysoko špecializovanú pomoc v poradenských zariadeniach.
· Právo na podporu:
Každý žiak ktoré čelí prekážkam vo vzdelávaní má nárok na primerané podporné opatrenia.

Štruktúra podporných opatrení 

a) Úprava obsahu a foriem vzdelávania:
Vzdelávanie zohľadňuje špecifiká  kognitívneho vývinu žiakov so stredným, ťažkým alebo hlbokým mentálnym postihnutím a žiakov so stredným, ťažkým a hlbokým stupňom mentálneho postihnutia v kombinácii s iným zdravotným znevýhodnením
b) Individuálny vzdelávací program (IVP): 
Vypracováva sa na základe vyjadrenia poradenského zariadenia a obsahuje konkrétne úpravy cieľov a metód.
c) Personálna podpora: 
Zabezpečenie pedagogického asistenta, odborného zamestnanca (školský psychológ) pre pomoc pri vzdelávaní či sebaobslužných úkonoch.
d) Špeciálne pomôcky: 
Poskytovanie kompenzačných a didaktických pomôcok prispôsobených potrebám dieťaťa.
e) Úprava prostredia: 
Debarierizácia a vytváranie bezpečného, prehľadného priestoru pre dieťa z hľadiska jeho zdravotného znevýhodnenia.

Pri vzdelávaní žiakov so stredným, ťažkým a hlbokým stupňom mentálneho postihnutia v kombinácii s iným zdravotným znevýhodnením vychádzame  z princípov výchovno-vzdelávacieho programu Treatment and Education of Autistic and Communicationhandicapped  Children  (TEACCH). 
Tento program kladie dôraz na individualizáciu, ktorá vznikla z nutnosti zohľadňovať typické vlastnosti a potreby najmä u žiakov s autizmom alebo ďalšími pervarzívnymi vývinovými poruchami so stredným, ťažkým a hlbokým stupňom mentálneho postihnutia.
Zameriavame sa na rozvíjanie ich individuálnych vedomosti, schopností a zručností 
v rámci ich možností a osobitostí  pre ich praktický život.
Vo svojom pôsobení metóda TECCH spája výchovné, sociálne a diagnostické poslanie a jej úlohou je poskytnutie teoretických základov pre úspešnú inštitucionálnu starostlivosť a pomôcť tak rodičom a najmä samotnému dieťaťu jeho postupné včleňovanie do bežného života spoločnosti.






4.1 Metódy a formy práce

Prípravný ročník vnímame ako kľúčové preklenovacie a diagnostické obdobie medzi rodinnou (resp. predprimárnou) starostlivosťou a štruktúrovaným školským vzdelávaním. Škola v tomto ročníku nekladie dôraz na akademické vedomosti, ale prioritne sa zameriava na nasledovné strategické oblasti:
· Komplexné špeciálno-pedagogické pozorovanie: Celoročné kontinuálne sledovanie a vyhodnocovanie psychických, zmyslových a motorických možností žiaka v úzkej spolupráci so školským podporným tímom. Výstupy tejto diagnostiky slúžia ako podklad pre tvorbu a precizovanie Individuálneho vzdelávacieho programu (IVP) a presné zaradenie žiaka do príslušného variantu vzdelávania v ďalších postupových ročníkoch.
· Rozvoj sebaobsluhy, autonómie a hygienických návykov: Dosiahnutie maximálnej možnej miery nezávislosti žiaka od pomoci iných osôb v bežných činnostiach dňa. Zameriavame sa na intenzívny nácvik elementárnych úkonov osobnej hygiene (používanie toalety, umývanie rúk), stravovacích návykov (držanie lyžice, pitie z pohára) a spolupráce pri obliekaní.
· Senzorická integrácia a bazálna stimulácia: Prebúdzanie záujmu o okolité prostredie a prekonávanie sociálnej izolácie prostredníctvom zapájania všetkých zmyslových kanálov. Využívame metodiku bazálnej stimulácie (somatické, vestibulárne a vibračné podnety) a multisenzorické prostredie (Snoezelen) pre rozvoj vnímania vlastného tela a okolitého sveta (s dôrazom na žiakov vo variante C).
· Budovanie alternatívnych foriem komunikácie (AAK): Rozvoj funkčnej komunikácie prispôsobenej možnostiam žiaka. U žiakov s výrazným narušením alebo absenciou reči sa zameriavame na zavádzanie augmentatívnej a alternatívnej komunikácie (gestá, piktogramy, komunikačné tabuľky, fotosymboly a technické pomôcky).
· Psychomotorický rozvoj a grafomotorická príprava: Stimulácia hrubej motoriky, koordinácie pohybov, priestorovej orientácie a rovnováhy. V oblasti jemnej motoriky sa zameriavame na uvoľňovanie ruky, rozvoj dlaňového a prstového úchopu a vizuomotoriky formou manipulačných hier s rôznymi materiálmi (piesok, voda, plastelína, hlina).
· Socializácia a emocionálna stabilizácia: Vytváranie pocitu bezpečia, istoty a radosti z pobytu v škole. Zameriavame sa na postupné zvykanie si na školský režim, striedanie činností a odpočinku, rešpektovanie učiteľa a asistenta a potláčanie nežiaducich prejavov správania prostredníctvom pozitívnej behaviorálnej podpory.
· Materiálno-technické a personálne zabezpečenie zamerania školy:
Na realizáciu tohto zamerania škola garantuje bezbariérové prostredie tried s vymedzenými edukačnými, hernými a relaxačnými zónami. Výchovno-vzdelávací proces je personalizovaný nízkym počtom žiakov v triede a stálou prítomnosťou pedagogického asistenta a špeciálneho pedagóga. Využívajú sa výhradne špeciálne didaktické, kompenzačné a rehabilitačné pomôcky.









Žiaci so ZZ s MP potrebujú zažiť svet cez vlastnú skúsenosť. Tradičné metódy výkladu preto nahrádzajú nasledujúce prístupy:

· Multisenzorická stimulácia (Snoezelen princípy): Zapájanie čo najviac zmyslov – bazálna stimulácia, multisenzoriálne podnety
· Metódy štruktúrovaného učenia: vizuálna podpora, štrukturalizácia priestoru
· Piktogramy a vizuálne rozvrhy: Používanie procesných kariet (obrázkové postupy).
· Metódy rozvoja komunikácie: Využívanie komunikačných tabuliek, systému PECS (výmena obrázkov za predmety) alebo jednoduchých gest. 
· Metóda globálneho čítania: Priraďovanie celého slova k reálnemu predmetu alebo fotografii , čo stimuluje zrakovú pamäť.
· Behaviorálne a asistenčné metódy: Metóda "Ruka v ruke" (Fyzické vedenie), Pozitívne posilňovanie (Token ekonomika), Reťazenie (Chaining)

4.2 Formy osobitného spôsobu plnenia školskej dochádzky

Individuálne vzdelávanie

O povolení individuálneho vzdelávania rozhoduje škola, do ktorej bol žiak prijatý (ďalej len „kmeňová škola“), na základe písomnej žiadosti zákonného zástupcu, zástupcu zariadenia alebo plnoletého žiaka.
K žiadosti o povolenie individuálneho vzdelávania zákonný zástupca, zástupca zariadenia priloží písomný súhlas pediatra vydaný na základe vyjadrenia lekára so špecializáciou v inom špecializačnom odbore ako všeobecné lekárstvo; ak účasť na vzdelávaní v škole neumožňuje duševné zdravie, prikladá sa aj odporúčanie zariadenia poradenstva a prevencie. 
Vzdelávanie žiaka zabezpečuje škola, ktorá rozhodla o povolení individuálneho vzdelávania, v rozsahu najmenej štyri vyučovacie hodiny týždenne.
Žiadosť zákonného zástupcu o povolenie individuálneho vzdelávania podľa obsahuje:

a) meno, priezvisko, dátum narodenia, rodné číslo a miesto trvalého pobytu žiaka,
b) ročník, prípadne polrok a obdobie, na ktoré sa má individuálne vzdelávanie povoliť,
c) dôvody na povolenie individuálneho vzdelávania,
d) individuálny vzdelávací program, ktorého princípy a ciele vzdelávania musia byť v súlade s
    princípmi a cieľmi výchovy a vzdelávania podľa tohto zákona,
e) popis priestorového a materiálno-technického zabezpečenia a podmienok ochrany zdravia
    individuálne vzdelávaného žiaka,
f) meno a priezvisko fyzickej osoby, ktorá bude uskutočňovať individuálne vzdelávanie žiaka,
    ktorému má byť povolené individuálne vzdelávanie
h) ďalšie skutočnosti, ktoré majú vplyv na individuálne vzdelávanie žiaka.

Žiak, ktorému bolo povolené individuálne vzdelávanie na základe odporúčania všeobecného lekára pre deti a dorast z dôvodu zdravotného znevýhodnenia, nevykonáva komisionálnu skúšku. 





Povolenie individuálneho vzdelávania žiaka riaditeľ školy zruší:

a) na základe žiadosti zákonného zástupcu žiaka,
b) ak zákonný zástupca žiaka neplní podmienky individuálneho vzdelávania podľa tohto zákona,
c) ak žiak na konci hodnotiaceho obdobia neprospel,
d) na základe odôvodneného návrhu hlavného školského inšpektora alebo povereného pedagogického zamestnanca alebo odborného zamestnanca kmeňovej školy,
e) na základe odôvodneného návrhu centra poradenstva a prevencie
f) na základe odôvodneného návrhu fyzickej osoby, ktorá uskutočňuje individuálne vzdelávanie žiaka.

4.3.  Individuálny vzdelávací program

Podľa individuálneho vzdelávacieho programu sa s informovaným súhlasom zákonného zástupcu alebo zástupcu zariadenia môže vzdelávať žiak, podľa školského vzdelávacieho programu školy pre žiakov so špeciálnymi výchovno-vzdelávacími potrebami .
 
Individuálny vzdelávací program (ďalej len „IVP“) je dokument, ktorého cieľom je zabezpečiť primerané podmienky na vzdelávanie žiaka so ZZ s MP a zároveň mu poskytnúť vhodné podporné opatrenia. 
IVP predstavuje prispôsobenie školského vzdelávacieho programu konkrétnym potrebám žiaka. Pri jeho tvorbe sa zohľadňujú individuálne schopnosti, predpoklady a aktuálna úroveň vedomostí žiaka. 
Cieľom dokumentu je zabezpečiť rovnocenný prístup ku vzdelávaniu  a podporiť dosahovanie vzdelávacích a výchovných cieľov v podmienkach, ktoré rešpektujú potreby každého žiaka. IVP je v súčasnosti štandardnou súčasťou vzdelávania žiakov so zdravotným znevýhodnením.

IVP pre  žiaka vypracováva pedagóg podľa zváženia schopností a predpokladov žiaka osvojovania si nových poznatkov a zručností v jednotlivých oblastiach učebného procesu v súčinnosti s podpornými opatreniami v návrhu CŠPPaP.

Individuálny vzdelávací program je program špeciálnej výchovy a vzdelávania, poukazujúci na schopnosti a špeciálne potreby žiaka so ZZ s MP .

IVP je reálnym plánom- nie je stály, upravuje  sa podľa potreby a situácie. Dá sa  flexibilne upravovať, prispôsobovať, doplňovať.

Podstatou IVP je prispôsobenie obsahu, metód, foriem výchovy a vzdelávania možnostiam a potrebám žiaka. Miera prispôsobenia závisí od potrieb zdravotne znevýhodneného žiaka. 

Pedagogický zamestnanec, ktorý zabezpečuje vzdelávanie žiaka, polročne predkladá riaditeľovi školy písomnú správu o postupe a výsledkoch výchovno-vzdelávacej činnosti so žiakom, na základe ktorej po prerokovaní v pedagogickej rade školy sa vykoná hodnotenie vyučovacích predmetov a správania žiaka.


Neexistuje jednotná forma ani obsah IVP, keďže ide o dokument, ktorý má reflektovať individuálne potreby konkrétneho žiaka.




5.Hodnotenie žiakov prípravného ročníka

Hodnotenie žiaka sa vykonáva:
· priebežne počas školského roka
· súhrnne za prvý polrok a druhý polrok školského roka

· Žiak sa súhrnne hodnotí z jednotlivých vyučovacích predmetov formou slovného hodnotenia, celkové hodnotenie žiaka prípravného ročníka je prospel alebo neprospel.
· Slovné hodnotenie správania žiaka sa vyjadruje slovným opisom.
· Slovným hodnotením so zameraním sa na motiváciu žiaka hodnotia vedomosti , zručnosti a schopnosti, ktoré si žiak osvojil pri plnení cieľov vzdelávania, a rozvoj jeho osobnosti

1. Súhrnné hodnotenie vykonané formou slovného hodnotenia obsahuje aj informáciu o tom, či žiak vo vyučovacom predmete splnil požiadavky na postup do vyššieho ročníka . 
2. Žiak z vyučovacieho neprospel, ak je slovne hodnotený zodpovedajúcim hodnotiacim opisom , ktorý vyjadruje nesplnenie požiadaviek  vyučovacieho predmetu, alebo neabsolvoval vyučovací predmet.
3. Ak sa vyučovací predmet vyučuje len v prvom polroku, informácia sa uvádza na konci prvého polroka. 
4. Ak sa vyučovací predmet vyučuje v prvom i druhom polroku, alebo len v druhom polroku, informácia sa uvádza na konci druhého polroka.

5.1.Vnútorný systém hodnotenia žiakov

Metódy a realizácia hodnotenia v praxi

1) Priebežné formatívne hodnotenie: Realizuje sa formou systematického, cieleného pozorovania dieťaťa v prirodzených situáciách a počas riadených činností. Chyba sa v procese nevníma negatívne, ale ako diagnostický indikátor pre úpravu pedagogického prístupu.
2) Metóda portfólia a dokumentácie: Zhromažďovanie produktov činnosti žiaka, ktoré objektívne zachytávajú vývojové zmeny, pokroky v motorike či úspešnosť aplikácie terapeutických prvkov (napr. bazálna stimulácia, multisenzorické prostredie).
3) Záznamy o pokrokoch (Kazuistický prístup): Pedagógovia vedú štruktúrované záznamy, kde zaznamenávajú kvalitatívne zmeny v správaní a zručnostiach žiaka.
4) Zohľadnenie aktuálneho psychofyzického stavu: Proces hodnotenia striktne rešpektuje aktuálny zdravotný stav, mieru únavy a dispozície žiaka. 
5) Sumatívne slovné vyhodnotenie: Toto vyhodnotenie slúži ako podklad na ďalšie obdobie a pre konzultácie s rodičmi a odborným tímom.

Základné zásady hodnotenia
· hodnotiť výhradne osobný rozvoj žiakov v čase, nie ich výkon v porovnaní s ostatnými;
· využívať hodnotenie na sledovanie schopnosti aplikovať zručnosti v bežnom živote, nie na klasifikáciu;
· formulovať výsledok ako slovný opis konkrétnych prejavov, reakcií a miery potrebnej asistencie. 

Hodnotenie  správania:

· hodnotenie správania žiaka navrhuje triedny učiteľ po prerokovaní s učiteľmi 
a schvaľuje riaditeľ školy po prerokovaní v pedagogickej rade
· hodnotenie správania žiaka sa zaznamenáva do pedagogickej dokumentácie
Stupeň  – veľmi dobré
Stupňom – veľmi dobré sa žiak klasifikuje, ak dodržiava ustanovenia školského poriadku a len ojedinele sa môže dopustiť menej závažného priestupku.
Stupeň – uspokojivé
Stupňom  – uspokojivé sa žiak klasifikuje, ak sa dopustí závažnejšieho priestupku, alebo sa opakovane dopúšťa menej závažných priestupkov voči ustanoveniu školského poriadku. Žiak je však prístupný výchovnému pôsobeniu a usiluje sa svoje chyby napraviť.
Stupeň  – menej uspokojivé
Stupňom  – menej uspokojivé sa žiak klasifikuje, ak sa dopustí závažného priestupku voči školskému poriadku, alebo sa aj po udelení druhého stupňa klasifikácie správania dopúšťa závažnejších priestupkov.
Stupňom  – neuspokojivé
Stupňom  – neuspokojivé sa žiak klasifikuje, ak jeho správanie je v rozpore s ustanoveniami školského poriadku. Dopustí sa závažných previnení, ktorými vážne ohrozuje výchovu ostatných žiakov. Zámerne narúša činnosť žiackeho kolektívu.

Celkové hodnotenie žiaka:

· Žiak sa súhrnne hodnotí z jednotlivých vyučovacích predmetov formou slovného hodnotenia, celkové hodnotenie žiaka prípravného ročníka je prospel alebo neprospel.
· Slovným hodnotením so zameraním sa na motiváciu žiaka hodnotia vedomosti , zručnosti a schopnosti, ktoré si žiak osvojil pri plnení cieľov vzdelávania, a rozvoj jeho osobnosti
5. Súhrnné hodnotenie vykonané formou slovného hodnotenia obsahuje aj informáciu o tom, či žiak vo vyučovacom predmete splnil požiadavky na postup do vyššieho ročníka . 
6. Žiak z vyučovacieho neprospel, ak je slovne hodnotený zodpovedajúcim hodnotiacim opisom , ktorý vyjadruje nesplnenie požiadaviek  vyučovacieho predmetu, alebo neabsolvoval vyučovací predmet.
7. Ak sa vyučovací predmet vyučuje len v prvom polroku, informácia sa uvádza na konci prvého polroka. 
8. Ak sa vyučovací predmet vyučuje v prvom i druhom polroku, alebo len v druhom polroku, informácia sa uvádza na konci druhého polroka.





Slovným hodnotením sa so zameraním na motiváciu žiaka hodnotia vedomosti, zručnosti a schopnosti, ktoré si žiak osvojil pri plnení cieľov vzdelávania , a rozvoj jeho osobnosti . 

Hodnotiaci záznam ( či už papierový alebo elektronický) slúži na priebežnú formatívnu diagnostiku. Nie je redukovaný na známky, percentá či body.

Zápis sa vykonáva formou stručného, vekovo a diagnosticky orientovaného komentára, ktorý reflektuje 3 zložky:

· kognitívnu,
· psychomotorickú
· aktívnu
 
V oblasti hodnotenia definujeme 4 kvalitatívne úrovne hodnotenia s vyjadrením úspešnosti žiaka:

· veľmi dobré výsledky
· dobré výsledky
· uspokojivé výsledky
[bookmark: _GoBack]

Slovné hodnotenie sa vyjadruje opisom. 

Súhrnné hodnotenie za polrok školského roka sa vyjadruje pokrok žiaka pri dosahovaní cieľov  určených v školskom vzdelávacom programe pre príslušný ročník formou:

· prospel
· neprospel

Slovným hodnotením sa so zameraním na motiváciu žiaka hodnotia vedomosti, zručnosti a schopnosti, ktoré si žiak osvojil pri plnení cieľov vzdelávania , a rozvoj jeho osobnosti . 

Ak žiak požiadavky na konci školského roka na postup do vyššieho ročníka splnil, žiak je hodnotený: „Žiak splnil požiadavky  na postup do vyššieho ročníka“. 

Ak žiak požiadavky na konci školského roka na postup do vyššieho ročníka nesplnil, žiak je hodnotený: „Žiak nesplnil požiadavky  na postup do vyššieho ročníka“. 









5.2. Minimálny učebný výstup žiakov so ZZ s MP v prípravnom ročníku

· v prípravnom ročníku diagnosticko-propaedeutickú funkciu. 
· minimálne učebné výstupy sú koncipované nie ako encyklopedické vedomosti, ale ako elementárne psychomotorické, komunikačné a sebaobslužné zručnosti.

Receptívna komunikácia: Žiak reaguje na svoje meno, rozumie jednoduchým verbálnym pokynom učiteľa spojeným s gestom a dokáže udržať očný kontakt pri priamom oslovení.
Expresívna komunikácia: Žiak vyjadruje svoje základné potreby a priania verbálne (jednoslovne/jednoduchou vetou) alebo pomocou alternatívnych foriem komunikácie (AAK – piktogramy, gestá).
Grafomotorika: Žiak zvládne funkčne uchopiť hrubé písacie náčinie (dlaňový alebo alternatívny úchop) a realizuje voľné čmáranie na veľkú plochu papiera bez vizuálno-priestorového obmedzenia.
Diferenciácia vlastností: Žiak na základe senzorického vnímania vizuálne alebo hmatovo odlíši dva objekty výrazne odlišnej veľkosti (veľký – malý) a dvoch základných farieb.
Sebaobsluha a hygiena: Žiak s minimálnou verbalizovanou dopomocou zvládne základné hygienické úkony (umytie a utretie rúk) a spolupracuje pri vyzliekaní/obliekaní zvrškov.
Hrubá motorika: Žiak dokáže koordinovať chôdzu po rovine, prekonávať nízke prekážky prekročením a reagovať na zmenu smeru pohybu podľa vizuálneho vzoru.

6. Stratégie

Stratégie výchovno-vzdelávacieho procesu v prípravnom ročníku pre žiakov so stredným, ťažkým alebo hlbokým mentálnym postihnutím a žiakov so stredným, ťažkým a hlbokým stupňom mentálneho postihnutia v kombinácii s iným zdravotným znevýhodnením je súbor zámerne zvolených, systematických a flexibilných postupov, metód, foriem a prostriedkov, ktoré rešpektujú špecifické potreby žiaka a sú zamerané na rozvoj základných sebaobslužných, komunikačných a zmyslových schopností, s cieľom rozvinúť jeho maximálny individuálny potenciál, socializáciu a samostatnosť.

6.1. Stratégie digitálnej transformácie vzdelávania u žiakov prípravného ročníka

Digitálne technológie v prípravnom ročníku neslúžia na výučbu faktov, ale na rozvoj exekutívnych funkcií, zmyslového vnímania, komunikácie a grafomotorických predpokladov.

· Inkluzívny prístup: Technológie slúžia na vyrovnávanie šancí. Pre žiaka s mentálnym postihnutím môže digitálne zariadenie znamenať prechod od pasívneho prijímateľa     k aktívnemu účastníkovi (napr. prostredníctvom prvej formy gramotnosti).
· Augmentatívna a alternatívna komunikácia (AAK): U žiakov s výrazným deficitom     v komunikácii stratégia počíta s využívaním tabletov na vyjadrenie potrieb a sociálnu interakciu.
· Personalizácia vzdelávania: Využívanie interaktívnych hier, digitálnych pracovných listov a aplikácií na sociálno-emocionálny rozvoj prispôsobených individuálnemu tempu dieťaťa.
· Podpora učiteľov : Národný projekt DigiTEdu a inštitút NIVaM poskytujú vzdelávanie zamerané na digitálne zručnosti pedagógov, vrátane tvorby inovatívnych metodík pre prácu s deťmi so špeciálnymi potrebami. 

Metodické postupy realizácie:
Rozvoj vizuomotoriky a koordinácie „oko – ruka“
· Spojenie zrakového vnemu s motorickou reakciou ruky.
(Hrubá motorika): Využitie interaktívnej podlahy. Žiak stúpa/skáče na premietané objekty (napr. rozkopnutie lístia, rozliatie vody).
(Jemná motorika): Prechod na interaktívnu tabuľu vo výške hrudníka žiaka. Žiak celou dlaňou alebo päsťou posúva veľké objekty.
(Izolovaný prst): Práca na tablete. Pedagóg pomáha žiakovi ohnúť ostatné prsty 

Rozvoj bazálnej komunikácie a AAK (Alternatívna komunikácia)
· Vyjadrenie základných potrieb a emócií v prostredí triedy pomocou technológií.
Postup- od jedného piktogramu k dvom - voľba ÁNO/NIE, komunikačná tabuľa dňa 

Predgrafomotorická príprava a vizuálne triedenie
· Učiteľ učí žiaka prstom uchopiť objekt na obrazovke a držať kontakt s displejom počas pohybu. Triedenie: Presun predmetu na obrazovke. Sledovanie línie: Žiak prstom prechádza po virtuálnej cestičke (čiara, vlna) zľava doprava, čo simuluje smer budúceho písania.

Organizačná štruktúra vyučovacej hodiny s digitálnym prvkom

Fáza lekcie – prípravná (realita), digitálna – prechodová, fixačná (návrat do reality)
Činnosť pedagóga a žiaka – manipulácia s predmetom, práca s tebletom/interaktívnou tabuľou
Časové trvanie – prípravná – do 5 min., digitálna – 3 – 5 minút, fixačná – do 10 minút

Kľúčové implementačné nástroje:

· Materiálno-technické zabezpečenie: Program DigiEDU a projekt Digitálny žiak sa postupne rozširujú tak, aby škola získala potrebnú infraštruktúru a asistenčné zariadenia (tablety, interaktívne tabule, senzorické pomôcky).
· Individuálny prístup - Pre každého žiaka so ZZ s MP je digitálna stratégia konkretizovaná, individuálna a zohľadňuje jeho špecifické limity a potenciál.
· Senzorické technológie: Interaktívne svetelné valce alebo projektory (v rámci miestností Snoezelen), ktoré stimulujú zmysly a upokojujú dieťa pred vzdelávacími aktivitami.
· Interaktívne tabule a podlahy: Podporujú hrubú motoriku a sociálnu interakciu v skupine.

6.2 Stratégie učebného procesu v súlade s princípmi inkluzívneho vzdelávania

[bookmark: _Hlk236223639]Cieľom inkluzívnych princípov nie je dosiahnutie akademických výkonov, ale maximalizácia funkčnej nezávislosti, komunikácie a socializácie.

a) Komunikačné stratégie 
b) Štrukturalizácia a vizualizácia prostredia
c) Senzorická stimulácia a integrácii
d) Behaviorálne a zážitkové prístupy
e) Inkluzívna socializácia  - spoločné zážitkové aktivity s intaktnými deťmi

Stratégie výchovno-vzdelávacej činnosti nie sú predimenzované čo sa týka množstva. Poskytujú dostatočný priestor na ich slobodný výber konkrétnym učiteľkám v triedach pri plánovaní, projektovaní, programovaní výchovno-vzdelávacej činnosti. 

Stratégie si pedagógovia  môžu dopĺňať aj priebežne, v závislosti od vzdelávacích potrieb zdravotne znevýhodnených žiakov, ako aj v závislosti od nimi preferovaného, či uplatňovaného učebného štýlu.

6.3 Organizačné podmienky na výchovu a vzdelávanie 

Pri plánovaní a realizácii výchovno-vzdelávacieho procesu sa komplexne zohľadňujú špeciálne výchovno-vzdelávacie potreby a zároveň osobitosti, ktoré vznikajú vzájomným pôsobením jednotlivých zdravotných znevýhodnení a ovplyvňujú celkový profil žiaka.

Žiaci si ZZ s MP v prípravnom ročníku so stredným, ťažkým alebo hlbokým mentálnym postihnutím a žiaci so stredným, ťažkým a hlbokým stupňom mentálneho postihnutia v kombinácii s iným zdravotným znevýhodnením nepostupujú podľa výkonového štandardu.
Špecifické ciele sú vypracované s ohľadom na závažnosť, t. j stupeň mentálneho postihnutia.


Vyučovací čas:

1. vyučovacia hodina 8.00  -    8.45  h.		prestávka    8.45 -   9.05 h.
2. vyučovacia hodina 9.05  -    9.50  h.		prestávka    9.05 -   9.50 h.
3. vyučovacia hodina 9.55  -  10.40  h.		prestávka    9.55 – 10.40 h.
4. vyučovacia hodina 10.45 - 11.30  h.		prestávka  10.40 -  10.45 h.

7. [bookmark: _Hlk236141307]Systém podpory žiakov so ZZ s MP

1) Všeobecná podpora: Opatrenia, ktoré môže poskytnúť priamo učiteľ alebo triedny učiteľ na základe vlastného pozorovania (napr. úprava prostredia, predĺžený čas na zadanie, úprava hodnotenia), bez nutnosti diagnostiky v CPaP. 
2) Cielená podpora: Opatrenia viazané na činnosť Školského podporného tímu (ŠPT), školského špeciálneho pedagóga či psychológa, prípadne na odporúčanie CPaP (krátkodobé intervencie, doučovanie, cielená modifikácia úloh). 
3) Špecifická podpora: Najvyššia úroveň určená pre žiakov s výraznými ťažkosťami vyžadujúca odborné vyjadrenie zariadenia poradenstva a prevencie (CPaP) spojená s úpravou obsahu vzdelávania, redukciou učiva a prítomnosťou pedagogického asistenta.

Pedagogickí zamestnanci

· preukazujú odborné a osobnostné spôsobilosti v rámci diagnostiky, hodnotenia, komunikácii s dieťaťom a pozitívnom riadení triedy, využívajú svoje odborné a osobnostné predpoklady
· riadia svoje sebarozvíjanie v odbornej oblasti a osobnostnom raste
· spĺňajú predpoklady na výkon pedagogickej činnosti a kvalifikačné požiadavky stanovené platnou legislatívou, 
· uplatňujú zásady tímovej práce, kooperatívneho a konštruktívneho riešenia problémov 

Vedúci pedagogickí zamestnanci

· vytvárajú svojimi manažérskymi organizačnými a pedagogickými schopnosťami predpoklady pre vzájomne spolupracujúci kolektív s profesionálnou klímou a podporujúcim prostredím
· starajú sa o svoj osobnostný a odborný rast, ako aj všetkých členov kolektívu a vytvárajú pre tento ich rast priaznivé podmienky
· sú schopní poradiť pedagógom a obhájiť ich pred nepriaznivými faktormi, ktoré by mohli nepriaznivo vplývať na ich pedagogické pôsobenie.
· zabezpečujú podmienky pre dobrú klímu v oblasti personálnych vzťahov – vo vzťahu k deťom, v rámci pedagogického zboru a vo vzťahu k rodičom a širšej komunite. 

Školský psychológ

· poznáva špeciálne edukačné problémy žiakov v rámci terapie a prevencie s využitím psychodiagnostických metód, na ktoré má oprávnenie a ktoré  môže využívať v zmysle zákona
· vykonáva odborné činnosti v rámci psychologickej diagnostiky (okrem diagnostiky na účely prijatia žiaka do školy alebo na zmenu formy vzdelávania žiaka), na ktoré má oprávnenie podľa svojho vzdelania a v súlade s legislatívou platnou pre rezort školstva. 
· pracuje so žiakmi zo sociálne a kultúrne menej podnetného prostredia prostredníctvom špeciálne pripravených rozvíjajúcich programov
· skúma úroveň kognitívneho vývinu a kognitívnych procesov žiakov

Úzko spolupracuje: 

· s ostatnými členmi pedagogického zboru, najmä s triednymi učiteľmi,
· s výchovným poradcom,
· s rodičmi detí,
· so ŠCPaP, Čajkovského 55, Trnava

Výchovný poradca
 
V prípravnom ročníku pre žiakov s mentálnym postihnutím (MP) sa zameriava primárne na adaptáciu na školské prostredie, na rozvoj základných sociálnych a sebaobslužných zručností.
Pracuje so žiakmi zo sociálne a kultúrne menej podnetného prostredia.

[bookmark: _Hlk236141401]7.1. Podporné opatrenia 

Rozsah podporného opatrenia sa poskytuje podľa individuálnych potrieb dieťaťa na základe vyjadrenia ŠCPaP. Podporné opatrenie je zamerané na úpravy obsahu v zmysle individualizácie, flexibility, motivačného charakteru a možnosti alternatív pre potreby každého dieťaťa. Miera redukcie obsahu vzdelávania je uvedená v IVP konkrétneho dieťaťa.

Činnosti podpornej úrovne prvého stupňa vykonáva pedagogický zamestnanec, odborný zamestnanec školy a školský podporný tím. Činnosti podpornej úrovne prvého stupňa zahŕňajú pedagogickú diagnostiku, pedagogickú intervenciu, výchovné poradenstvo, prevenciu.



7.2.Školský podporný tím

· úzko spolupracuje s triednymi učiteľmi, učiteľmi, vychovávateľmi, pedagogickými asistentmi, rodičmi a deťmi, s poradenským zariadením. 

Škola na podporu výchovno-vzdelávacích potrieb žiakov poskytuje podporu všetkým žiakom a to tak, že zabezpečuje podmienky, organizáciu a realizáciu výchovno-vzdelávacieho procesu spôsobom, ktorý primerane zodpovedá potrebám telesného, psychického a sociálneho vývinu žiakov.

Pedagógovia uplatňujú diferencované činnosti (odstupňovanie náročnosti a rozsahu úloh), názorné a multisenzorické pomôcky, jasnú a predvídateľnú štruktúru dňa a pravidlá podporené piktogramami, prácu v menších skupinách, dostatok času a pozitívnu spätnú väzbu zameranú na pokrok dieťaťa. 

· Individuálna podpora konkrétnych detí
na základe priebežného pozorovania, pedagogickej diagnostiky a vyjadrenia zariadenia poradenstva a prevencie sa dieťaťu poskytujú primerané podporné opatrenia, prípadne sa  postupuje podľa individuálneho vzdelávacieho programu. Činnosti, pomôcky a ciele sa prispôsobujú aktuálnym potrebám dieťaťa.

· Podporný tím a odborní zamestnanci

Základné princípy a zásady práce podporného tímu
· Rozdelenie úloh 
· Zdieľanie informácií 
· Postupnosť krokov (subsidiarita)
· Princíp kvality 
· Princíp komplexnosti 
· Princíp komunikácie 
· Princíp komplexnosti 
· Princíp koordinácie 
· Princíp kooperácie 

· Prijímajúca klíma a prevencia diskriminácie a segregácie
Škola cielene buduje rešpektujúce vzťahy a klímu prijímajúcu všetky deti – spoločné pravidlá spolužitia, aktivity podporujúce akceptáciu odlišností a vzájomnú pomoc. Dôsledne predchádza akýmkoľvek formám diskriminácie a obzvlášť segregácii – deti sa neoddeľujú do osobitných skupín  na základe pôvodu, zdravotného stavu, sociálneho zázemia ani iných znakov.

Poskytujú zároveň žiakom, rodičom a učiteľom:  

· poradenstvo žiakom, rodičom a zamestnancom,  
· prevenciu a intervenciu, mediáciu po konflikte alebo ťaživej situácii,  
· výchovné poradenstvo žiakom a rodičom,  
· preventívne programy a aktivity v triedach,  
· podpora učiteľa počas vyučovania,  
· depistáže a orientačnú diagnostiku,  
· besedy, diskusie a vzdelávanie pre zamestnancov, účasť na rodičovských združeniach 
8. Rámcové učebné plány

Rámcové učebné plány pre prípravný ročník pre žiakov so stredným, ťažkým alebo hlbokým stupňom mentálneho postihnutia a žiakov so stredným, ťažkým alebo hlbokým stupňom mentálneho postihnutia v kombinácii s iným zdravotným znevýhodnením zahŕňajú hodinovú dotáciu pre vzdelávanie v niektorých vzdelávacích oblastiach Štátneho vzdelávacieho programu pre základné vzdelávanie ako:

Jazyk a komunikácia, 
Matematika a informatika, 
Umenie a kultúra
Zdravie a pohyb.
 
Osvojenie si obsahov vzdelávania v týchto vzdelávacích oblastiach je dôležité pre ich ďalšie vzdelávanie, úspešnú adaptáciu na školské prostredie a rozvoj ich individuálneho potenciálu.

Prostredníctvom voliteľných (disponibilných) hodín realizujeme vzdelávanie žiakov aj
vo vyučovacích predmetoch z ďalších vzdelávacích oblastí Štátneho vzdelávacieho programu
pre základné vzdelávanie ako: 
Človek a príroda, 
Človek a spoločnosť, 
Človek a svet práce.

[bookmark: _Hlk236041206]8.1 Rámcový učebný plán pre žiakov so stredným, ťažkým alebo hlbokým stupňom
mentálneho postihnutia a žiakov so stredným, ťažkým alebo hlbokým stupňom mentálneho postihnutia v kombinácii s iným zdravotným znevýhodnením — prípravný ročník

· Rámcový učebný plán vymedzuje týždenný počet vyučovacích hodín. 
· Jedna vyučovacia hodina má 45 minút. 
· Škola uplatňuje spôsoby organizácie vyučovania, ktoré sú prispôsobené osobitostiam žiakov so zdravotným znevýhodnením v súlade s legislatívou. Tieto spôsoby sa realizujú najmä členením vyučovacej hodiny na rôzne časové úseky, zaraďovaním a organizovaním prestávok rôznym spôsobom na základe potrieb žiakov.
· Vzdelávacie oblasti sú v rámci školského vzdelávacieho programu rozpracované na jednotlivé vyučovacie predmety.
· Voliteľné (disponibilné) hodiny použije škola na dotvorenie školského vzdelávacieho
· programu, aby podporili dosiahnutie cieľov výchovno-vzdelávacieho procesu.










	
Rámcový učebný plán pre žiakov so stredným, ťažkým alebo hlbokým stupňom mentálneho postihnutia a žiakov so stredným, ťažkým alebo hlbokým stupňom mentálneho postihnutia v kombinácii s iným zdravotným znevýhodnením  - prípravný ročník


	
Vzdelávacia oblasť
	
Počet hodín

	Jazyk a komunikácia
	3

	Matematika a Informatika
	1

	Človek a príroda
	0

	Človek a spoločnosť
	0

	Človek a svet práce
	0

	Umenie a kultúra
	4

	Zdravie a pohyb
	2

	Sumár hodín ( bez voliteľných/disponibilných hodín)
	                           10

	Voliteľné (disponibilné) hodiny
	                           10

	Sumár hodín
	                  20

	
Voliteľné (disponibilné) hodiny


	
Vzdelávacia oblasť
	
Počet hodín

	Jazyk a komunikácia
	4

	Matematika a informatika
	2

	Človek a príroda
	1

	Človek a svet práce
	2

	Zdravie a pohyb
	1

	Sumár (voliteľných/disponibilných) hodín
	10

	Sumár hodín za  prípravný ročník
	20



Obsah vzdelávania je modifikovaný tak, aby sa tradičné ciele nahradili rozvojom praktických životných zručností a stimuláciou základných funkcií organizmu, pričom sa transformuje do podoby, ktorá je pre týchto žiakov zmyslová, konkrétna a bezprostredne prepojená s ich každodennou skúsenosťou. Spoločným menovateľom týchto úprav je priorita v oblasti komunikácie, kde sa podporuje schopnosť žiakov vyjadrovať základné potreby a emócie v rámci ich individuálnych možností. Dôraz sa kladie na sebareguláciu, budovanie vnútornej stability a formovanie návykov smerujúcich k telesnému zdraviu a psychickej pohode, čo žiakom umožňuje aktívnejšie participovať na vzdelávacích aktivitách v atmosfére dôvery.

Žiaci so stredným stupňom MP majú obmedzené kognitívne, komunikačné a motorické schopnosti, čo si vyžaduje výrazné prispôsobenie vzdelávacieho obsahu. Zameriavajú sa na funkčné, praktické a sociálne kompetencie žiaka, ktoré mu umožnia primerané fungovanie v každodennom živote, v rámci sebaobsluhy a v sociálnych interakciách. 

Žiaci s ťažkým alebo hlbokým stupňom MP majú výrazne obmedzené kognitívne, komunikačné a motorické schopnosti. Kladie sa dôraz na rozvoj základných životných kompetencií, ktoré im umožňujú zapojiť sa do spoločenského prostredia primeraným spôsobom, s podporou a asistenciou.
Hlavným cieľom úpravy učebného obsahu žiakov so stredným stupňom MP je predovšetkým systematicky rozvíjať: 

1. komunikačné schopnosti; 
2. kompenzačné mechanizmy; 
3. funkčné a praktické zručnosti; 
4. pracovné zručnosti a návyky. 

1.Komunikačné schopnosti

· Využívať maximálnu možnú mieru funkčnej sociálnej komunikácie s ohľadom  na individuálne limity a špecifické potreby žiakov;
· používať jednoduché komunikačné schémy hovorenej reči, gestá, bazálne signály alebo piktogramy na zrozumiteľné vyjadrenie základných biologických a citových potrieb;
· podľa potreby integrovať augmentatívne a alternatívne formy komunikácie alebo špeciálne technické pomôcky, a to hlasové komunikátory a tablety so softvérom, ako náhradu či funkčný doplnok hovorenej reči.
· reagovať na jednoduché pokyny a otázky komunikačného partnera adekvátnym a zrozumiteľným spôsobom v rámci svojich personálnych kapacít;
· uplatňovať osvojené základy spoločenského správania a naučené sociálne rutiny  pri nadväzovaní a udržiavaní kontaktu s blízkymi osobami a známym personálom školy; nadviazať očný kontakt, zdieľať spoločnú pozornosť a emócie ako východisko  pre funkčnú sociálnu interakciu. 

2.Kompenzačné mechanizmy

· Využívať konkrétne názorné a kompenzačné pomôcky, vizuálne časové rozvrhy, procesné schémy na uľahčenie orientácie v dennom programe a zefektívnenie procesu učenia;
· uplatňovať osvojené mechanické postupy a vizuálne návody pri manipulácii s predmetmi dennej potreby;
· využívať individuálne zvolené kompenzačné pomôcky na cielenú podporu zmyslového vnímania, rozvoj lokomócie a sústavné skvalitňovanie hrubomotorických a jemnomotorických zručností;
· integrovať zmyslovú aktivitu a špecifické pomôcky do každodenných činností  na posilnenie vnímania vlastného tela a okolitého priestoru;
· dodržiavať naučené rutiny pri práci s didaktickým materiálom a kompenzačnými nástrojmi pod dohľadom alebo s potrebnou mierou asistencie.







3.Funkčné a praktické zručnosti

· Vykonávať základné úkony sebaobsluhy a osobnej hygieny s využitím minimálnej fyzickej pomoci alebo prostredníctvom štruktúrovaných obrázkových postupov;
· orientovať sa v bezprostrednom a známom priestore školy a domova na základe naučených vizuálnych symbolov a priestorových značiek;
· podieľať sa na jednoduchých praktických prácach v domácom a školskom prostredí pod priamym dohľadom a s metodickým vedením dospelej osoby;
· osvojovať si hygienické a stravovacie návyky prostredníctvom pravidelného opakovania rutinných činností a nápodoby;
· dodržiavať základné bezpečnostné pravidlá v známom prostredí s cieľom predchádzať úrazom pri bežných denných aktivitách.
 
5.Pracovné zručnosti a návyky

· Vykonávať cielené pracovné úkony s rôznymi druhmi materiálov a jednoduchými nástrojmi pri dodržaní pracovného postupu;
· udržiavať pozornosť pri vykonávaní nenáročných, cyklicky sa opakujúcich pracovných činností realizovaných podľa názorného predvedenia alebo vzoru;
· rešpektovať jasne vymedzený pracovný priestor, vizualizovaný časový harmonogram a základné pravidlá bezpečnosti v podmienkach chráneného prostredia;
· uplatňovať koordináciu zraku a rúk pri spracovaní materiálov s rôznou textúrou a vlastnosťami;
· spolupracovať s dospelou osobou pri jednoduchých pracovných úkonoch a akceptovať potrebnú mieru vedenia. 

Hlavným cieľom úpravy učebného obsahu žiakov s ťažkým a hlbokým stupňom MP je predovšetkým systematicky rozvíjať: 

1. komunikačné schopnosti; 
2. zmyslovú percepciu a interakciu s prostredím; 
3. participatívnu sebaobsluhu a sociálnu inklúziu; 
4. bazálnu motoriku a elementárne zručnosti. 

1.Komunikačné schopnosti
· Prejavovať súhlas, nesúhlas, spokojnosť alebo pocit nepohody prostredníctvom individuálne špecifických komunikačných signálov, výrazu tváre a hlasových prejavov;
· nadväzovať a udržiavať krátkodobý očný, sluchový alebo dotykový kontakt počas riadenej spoločnej aktivity s učiteľom;
· zachytávať a spracovávať zmyslové podnety z bezprostredného okolia s využitím programov bazálnej stimulácie a multizmyslového vnímania;
· signalizovať potrebu zmeny polohy, odpočinku alebo saturácie biologických potrieb vlastným, individuálne prispôsobeným spôsobom;
· vstupovať do riadených interakcií prostredníctvom nápodoby jednoduchých pohybov alebo zvukov v rámci individuálnych limitov. 
2.Zmyslová percepcia a interakcia s prostredím

· Cielene reagovať na zrakové, sluchové, hmatové podnety a vnímanie polohy sprostredkované s využitím špecifických stimulačných pomôcok a metód;
· využívať rehabilitačné, polohovacie a fixačné zariadenia na stabilizáciu telesných funkcií a zlepšenie zorného poľa žiakov;
· aktívne spolupracovať pri využívaní kompenzačných a stimulačných prostriedkov určených na podporu zmyslového vnímania;
· využívať polohovanie ako prostriedok na získanie novej perspektívy vnímania okolitého priestoru a sociálnych objektov pri výrazne obmedzených lokomočných schopnostiach;
· prejavovať vedomú odozvu na pôsobenie rôznych senzorických podnetov ako formu základnej kognitívnej odpovede.
 
3.Participatívna sebaobsluha a sociálna inklúzia

· Aktívne spolupracovať pri stolovaní, asistovanom jedení, pití a hygiene formou cieleného pohybu, nastavovania končatín alebo vedomej zmeny svalového napätia;
· súčinne prijímať a tolerovať nevyhnutnú fyzickú asistenciu a dotyk pri obliekaní a úkonoch osobnej hygieny v školskom prostredí;
· signalizovať základné biologické potreby – hlad, smäd, bolesť, potrebu vyprázdňovania spôsobom zrozumiteľným pre najbližšie okolie;
· reagovať na rituály spojené s jedlom a hygienou ako na predvídateľné komunikačné situácie;
· uplatňovať naučené techniky relaxácie a uvoľnenia počas úkonov somatickej podpory.
4.Bazálna motorika a elementárne zručnosti

· Uplatňovať cielený úchop a koordináciu zraku a rúk pri funkčnej manipulácii s predmetmi rôznych fyzikálnych vlastností;
· akceptovať striedanie riadenej stimulačnej činnosti a potrebnej relaxácie v rámci individuálne stanoveného denného režimu;
· aktívne vyhľadávať a iniciovať hmatový kontakt s materiálmi a predmetmi;
· tolerovať vedený pohyb ruky pri objavovaní hmatových a stimulov;
· diferencovať rôzne hmatové podnety prostredníctvom aktívnej motorickej odpovede a zvýšenia pozornosti.











8.2. VZDELÁVACIE OBLASTI

8.2.1. Jazyk a komunikácia 
Vzdelávacia oblasť Jazyk a komunikácia predstavuje v prípravnom ročníku základ pre komplexný rozvoj a vzdelávanie žiakov so stredným, ťažkým alebo hlbokým stupňom
mentálneho postihnutia a žiakov so stredným, ťažkým alebo hlbokým stupňom mentálneho postihnutia v kombinácii s iným zdravotným znevýhodnením, pričom plní funkciu: 

· slúži ako kľúčový komunikačný nástroj pre žiakov so zdravotným znevýhodnením,
· primárnou úlohou je cielene rozvíjať a korigovať deficity v sluchovej percepcii,
· zameriava sa na komplexný rozvoj všetkých jazykových rovín s prioritným cieľom vybudovať u žiaka funkčnú komunikáciu v ústnej, písomnej aj neverbálnej forme, 
· vzdelávací obsah slúži predovšetkým ako prostriedok na posilnenie sociálnych zručností a schopnosti samostatne sa dorozumieť v bežnom živote, 
· foneticko-fonologickej rovine jazyka, ako aj v komunikačných schopnostiach a sociálno-komunikačných zručnostiach, čím sa minimalizuje riziko školskej neúspešnosti a pripravuje sa pôda pre úspešný vstup žiakov do prvého ročníka.

U žiakov s limitovaným funkčným využitím hovorenej reči sa prioritne rozvíjajú alternatívne formy komunikácie využívajúce grafické symboly alebo neverbálne prostriedky, ktoré zabezpečujú plnohodnotné funkčné dorozumievanie sa v sociálnom kontakte. 

8.2.2. Matematika a informatika 

Vzdelávacia oblasť Matematika a informatika v prípravnom ročníku pre žiakov so stredným, ťažkým alebo hlbokým stupňom mentálneho postihnutia a žiakov so stredným, ťažkým alebo hlbokým stupňom mentálneho postihnutia v kombinácii s iným zdravotným znevýhodnením sa táto oblasť primárne zameriava na základy matematických a informatických poznatkov a zručností. 
Matematika pôsobí na kognitívny rozvoj prostredníctvom individuálneho a vysoko názorného prístupu, pričom obsah sa plne prispôsobuje schopnostiam žiaka. Informatika rozvíja myslenie a uľahčuje komunikáciu prostredníctvom digitálnych technológií. Žiaci si osvojujú obsluhu počítača na elementárnej úrovni, pomocou špeciálnych edukačných programov.


8.2.3.Umenie a kultúra

Pre žiakov pre žiakov so stredným, ťažkým alebo hlbokým stupňom mentálneho postihnutia a žiakov so stredným, ťažkým alebo hlbokým stupňom mentálneho postihnutia v kombinácii s iným zdravotným znevýhodnením plní kľúčovú kompenzačno-terapeutickú funkciu, kde prostredníctvom hudobných, výtvarných, dramatických a rytmicko-pohybových aktivít intenzívne stimuluje a rozvíja: 

· oslabenú jemnú a hrubú motoriku, 
· zrakovo-motorickú koordináciu a senzorickú integráciu.
 
Zároveň poskytuje bezpečný priestor pre redukciu úzkosti, sebarealizáciu a neverbálne vyjadrenie emócií a potrieb, čím podporuje ich emocionálnu reguláciu a sociálnu adaptáciu v kolektíve.

8.2.4 Zdravie a pohyb

Pre žiakov pre žiakov so stredným, ťažkým alebo hlbokým stupňom mentálneho postihnutia a žiakov so stredným, ťažkým alebo hlbokým stupňom mentálneho postihnutia v kombinácii s iným zdravotným znevýhodnením je prínos primárne kompenzačný a rehabilitačný, zameraný na rozvoj rovnováhy, obratnosti a priestorovej orientácie, čo je nevyhnutný predpoklad pre každodenné sebaobslužné činnosti. Zároveň sa u žiaka podporuje sociálno-emocionálna adaptácia.

8.3. Voliteľné – disponibilné hodiny

8.3.1. Človek a svet práce

· vytváranie samoobslužných a hygienických návykov
· rozvíjanie motorických a pracovných zručností a návykov
· vytváranie a rozvoj poznávacích procesov

Zameriavame sa na:
· Jemnú a hrubú motoriku: Rozvoj koordinácie ruka-oko, úchopu predmetov, strihania, trhania, modelovania a navliekania.
· Sebaobslužné činnosti: Upevňovanie návykov pri obliekaní, zapínaní gombíkov, viazaní šnúrok a hygiene.
· Orientáciu v priestore a na ploche: Učenie pojmov hore, dole, vpravo, vľavo na pracovnom stole či výkrese.
· Pozornosť a vytrvalosť: Postupné predlžovanie času, počas ktorého dieťa dokáže sedieť a sústrediť sa na prácu.
· Organizáciu práce: Schopnosť pripraviť si pomôcky na stôl a po skončení aktivity si upratať pracovné miesto.

8.3.2 . Človek a príroda

Cieľom nie je osvojenie zložitej teórie, ale formovanie kladného vzťahu k životnému prostrediu, rozvíjanie zvedavosti a získanie praktických zručností pre bežný život.

· vedie žiakov k poznávaniu prírodného sveta, ktorý ich bezprostredne obklopuje a k vnímaniu prírody ako vzájomne prepojeného celku,
· výučba sa sústreďuje na zážitkové učenie, zmyslové vnímanie a priame pozorovanie reálnych predmetov a javov

Vzdelávacia oblasť sa člení na komponenty 

· Poznávanie a skúmanie prírody 
· Neživá príroda a fyzikálne javy 
· Živá príroda 

9. Prierezové témy
· sú súčasťou obsahu vzdelávania
· realizujú sa formou ako integrovaná súčasť vzdelávacieho obsahu a vhodných učebných predmetov
· účinnosť prierezovej témy spočíva v použití aktivizujúcich, interaktívnych učebných metód a zážitkového a skúsenostného učenia

Mediálna výchova 

· primárnym cieľom mediálnej výchovy je podpora a rozvíjanie mediálnej gramotnosti s prihliadnutím na zdravotné znevýhodnenie žiaka s mentálnym postihnutím

Enviromentálna výchova / Ochrana života a zdravia

· rozvíjať schopnosť vnímať a citlivo pristupovať k prírode a prírodnému a kultúrnemu dedičstvu,

Multikultúrna výchova/ Regionálna výchova a tradičná ľudová kultúra

· eliminovať negatívne správania s prvkami neznášanlivosti, rasizmu, xenofóbie
· poznávať kultúru svojej krajiny, tradície a zvyky prostredníctvom výtvarných a hudobných činností

Finančná gramotnosť (Národný štandard finančnej gramotnosti)

· poznávanie platidiel

Osobnostný a sociálny rozvoj

· podporovaním dodržiavania vzájomne dohodnutých pravidiel
· iniciovaním k vzájomnému rešpektovaniu individuálnych osobitostí, chápaniu
a empatickému správaniu sa k iným žiakom

10. Priestorové podmienky 

Prostredie školy pozitívne ovplyvňuje osobnosť žiaka, uspokojuje psychické, citové a telesné potreby zdravotne znevýhodneného žiaka.
Výchovno – vzdelávací proces sa uskutočňuje v triede, ktorá má priestory vhodne volené a presne vymedzené na prácu v školskom prostredí, relaxačnú časť.

Pri výchove a vzdelávaní žiaka so ZZ s MP do povinného materiálno-technického zabezpečenia, v závislosti od závažnosti jeho postihnutia patria:

· kompenzačné pomôcky,
· bezbariérový prístup,
· schodolez,
· terapeutická miestnosť – snoezelen,
· priestory pre činnosť odborných zamestnancov
· dotykové tabule ELITETOUCH TV.
Protetické prostredie

Protetické prostredie znamená adaptáciu prostredia špeciálnym požiadavkám dieťaťa tak, aby pôsobilo ako pomocný nástroj na kompenzáciu postihnutých schopností .
Organizácia výchovno – vzdelávacieho procesu sa deje individualizovane a je jednou z najdôležitejších dimenzií špeciálneho rozvíjania.

Všeobecným cieľom vytvorenia protetického prostredia je napomáhať dosiahnutiu 
čo najväčšieho stupňa samostatnosti používaním systému prostriedkov, ktoré sa v prvom rade opierajú o systém vizuálneho odovzdávania informácií. Protetické prostredie sa využíva počas celého pobytu v materskej škole, trvá výhľadovo počas celého života a dáva rámec celkovej činnosti. Úroveň, obsah a formy sa menia podľa potrieb žiaka.

Prvky špeciálneho protetického prostredia sú:
· organizácia priestoru a času
· vizuálne informácie – obrazové pomocné nástroje

Priestor

· rozmiestnenie nábytku napomáha samostatnej činnosti žiaka, rozpoznaniu pravidiel a hraníc jednotlivých častí miestnosti
· jednotlivé časti miestnosti a hranice sú jasne vyznačené – priestor na edukačno-terapeutickú činnosť, miesto určené na spoločnú činnosť, na prácu s IKT
· pracovná časť miestnosti je najtichšia, chudobná na podnety, usporiadaná ako uzavretý kútik
· miesto na voľný čas je dobre viditeľné pre pedagóga z každej časti miestnosti. 
· umyváreň a toalety sú bezbariérové a sú v blízkosti triedy

Usporiadanie triedy umožňuje:

· komunikáciu žiakov pri spoločných aktivitách
· vytvárať hrové prostredie podľa svojho záujmu
· uľahčuje ľahký prístup k pomôckam
· uľahčuje žiakovivoľný kontakt s najbližším okolím
· umožňuje dodržiavať vopred stanovené pravidlá pri manipulácii s predmetmi 
· umožňuje žiakovi si vytvárať hrové prostredie podľa vlastného zámeru
· umožňuje žiakovi ponechať vlastný výtvor v určenom prostredí 
· umožňuje žiakovi hrať sa a tvoriť podľa vlastných predstáv na základe samostatného rozhodovania sa pri výbere činností, 
· je bezpečné, estetické a funkčné, 
· umožňuje dodržiavanie vopred stanovených pravidiel deťmi a učiteľkami pri ukladaní hračiek a pri manipulácii s predmetmi, učebnými pomôckami. 







Vo vnútornom prostredí triedy je vymedzené:

· voľný priestor na spoločné aktivity 
· priestor pre  pracovné aktivity
· priestor na hrový a pracovný kútik je vybavený účelovo, slúži na spontánne činnosti žiakov s pedagógom a na plánovanú a riadenú výchovno – vzdelávaciu činnosť
· o tematickom zameraní hrového a pracovného kútika rozhoduje pedagóg

Priestorové usporiadanie, funkčné členenie a vybavenie školy, triedy zodpovedá zdravotnému stavu, stupňu zdravotného znevýhodnenia, telesným rozmerom detí a veľkostnému typu a účelu. 
Prostredie vytvára podmienky pre celkovú pohodu žiaka a pozitívne ovplyvňuje osobnosť dieťaťa nakoľko v plnej miere uspokojuje jeho psychické, citové a telesné potreby. Mikroklíma prostredia školy vplýva na pocit pohody, výkonnosť a únavu pri pohybe, hre, učení a práci. 

11. Podmienky na zaistenie bezpečnosti a ochrany zdravia pri výchove
      a vzdelávaní 

V záujme skvalitnenia podmienok pre výchovu a vzdelávanie žiakov so ZZ s MP máme vytvorené bezbariérové prostredie, vrátane vstupu do budovy školy, pre žiakov, ktorí nedokážu prekonať bariéry plynúce z ich zdravotného znevýhodnenia 
Zamestnanci školy sú každoročne preškolení o dodržiavaní bezpečnostných predpisov v súlade s platnou legislatívou.

Škola:  
a) prihliada na základné fyziologické potreby žiakov
b) vytvára podmienky na zdravý vývin detí a žiakov a na predchádzanie sociálno-patologickým javom
c) zaisťuje bezpečnosť a ochranu zdravia detí a žiakov
d) vedie evidenciu školských úrazov detí a žiakov, ku ktorým prišlo počas výchovno –  vzdelávacieho procesu a pri činnostiach organizovaných školou, pri vzniku školského úrazu vyhotovuje záznam o školskom úraze.

Pri zaisťovaní bezpečnosti a ochrany zdravia žiakov vo výchove a vzdelávaní v škole i mimo školy postupuje škola podľa platnej legislatívy. Pri organizovaní výletov, exkurzií, školy v prírode je dôležitou podmienkou informovaný súhlas zákonného zástupcu žiaka.

Zaistenie bezpečnosti a ochrany zdravia žiakov a pedagogických zamestnancov pri vzdelávaní prebieha v zmysle platnej legislatívy: § 58, § 144, §152 zákona č. 245/2008 Z. z o výchove a vzdelávaní (školský zákon) a o zmene doplnení niektorých zákonov a v zmysle § 72 zákona č. 321/2025 Z.z. o školskej správe a o zmene a doplnení niektorých zákonov. Uvedená platná legislatíva o bezpečnosti žiakov, právach a povinnostiach žiakov, zákonných zástupcov a pedagógov je bližšie uvedená v školskom poriadku.














Obsah vzdelávania na napĺňanie špeciálnych výchovnovzdelávacích potrieb pre prípravný ročník


Pre žiakov so stredným, ťažkým alebo hlbokým stupňom mentálneho postihnutia a žiakov so stredným, ťažkým alebo hlbokým stupňom mentálneho postihnutia v kombinácii s iným zdravotným znevýhodnením, ktorí sa vzdelávajú v prípravnom ročníku, nie je možné vzhľadom k miere a závažnosti ich zdravotného znevýhodnenia, aby plnili obsah výchovy a vzdelávania, ktorý je uvedený v  dokumente „Vzdelávacie programy pre úvodné a prípravné ročníky“ 

Žiaci plnia obsah výchovy a vzdelávania, ktorý je uvedený v prílohe Štátneho vzdelávacieho programu pre základné vzdelávanie – Obsah výchovy a vzdelávania pre žiakov so stredným, ťažkým alebo hlbokým stupňom mentálneho postihnutia a žiakov so stredným, ťažkým alebo hlbokým stupňom mentálneho postihnutia v kombinácii s iným zdravotným znevýhodnením. 

Obsah výchovy a vzdelávania je individuálne rozložený do prípravného až desiateho ročníka s prihliadaním na špeciálne výchovno-vzdelávacie potreby žiakov. 

Žiaci postupujú v prípravnom ročníku podľa rámcového učebného plánu, ktorý sa nachádza v kapitole 1.4 Rámcový učebný plán pre žiakov so stredným, ťažkým alebo hlbokým stupňom mentálneho postihnutia a žiakov so stredným, ťažkým alebo hlbokým stupňom mentálneho postihnutia v kombinácii s iným zdravotným znevýhodnením – prípravný ročník.












Obsah výchovy a vzdelávania 
pre žiakov so stredným, ťažkým alebo hlbokým stupňom mentálneho postihnutia 
a 
žiakov so stredným, ťažkým alebo hlbokým stupňom mentálneho postihnutia 
v kombinácii s iným zdravotným znevýhodnením

1.VÝCHOVA A VZDELÁVANIE ŽIAKOV S ŤAŽKÝM ALEBO HLBOKÝM STUPŇOM MENTÁLNEHO POSTIHNUTIA
Vzdelávanie žiakov s ťažkým alebo hlbokým stupňom mentálneho postihnutia je primárne zamerané na stimuláciu psychických a fyzických funkcií, rozvoj komunikácie a dosiahnutie maximálnej možnej miery sebestačnosti. Vzhľadom na špecifické potreby týchto žiakov je proces učenia značne individualizovaný a realizuje sa spravidla podľa individuálnych vzdelávacích programov, ktoré zohľadňujú aktuálne schopnosti a limity každého jednotlivca. 
Vyučovací proces sa vnútorne člení na vzdelávaciu a relaxačnú časť. 
Vzdelávacia časť sa zameriava na cieľavedomý rozvoj zručností, relaxačná časť zabezpečuje nevyhnutnú regeneráciu, zníženie svalového aj psychického napätia a senzorickú saturáciu. Organizačnou prioritou je uplatňovanie blokového vyučovania, ktoré umožňuje plynule nadväzovať na biorytmus žiaka.


VZDELÁVACIA OBLASŤ JAZYK A KOMUNIKÁCIA

CHARAKTERISTIKA VZDELÁVACEJ OBLASTI

Vzdelávanie v tejto oblasti je zamerané na stimuláciu všetkých rovín jazyka s primárnym dôrazom na rovinu pragmatickú – schopnosť nadviazať kontakt a vyjadriť základnú potrebu. Cieľom je vytvoriť funkčný komunikačný systém, ktorý u väčšiny žiakov nadobúda podobu neverbálnej, augmentatívnej alebo alternatívnej komunikácie. Proces je úzko prepojený s prvkami bazálnej stimulácie, zmyslovým vnímaním a umeleckými aktivitami. Namiesto klasického grafického prejavu sa dôraz kladie na vizuálno-motorickú koordináciu, funkčné využívanie piktogramov a zanechávanie funkčnej grafickej stopy, čo žiakom umožňuje bezpečnú formu sebavyjadrenia. 

U žiakov sa rozvíjajú tieto spôsobilosti: 
· nadviazať a udržiavať kontakt s komunikačným partnerom prostredníctvom
dostupných prostriedkov, ako sú pohľad, gesto, zvuk s cieľom prechodu k používaniu
jednoduchých slov alebo krátkych fráz; 
· aktívne pomenovávať základné predmety, osoby a činnosti v bezprostrednom okolí
verbálne alebo pomocou komunikačných pomôcok; 
· vyjadriť základné biologické a citové potreby, súhlas alebo odmietnutie
zrozumiteľným spôsobom, ak je to možné vrátane slovného vyjadrenia áno/nie/prosím; 
· funkčne využívať prvky náhradnej komunikácie - piktogramy, symboly, fotografie a
rozpoznávať kľúčové slová alebo písmená v každodennom živote; 
· reagovať na sluchové a vizuálne podnety a vykonávať jednoduché činnosti na základe
porozumenia reči alebo inštruktážneho piktogramu; 
· koordinovať pohyby rúk a zraku pri manipulácii s komunikačnými pomôckami a
písacími potrebami. 








Vzdelávacia oblasť sa člení na komponenty 
· Komunikačná interakcia 
· Rozprávanie 
· Písaná produkcia 
· Kognitívne procesy a učenie 
· Recepcia textov 


CIELE A OBSAH VZDELÁVACEJ OBLASTI 

Komunikačná interakcia 

Ciele 
· Nadviazať očný kontakt s komunikačným partnerom, alebo použiť komunikačný dotyk. 
· Udržať pozornosť počas jednoduchej sociálnej výmeny v skupine. 
· Rozlíšiť význam súhlasu a odmietnutia v konkrétnych situáciách. 
· Používať ustálené gestá, slová alebo pomôcky augmentatívnej a alternatívnej komunikácie pre základné spoločenské situácie. 
· Využívať komunikačné symboly a piktogramy na vyjadrenie svojich potrieb a prianí. 
· Spolupracovať s učiteľom a spolužiakmi na spoločnej aktivite. 
· Reagovať na slovné usmernenie a spätnú väzbu okolia. 

Obsah 
· Nadväzovanie a udržiavanie očného kontaktu alebo telesného dotyku počas spoločnej aktivity; 
· vyjadrovanie súhlasu a odmietnutia v bežných situáciách, pri jedle alebo hygiene jednoznačným signálom; 
· uplatňovanie gest, slov alebo komunikačných tabuliek pre pozdrav, prosbu a poďakovanie; 
· aktívne používanie individuálnych komunikačných systémov augmentatívnej a alternatívnej komunikácie v sociálnom kontakte; 
· zapájanie sa do námetových a dramatizovaných hier so striedaním roly s učiteľom; 
· spolupráca so spolužiakmi na jednoduchých spoločných aktivitách; 
· udržiavanie kladných vzťahov prostredníctvom rešpektovania pravidiel triedy; 
· prijímanie spätnej väzby od učiteľa. 

Rozprávanie 

Ciele 
· Rozlíšiť melódiu, tempo a rytmus reči v bežnej komunikácii. 
· Ovládať pohyby hovoridiel pri hravých aktivitách a artikulačných cvičeniach. 
· Odpovedať na podnety dostupnými zvukovými prostriedkami alebo mimikou. 
· Signalizovať telesné pocity a emócie prostredníctvom vokalizácie a výrazu tváre. 
· Experimentovať s vlastným hlasom a intenzitou tvorených zvukov. 





Obsah 
· Reagovanie na oslovenie a smer zvuku slovom, zmenou napätia tela, mimikou alebo
zvukom; 
· rozlišovanie významu rečových a nerečových zvukov a experimentovanie s vlastným
hlasom; 
· koordinácia pohybov hovoridiel a artikulačnej obratnosti ako podpora pre tvorbu zvukov; 
· signalizovanie pocitov ako spokojnosť, nespokojnosť alebo bolesť pomocou vokalizácie
alebo výrazu tváre. 

Písaná produkcia 

Ciele 
· Zanechať grafickú stopu na ploche a sledovať jej vznik zrakom. 
· Uplatniť hygienické návyky pri manipulácii s farbami a písacími potrebami. 
· Koordinovať pohyb ramena a ruky pri uvoľňovacích cvičeniach. 
· Identifikovať dotykom hranice prekážok v bezprostrednom okolí pri pohybe v priestore. 
· Zaobchádzať s hrubými písacími potrebami a maliarskymi pomôckami. 
· Sledovať grafické prvky na ploche v smere zľava doprava. 

Obsah 
· Realizovanie uvoľňovacích cvikov ramena a ruky; 
· vytváranie grafickej stopy - čmáranie, body a čiary; 
· správne zaobchádzanie s hrubými písacími potrebami a inými pomôckami ako špongie, štetce alebo prstové farby; 
· vnímanie vlastného tela, hraníc a okolitých povrchov hmatom; 
· orientácia v rovine papiera a pokus o sledovanie prvkov v smere zľava doprava. 

Kognitívne procesy a učenie 

Ciele 
· Prepojiť zmyslové vnímanie s pohybom pri používaní komunikačných symbolov. 
· Využívať reálne predmety a ich symboly v náhradnej komunikácii. 
· Priradiť objekty k ich zástupným symbolom, piktogramom alebo fotografiám. 
· Rozlíšiť obrázky a tvary ako nositeľov konkrétnej informácie. 
· Udržať pozornosť pri komunikácii s partnerom počas spoločnej činnosti. 
· Triediť predmety podľa jednej výraznej vlastnosti ako farba alebo veľkosť. 
· Identifikovať vlastné meno prostredníctvom osobného znaku alebo fotografie. 

Obsah 
· Priraďovanie reálnych predmetov k ich symbolickému zobrazeniu a ich využívanie na
komunikáciu; 
· aktívne používanie piktogramov, fotografií alebo gest na vyjadrenie žiadosti o predmet; 
· rozlišovanie obrázkov, fotografií a piktogramov ako zástupných symbolov pre reálne
predmety a osoby; 
· triedenie a kategorizovanie objektov podľa jednoduchých kritérií ako farba, veľkosť
alebo textúra; 
· identifikovanie vlastného mena prostredníctvom individuálneho znaku, piktogramu
alebo fotografie; 

· vykonávanie jednoduchých činností na základe porozumenia pokynu v kontexte tu a
teraz; 
· nácvik udržania pozornosti na prebiehajúcu činnosť a na komunikačného partnera. 

Recepcia textov 

Ciele 
· Prijímať vizuálne a sluchové podnety z umeleckých a náučných predlôh. − Sledovať zrakom alebo sluchom čítaný príbeh sprevádzaný výraznou vizuálnou alebo zvukovou stimuláciou. 
· Vyjadriť emócie sociálne prijateľným spôsobom počas vnímania deja. 
· Udržať pozornosť počas čítania alebo rozprávania textu. 
· Zotrvať v tichosti a pokoji počas spoločného čítania v skupine. 

Obsah 
· Sledovanie obrázkov v leporelách a vnímanie časovej následnosti deja; 
· reagovanie na čítaný alebo rozprávaný text zmenou pozornosti a mimiky; 
· prejavovanie emócií a nálad vyvolaných spoločným čítaním alebo prezeraním knihy; 
· udržiavanie pozornosti pri čítaní a prezeraní kníh, počúvanie hlasu učiteľa; 
· rešpektovanie hraníc a odlišností spolužiakov pri spoločnej recepcii textu v skupine. 

VZDELÁVACIA OBLASŤ MATEMATIKA A INFORMATIKA 

CHARAKTERISTIKA VZDELÁVACEJ OBLASTI

Vzdelávanie v oblasti Matematika a informatika je u žiakov s ťažkým alebo hlbokým mentálnym postihnutím orientované na riešenie najnutnejších problémov praktického života. Matematika pôsobí na kognitívny rozvoj prostredníctvom individuálneho a vysoko názorného prístupu, pričom obsah sa plne prispôsobuje schopnostiam žiaka. Informatika rozvíja myslenie a uľahčuje komunikáciu prostredníctvom digitálnych technológií. Žiaci si osvojujú obsluhu počítača na elementárnej úrovni, často pomocou špeciálnych edukačných programov, čo uľahčuje ich spoločenské uplatnenie a komunikáciu. 

U žiakov sa rozvíjajú tieto spôsobilosti: 
· triediť predmety podľa určených kritérií v rámci názornej manipulácie; 
· priraďovať čísla k skupinám predmetov a orientovať sa v číselnom rade do 10; 
· používať kalkulačku ako kompenzačnú pomôcku pri riešení praktických úloh; 
· identifikovať základné rovinné tvary a telesá v praktických situáciách; 
· ovládať základné súčasti digitálnych zariadení - zapnutie, vypnutie, dotyk; 
· pracovať so špeciálnym softvérom pre alternatívnu komunikáciu a rozvoj vnímania. 

Vzdelávacia oblasť sa člení na komponenty 
· Komponent so zameraním na matematiku 
· Čísla a operácie s číslami 
· Matematické operácie v reálnom živote 
· Geometria a meranie 
· Komponent so zameraním na informatiku 
· Práca s digitálnymi zariadeniami a softvérom 
· Vyhľadávanie a spracovanie informácií 
CIELE A OBSAH VZDELÁVACEJ OBLASTI 

Komponent so zameraním na matematiku 

Čísla a operácie s číslami 

Ciele 
· Triediť predmety do skupín podľa zvoleného spoločného znaku. 
· Priradiť k danému počtu predmetov príslušnú číselnú kartu. 
· Vymenovať číselný rad v obore do 10 v správnej následnosti. 
· Porovnať množstvo predmetov s využitím pojmov viac, menej a rovnako. 
· Čítať číslice a matematické symboly v rámci individuálnych schopností. 
· Vyriešiť elementárne matematické operácie s pomocou názorných pomôcok. 

Obsah 
· Triedenie predmetov podľa vlastností; 
· priraďovanie predmetov k danému súboru; 
· porovnávanie množstva predmetov s využitím pojmov viac, menej a rovnako pomocou
ukladania do dvojíc; 
· priraďovanie číselných kariet k skupinám reálnych predmetov; 
· počítanie v individuálne stanovenom rozsahu; 
· nacvičovanie čítania a písania číslic; 
· oboznamovanie sa so symbolmi plus, mínus a rovná sa. 

Matematické operácie v reálnom živote 

Ciele 
· Odhadnúť potrebný počet kusov riadu a príboru pri prestieraní stola. 
· Rozdeliť predmety alebo potraviny medzi spolužiakov podľa zadania. 
· Použiť mierky množstva pri príprave jednoduchých pokrmov alebo nápojov. 
· Sledovať časové úseky určené na prácu a odpočinok podľa vizuálneho rozvrhu. 
· Identifikovať časti dňa v súlade s denným režimom školy. 
· Manipulovať s mincami a bankovkami v modelových situáciách. 
· Využívať kalkulačku pri riešení praktických úloh a sčítaní položiek. 
· Priradiť počet predmetov k potrebám bežného života. 

Obsah 
· Praktické uplatňovanie počítania pri rozdeľovaní pomôcok, jedla alebo riadu v skupine; 
· manipulácia s odmerkami a lyžicami pri dávkovaní surovín v kuchynke; 
· orientácia v režime dňa pomocou piktogramov a časových znamení; 
· rešpektovanie číselného označenia šatňových skriniek a osobných vecí; 
· uplatňovanie nadobudnutých matematických vedomostí pri manipulácii s mincami
a bankovkami v modelových situáciách,
· využívanie kalkulačky samostatne alebo s pomocou pri riešení praktických úloh; 
· priraďovanie počtu predmetov k potrebám bežného života. 





Geometria a meranie 

Ciele 
· Rozlíšiť základné geometrické tvary zrakom a hmatom v rovine aj v priestore. 
· Vyhľadať známe geometrické tvary v predmetoch každodennej potreby. 
· Určiť polohu predmetov v priestore vo vzťahu k vlastnému telu. 
· Vnímať rozmery a povrchy predmetov prostredníctvom bazálnej stimulácie. 

Obsah 
· vyhľadávanie rovinných útvarov v prostredí; 
· identifikovanie základných geometrických telies ako guľa a kocka; 
· orientácia v priestore s využitím pojmov hore, dolu, vpredu a vzadu; 
· rozlišovanie rozmerov a tvarov predmetov hmatom. 

Komponent so zameraním na informatiku 

Práca s digitálnymi zariadeniami a softvérom 

Ciele 
· Zapnúť a vypnúť digitálne zariadenie podľa vizuálneho návodu. 
· Ovládať vstupné zariadenia prostredníctvom dotyku, klávesnice alebo myši. 
· Koordinovať pohyb ruky a oka pri práci s digitálnym obsahom. 
· Využívať jednoduché grafické a herné aplikácie na kreatívne sebavyjadrenie. 
· Reagovať na vizuálne a zvukové podnety z digitálneho prostredia. 


Obsah 
· Zapínanie a vypínanie digitálneho zariadenia samostatne alebo s pomocou podľa
vizuálneho návodu; 
· ovládanie dotykovej obrazovky tabletu alebo mobilu; 
· využívanie myši alebo klávesnice na ovládanie počítača podľa individuálnych
schopností; 
· prejavovanie kreativity cez jednoduché grafické nástroje a kreslenie na obrazovke; 
· dodržiavanie bezpečnej manipulácie s digitálnymi zariadeniami pod dohľadom. 













VZDELÁVACIA OBLASŤ ČLOVEK A PRÍRODA

CHARAKTERISTIKA VZDELÁVACEJ OBLASTI

Vzdelávacia oblasť Človek a príroda sprostredkúva žiakom s ťažkým alebo hlbokým mentálnym postihnutím elementárne poznatky o svete prostredníctvom priamej skúsenosti a zmyslového vnímania. Jej cieľom je rozvíjať schopnosť pozorovať zmeny v prírode a v živote organizmov, čím si žiak buduje základy pravdivého poznania reality. Ťažiskom je manipulácia s reálnymi prírodninami a vnímanie súvislostí medzi prírodnými javmi a každodenným životom. Výchovno-vzdelávací proces vyžaduje vysoko individualizovaný prístup. Učivo sa člení na jednoduché kroky v cyklickom usporiadaní podľa ročných období. 

U žiakov sa rozvíjajú tieto spôsobilosti: 
· pozorovať a vnímať rozmanitosť živej a neživej prírody prostredníctvom zmyslov; 
· identifikovať základné časti vlastného tela; 
· signalizovať fyzickú nepohodu alebo bolesť; 
· rozpoznávať základné druhy rastlín a živočíchov; 
· vnímať časové a prírodné zmeny v cykle ročných období; 
· dodržiavať základné pravidlá bezpečnosti pri kontakte s nebezpečnými prvkami; 
· odkladať odpad do určenej nádoby na základe výzvy alebo gesta. 

Vzdelávacia oblasť sa člení na komponenty 
· Poznávanie a skúmanie prírody 
· Neživá príroda a fyzikálne javy 
· Živá príroda 

CIELE A OBSAH VZDELÁVACEJ OBLASTI 

Poznávanie a skúmanie prírody 

Ciele 
· Manipulovať s prírodninami pri spoznávaní rozmanitosti okolitého sveta. 
· Vykonávať rutinné úkony spojené s udržiavaním čistoty a poriadku v prostredí. 
· Rozlíšiť chute, vône, teploty a textúry prírodných materiálov zmyslovým vnímaním. 
· Identifikovať základné prejavy živej prírody na základe pohybu alebo tepla. 
· Reagovať na zmeny teploty a sálavé zdroje tepla alebo chladu v okolí. 

Obsah 
· Skúmanie povrchových vlastností prírodnín hmatom - drsná kôra, hladký kameň,
mäkký mach alebo sypký piesok; 
· realizovanie jednoduchých environmentálnych úkonov ako odhodenie papiera do koša
alebo triedenie plastu podľa farby nádoby; 
· rozlišovanie kontrastných chutí a vôní a ich priraďovanie k známym prírodným
produktom; 
· zmyslové odlišovanie živej prírody od neživej na základe pohybu, tepla alebo rastu; 
· reagovanie na zdroje sálavého tepla a chladu v prírodnom prostredí; 
· identifikácia znehodnotených potravín alebo látok čuchom. 

Neživá príroda a fyzikálne javy 

Ciele 
· Rozlíšiť striedanie svetla a tmy ako základný biorytmus dňa a noci. 
· Reagovať na zmeny teploty a vlhkosti prostredia zmenou správania alebo výrazu tváre. 
· Skúmať vlastnosti vody a vzduchu prostredníctvom senzorickej skúsenosti. 
· Reagovať na aktuálne počasie výberom vhodnej ochrany alebo oblečenia. 
· Identifikovať zdroje prirodzeného a umelého svetla v bezprostrednom okolí. 
· Porovnať hmatové kontrasty prírodných materiálov z hľadiska teploty a vlhkosti. 

Obsah 
· vnímanie zmien počasia a ich vplyvu na pocit tepla alebo chladu pri daždi, snežení, vetre alebo slnečnom svite; 
· rozlišovanie dňa a noci s využitím svetelných podnetov a vizuálneho rozvrhu činností; 
· skúmanie vlastností vody - studená, mokrá a tekutá pri umývaní, prelievaní alebo senzorickej hre; 
· pozorovanie prítomnosti vzduchu prostredníctvom pohybu predmetov; 
· identifikovanie zdrojov prirodzeného a umelého svetla; 
· reagovanie na hmatové kontrasty neživej prírody - suchý verzus mokrý piesok alebo teplý verzus studený kameň. 

Živá príroda 

Ciele 
· Ukázať základné časti ľudského tela na sebe alebo na modeli s pomocou, alebo samostatne. 
· Reagovať na zmeny fyziologických prejavov ako dýchanie alebo tep. 
· Signalizovať fyzickú nepohodu alebo bolesť naučeným komunikačným gestom alebo výrazom tváre.
· Skúmať vône, tvar a textúry rastlín.
· Priradiť reálny plod ovocia alebo zeleniny k jeho predlohe alebo piktogramu.
· Identifikovať rozdiely v prírode počas sezónnych zmien prostredníctvom priameho pozorovania a hmatu.
· Spolupracovať pri polievaní rastlín a sledovať zmenu pôdy po kontakte s vodou.
· Identifikovať známe zvieratá na obrázku alebo modeli, hračke na základe ich typického vzhľadu alebo zvuku.
· Spojiť model mláďaťa s dospelým zvieraťom v rámci riadenej aktivity.
· Zúčastniť sa na kŕmení zvierat vykonaním jednoduchého úkonu s pomocou. 

Obsah 
· Identifikovanie vonkajších častí ľudského tela na sebe, na figuríne alebo na obrázku; 
· vnímanie a pozorovanie prejavov funkcií vlastného tela ako dýchanie a tep s pomocou
učiteľa; 
· vyjadrovanie fyzickej nepohody alebo bolesti dohodnutým signálom; 
· skúmanie rôznorodosti rastlín hmatom a zrakom; 




· rozlišovanie základných druhov ovocia a zeleniny a ich priraďovanie k reálnym plodom; 
· vnímanie rozdielov medzi stromami a sledovanie ich zmien počas roka; 
· polievanie rastlín; 
· identifikovanie známych domácich a voľne žijúcich zvierat na obrázkoch, modeloch,
hračkách alebo v realite; 
· napodobňovanie alebo identifikovanie zvierat podľa ich typických zvukových prejavov; 
· priraďovanie modelov alebo obrázkov mláďat k dospelým zvieratám; 
· simulované alebo reálne kŕmenie zvierat. 
































VZDELÁVACIA OBLASŤ ČLOVEK A SPOLOČNOSŤ

CHARAKTERISTIKA VZDELÁVACEJ OBLASTI

Vzdelávacia oblasť Človek a spoločnosť vedie žiaka k napĺňaniu individuálneho potenciálu samostatnosti prostredníctvom vlastného pozorovania a zážitkového učenia. Jej úlohou je prepájať vzdelávanie s praktickými činnosťami, ktoré žiakovi pomôžu orientovať sa v blízkom okolí, riešiť jednoduché životné situácie a osvojiť si základné spoločenské hodnoty. Dôležitou súčasťou je rozvoj identity žiaka, podpora jeho sebavedomia a morálnych vlastností. Prostredníctvom etického a náboženského rozmeru sa žiak učí vnímať dobro a budovať dôveru k okoliu formou napodobňovania a emocionálneho prežívania v bezpečnom a stimulujúcom prostredí školy. 

U žiaka sa rozvíjajú tieto spôsobilosti: 
· identifikovať seba a blízke osoby vo svojom okolí; 
· uplatňovať základné prvky prosociálneho správania ako pozdrav, prosba, poďakovanie; 
· orientovať sa v známom priestore školy a blízkeho okolia s cieľom zvýšiť mieru samostatnosti; 
· rešpektovať základné pravidlá bezpečnosti v doprave a pri pohybe na chodníku; 
· zúčastňovať sa na spoločenských rituáloch a náboženských tradíciách; 
· vyjadrovať svoje emócie a potreby v sociálnom kontakte prijateľným spôsobom. 

Vzdelávacia oblasť sa člení na komponenty 
· Človek a jeho prostredie 
· Orientácia v čase a priestore 
· Orientácia v každodennom živote 
· Bezpečnosť a sociálne prostredie 
· Náboženská výchova/náboženstvo 

CIELE A OBSAH VZDELÁVACEJ OBLASTI 

Človek a jeho prostredie 

Ciele 
· Zamerať pozornosť na vlastnú podobu v zrkadle alebo na fotografii. 
· Reagovať na oslovenie vlastným menom zmenou pohybovej aktivity alebo
výrazom tváre. 
· Priradiť k sebe osobný piktografický symbol na základe vizuálneho alebo
hmatového výberu. 
· Prejaviť znaky poznania kľúčovej osoby v blízkom okolí. 
· Vykázať emočnú odozvu na pozitívnu spätnú väzbu a pochvalu od pedagóga. 
· Identifikovať svoje stále miesto v triede prostredníctvom stanovenej značky. 
· Opätovať elementárny sociálny kontakt pri rannom rituáli vítania. 
· Akceptovať fyzickú blízkosť iných osôb v spoločnom priestore. 

Obsah 
· Fixovanie zraku na vlastný obraz a skúmanie častí tváre hmatom; 
· rozlišovanie zvukovej podoby vlastného mena od iných slovných podnetov; 
· vyberanie osobného symbolu spomedzi iných grafických objektov; 
· sledovanie pohybu známej osoby v priestore a nadväzovanie očného kontaktu; 
· zrkadlenie emócií a prijímanie fyzických prejavov náklonnosti; 
· orientovanie sa v mikroprostredí triedy pomocou zraku a hmatu; 
· nácvik jednoduchého gesta pozdravu pri príchode a odchode z kolektívu; 
· zotrvávanie v skupine spolužiakov pri spoločných aktivitách s asistenciou. 

Orientácia v čase a priestore 

Ciele 
· Vykonať bezpečný presun v známom interiéri školy podľa naučenej trasy. 
· Rozlíšiť funkčné zóny v blízkom okolí školy ako miesto na hru alebo oddych. 
· Identifikovať vlastné stabilné miesto v triede, v šatni a pri stole. 
· Priradiť konkrétne piktogramy k aktuálnym činnostiam v rámci denného rozvrhu. 
· Reagovať na zvukové a vizuálne signály oznamujúce zmenu činnosti alebo nebezpečenstvo. 
Obsah 
· Nácvik presunov v priestoroch školy s narastajúcou mierou samostatnosti a bezpečnosti; 
· rozlišovanie budov a miest v blízkom okolí školy ako ihrisko, park alebo dvor; 
· orientovanie sa na vlastnom pracovnom mieste a vyhľadávanie svojej šatňovej  skrinky; 
· sledovanie vizuálneho rozvrhu a priraďovanie piktogramov k jedlu, práci a hygiene; 
· reagovanie na zvonenie, budík, časovač alebo vizuálne znamenie konca aktivity. 

Orientácia v každodennom živote 

Ciele 
· Prijímať sociálne roly v modelových aj reálnych situáciách. 
· Využívať funkčnú komunikáciu pri požiadaní o jedlo, alebo nápoj podľa potreby s
     pomocou augmentatívnej a alternatívnej komunikácie. 
· Rozlíšiť špecifické budovy a inštitúcie v blízkom okolí podľa ich funkcie. 
· Manipulovať s reálnymi platidlami pri simulovanom alebo skutočnom nákupe tovaru. 
· Identifikovať osoby, ktoré môžu poskytnúť pomoc v známom priestore. 

Obsah 
· Nácvik správania sa pri pulte alebo pokladni v roli kupujúceho; 
· používanie hovorenej reči, komunikačných kariet, piktogramov alebo gest pri výbere a
objednávaní občerstvenia s asistenciou; 
· identifikovanie budovy lekárne, obchodu alebo pošty a oboznamovanie sa s ich významom; 
· nácvik jednoduchej výmeny peňazí za tovar s asistenciou; 
· poznávanie uniforiem a označení osôb, ktoré môžu v prípade potreby poskytnúť  pomoc. 

Bezpečnosť a sociálne prostredie 

Ciele 
· Dodržiavať bezpečné správanie pri cestovaní a nastupovaní do dopravných prostriedkov. 
· Identifikovať dopravné prostriedky. 
· Vykonať postup bezpečného prechádzania cez vozovku podľa svetelných a vizuálnych
signálov. 
· Uplatňovať základné spoločenské rituály v sociálnom kontakte s okolím. 
· Rešpektovať osobný priestor iných a stanovené pravidlá v skupine. 
· Reagovať adekvátne na usmernenie, pochvalu alebo upozornenie. 


Obsah 
· Rozlišovanie dopravných prostriedkov podľa vzhľadu a typických zvukov; 
· nacvičovanie bezpečného nastupovania a sedenia vo vozidle; 
· praktické trénovanie pohybu po chodníku a bezpečného prechádzania cez cestu; 
· reagovanie na dopravnú svetelnú signalizáciu; 
· rozpoznávanie značiek prechod pre chodcov a zákaz vstupu chodcom; 
· automatizovanie rituálu pozdravu, prosby a poďakovania; 
· adekvátne reagovanie na pochvalu alebo upozornenie; 
· trénovanie trpezlivosti pri čakaní; 
· prejavovanie sympatie spolužiakom a zapájanie sa do spoločných hier v kruhu. 






























VZDELÁVACIA OBLASŤ ČLOVEK A SVET PRÁCE

CHARAKTERISTIKA VZDELÁVACEJ OBLASTI
Vzdelávacia oblasť zohráva dôležitú úlohu v procese sociálneho začleňovania žiakov s ťažkým alebo hlbokým stupňom mentálneho postihnutia. Pracovné činnosti sú dôležitým faktorom rozvoja jemnej a hrubej motoriky, kognitívnych procesov a upevňovania návykov pre samostatný život. Výučba prebieha primárne v prirodzených podmienkach kuchynky, dielne, záhrady, čím sa zvyšuje funkčnosť zručností. Cieľom je posilňovať nezávislosť, vedomie vlastnej užitočnosti a pripraviť žiaka na zmysluplné trávenie času, prípadne na pôsobenie v chránenom prostredí. 

U žiaka sa rozvíjajú tieto spôsobilosti: 
· manipulovať s rôznymi druhmi materiálov; 
· bezpečne používať základné pracovné nástroje a kuchynské pomôcky s asistenciou; 
· realizovať jednoduché úkony v domácnosti vedúce k udržaniu poriadku; 
· vykonávať bežné jednoduché obslužné práce podľa názornej predlohy alebo piktogramu; 
· spolupracovať pri skupinovej práci a rešpektovať pokyny a poradie pri činnosti. 

Vzdelávacia oblasť sa člení na komponenty 
· Práce v technickej dielni 
· Pestovateľské práce a starostlivosť o okolie 
· Práce v domácnosti a príprava jedla 
· Sociálna a praktická participácia 

CIELE A OBSAH VZDELÁVACEJ OBLASTI 

Práce v technickej dielni 

Ciele 
· Rozlíšiť fyzikálne vlastnosti technických materiálov hmatom a zrakom. 
· Ovládať bezpečný úchop a manipuláciu s ručným náradím. 
· Spojiť technické diely do celku podľa názornej predlohy alebo piktogramu. 
· Triediť materiál podľa druhu a veľkosti do určených nádob. 
· Dodržiavať základy bezpečnosti a poriadku na pracovnom mieste. 

Obsah 
· Rozlišovanie vlastností materiálov hmatom a zrakom: mäkký textil, tvrdé drevo,
hladký plast alebo studený kov; 
· používanie bezpečného úchopu a manipulácie s náradím - držanie kladiva, posúvanie
pílky alebo ručné skrutkovanie podľa individuálnych schopností; 
· realizovanie jednoduchých montážnych prác: spájanie dielov stavebnice, navliekanie,
zatĺkanie drevených kolíkov; 
· triedenie technického materiálu podľa druhu: skrutky, matice, latky; 
· zostavovanie modelov z veľkých prvkov podľa reálnej predlohy v mierke jedna k  jednej; 
· uplatňovanie základov bezpečnosti s asistenciou - nasadenie ochranných rukavíc,
okuliarov, upratanie náradia na určené miesto. 




Pestovateľské práce a starostlivosť o okolie 

Ciele 
· Zabezpečiť prísun vody pre rastliny na základe vizuálneho piktogramu alebo priameho
pokynu. 
· Vykonať jednoduchý úkon pri manipulácii s pôdou a sadení s využitím fyzickej
pomoci. 
· Akceptovať pracovné doplnky a odev v závislosti od prostredia a ročného obdobia. 
· Identifikovať základné náradie a pomôcky. 
· Podieľať sa na čistení prostredia odkladaním odpadu na určené miesto. 
· Reagovať na bezpečnostný pokyn pri práci v blízkosti iných osôb. 

Obsah 
· Zalievanie rastlín krhlou a vnímanie vlhkosti pôdy hmatom; 
· čistenie listov rastlín vlhkou textíliou; 
· sypanie substrátu do nádob a hĺbenie jamiek na sadenie s dopomocou; 
· vkladanie semien alebo priesad do pripravenej pôdy podľa názornej ukážky; 
· akceptovanie nutnosti používania pracovných pomôcok pri pobyte v exteriéri; 
· zhromažďovanie lístia alebo konárov na kopy a ich nakladanie do nádob; 
· používanie lopatky a metly pri udržiavaní čistoty spevnených plôch v areáli školy; 
· priraďovanie náradia k jeho piktogramu a ukladanie na vyhradené miesto; 
· odkladanie organického materiálu do vyhradených nádob na bio-odpad alebo na kompost; 
· zmyslové skúmanie plodov úrody, ich vône, chuti a textúry povrchu; 
· dodržiavanie bezpečnej vzdialenosti pri manipulácii s náradím na základe usmernenia. 

Práce v domácnosti a príprava jedla 
Ciele 
· Spolupracovať pri prestieraní. 
· Dodržiavať stanovené miesto pri stole počas stolovania. 
· Vykonať jednoduché úkony pri príprave pokrmu alebo nápoja s dopomocou. 
· Manipulovať s textíliami a odevmi s cieľom rozvíjať hmatové vnímanie a motoriku. 
· Odložiť použitý predmet alebo riad na určené miesto po skončení činnosti. 
· Zúčastniť sa na technických úkonoch v triede formou podávania pomôcok. 
· Reagovať zastavením činnosti alebo odtiahnutím sa na signál nebezpečenstva. 

Obsah 
· Ukladanie prestierania a príborov na určené miesto podľa vizuálnej šablóny; 
· natieranie mäkkých nátierok a miešanie surovín pri príprave studeného pokrmu s pomocou; 
· nalievanie tekutín do nádob s pomocou; 
· stláčanie ovládacích prvkov bezpečných kuchynských spotrebičov na pokyn; 
· uchopovanie a skladanie rôznych textílií a ich následné vešanie na sušiak; 
· triedenie odevov podľa farby alebo účelu do pripravených košov; 
· utieranie pracovnej plochy vlhkou handričkou a vkladanie riadu do drezu; 
· pripájanie a odpájanie bezpečných konektorov nabíjacích zariadení pod dozorom; 
· dodržiavanie odstupu od predmetu označeného piktogramom nebezpečenstva; 
· rozlišovanie čistej vody určenej na pitie od znečistenej vody prostredníctvom zraku a
čuchu. 


Sociálna a praktická participácia 

Ciele 
· Zotrvať v spoločnej pracovnej aktivite s ostatnými spolužiakmi s asistentenciou. 
· Podieľať sa na prenose a ukladaní predmetov alebo potravín na určené miesto. 
· Prejaviť toleranciu voči prítomnosti a pracovnému tempu iných osôb v spoločnom  priestore. 
· Pozitívne reagovať na úspešné ukončenie činnosti a dobré ohodnotenie. 

Obsah 
· Spolupráca pri jednoduchých úkonoch údržby triedy; 
· uchopovanie a prenášanie ľahkých predmetov alebo potravín do vyhradených úložných
priestorov; 
· ukladanie vecí do regálov a skriniek s využitím hmatových značiek a vizuálnych piktogramov; 
· zotrvávanie v blízkosti spolužiakov počas pracovnej činnosti bez prejavov nepokoja; 
· nácvik čakania na pridelenie pracovnej pomôcky ako súčasť rešpektovania poradia v skupine; 
· fixovanie pozornosti na výsledný produkt a prijímanie pozitívnej emočnej spätnej väzby
od okolia; 
· zameranie pozornosti na výsledok práce ako signálu úspešného ukončenia aktivity; 
· zachovávanie bezpečnej vzdialenosti od ostatných pri manipulácii s pracovnými nástrojmi
a materiálom; 
· identifikovať súvislosť medzi prácou a výsledným produktom. 




























VZDELÁVACIA OBLASŤ UMENIE A KULTÚRA

CHARAKTERISTIKA VZDELÁVACEJ OBLASTI
 
Vzdelávacia oblasť Umenie a kultúra pre žiakov s ťažkým alebo hlbokým stupňom postihnutia plní významnú rehabilitačnú a terapeutickú funkciu. Prostredníctvom umeleckých aktivít sa žiaci učia uvoľňovať svalové i psychické napätie, vyjadrovať emócie a rozvíjať svoje zmyslové vnímanie. Umenie sa stáva dôležitým prostriedkom neverbálnej komunikácie a sebarealizácie. Dôraz sa kladie viac na proces tvorby a preciťovanie zvuku či rytmu, pocity pri manipulácii s materiálom než na dokonalosť výsledku. Podporuje sa celková psychická pohoda žiaka. 

U žiaka sa rozvíjajú tieto spôsobilosti: 
· zaregistrovať umelecký podnet a prejaviť naň odozvu;. 
· koordinovať pohyby tela a rúk v súlade s rytmom a melódiou; 
· manipulovať s výtvarnými materiálmi a nástrojmi s cieľom zanechať vlastnú stopu; 
· vyjadrovať pocity radosti, záujmu, uvoľnenia, alebo iné pocity prostredníctvom
hudobných a výtvarných aktivít; 
· zamerať pozornosť na výrazné farebné plochy; 
· reagovať na zmenu farebnej intenzity prostredia; 
· rozpoznávať zvuky hudobných nástrojov, ktoré u neho vyvolávajú pozitívne pocity 
· zúčastňovať sa na spoločných umeleckých projektoch, ktoré posilňujú pocit
spolupatričnosti. 

Vzdelávacia oblasť sa člení na komponenty 
· Hudobné a dramatické činnosti 
· Výtvarné činnosti 

CIELE A OBSAH VZDELÁVACEJ OBLASTI 

Hudobné a dramatické činnosti 
Ciele 
· Vokalizovať zvuky alebo jednoduché nápevy v sprievode rytmizácie a doprovodu. 
· Rozlíšiť zvuky kontrastných hudobných nástrojov v priamom kontakte. 
· Vykázať senzorickú odozvu na zvuk a vibrácie zmenou mimiky alebo svalového napätia. 
· Uplatňovať elementárnu rytmizáciu pri hre na telo a manipulácii s nástrojmi. 
· Prejaviť emočnú odozvu na hudobné podnety a relaxačné tóny. 
· Koordinovať pohyb tela v súlade s výrazným rytmom a tempom hudby. 
· Lokalizovať zdroj zvuku v priestore zameraním pozornosti alebo pohybom. 
· Iniciovať zvuk pomocou nástroja alebo digitálnej pomôcky vo forme komunikačného aktu. 
· Zareagovať na rozdiel medzi tichom a zvukovou produkciou. 





Obsah 
· Spievanie, alebo vokalizovanie samohlások a slabík s výraznou rytmickou podporou
pedagóga; 
· skúmanie zvukov a tvarov základných bicích a rytmických nástrojov hmatom; 
· vnímanie vibrácií zvuku prostredníctvom rezonančných pomôcok a priameho kontaktu
s nástrojom; 
· napodobňovanie jednoduchých rytmických úderov na vlastné telo alebo na podložku; 
· vykonávanie rytmických pohybov s hudbou; 
· využívanie relaxačného prostredia s hudbou na navodenie psychickej pohody; 
· otáčanie sa za zdrojom hudby a sledovanie interpreta v blízkom okolí; 
· experimentovanie s vyvolaním zvuku stlačením spínača alebo úderom do nástroja; 
· hudobno-dramatické aktivity s využitím vizuálne výrazných rekvizít; 
· rozlišovanie fázy ticha a fázy hry ako signálu pre začiatok a koniec aktivity. 

Výtvarné činnosti 

Ciele 
· Realizovať spontánny grafický prejav. 
· Urobiť odtlačok vlastného tela, alebo jeho časti na ploche. 
· Zamerať pozornosť na obrysy, tvary a vizuálne zobrazenie človeka. 
· Nanášať farbu na plochu alebo priestorový objekt rôznymi technikami. 
· Modelovať s plastickými hmotami. 
· Reagovať na vizuálne podnety v ilustráciách, fotografiách a digitálnych médiách. 
· Participovať na spoločnej tvorbe a návšteve kultúrneho prostredia. 

Obsah 
· Vytváranie grafickej stopy kresliacim nástrojom s dôrazom na funkčný úchop alebo
úchop s pomocou; 
· experimentovanie s odtlačkami dlaní, prstov alebo prírodnín v tekutom a sypkom
materiáli; 
· tvorba zjednodušených zobrazení tváre a postavy s dôrazom na kontrastné prvky
samostatne alebo s pomocou; 
· tvorba kompozícií z obrázkov; 
· nanášanie farieb špongiami, pečiatkami alebo prstami; 
· manipulovanie s modelovacou hmotou formou hnetenia, stláčania a trhania;
· postrehovanie vizuálnych zmien na obrazovke alebo svetelnom paneli pri digitálnej
tvorbe;
· spolupráca pri vytváraní spoločných veľkoplošných diel v rámci skupiny;
· vnímanie atmosféry výstavného priestoru ako špecifického vizuálneho podnetu.







VZDELÁVACIA OBLASŤ ZDRAVIE A POHYB

CHARAKTERISTIKA VZDELÁVACEJ OBLASTI

Vzdelávacia oblasť Zdravie a pohyb sa zameriava na dosiahnutie optimálneho telesného a pohybového rozvoja žiaka v rámci jeho individuálnych limitov. Prioritou nie je športový výkon, ale budovanie pozitívneho vzťahu k pohybu a vlastnému telu. Pohyb je vnímaný ako prostriedok stimulácie psychických funkcií a nástroj sociálnej interakcie. Cez primerané aktivity žiak získava pocit úspechu, pričom dochádza k stabilizácii jeho pohybového fondu s využitím kompenzačných a náhradných pohybov. Súčasťou je rozvoj estetiky pohybu a osvojovanie si hygienických návykov, ktoré prispievajú k vyššej kvalite života. 

U žiaka sa rozvíjajú tieto spôsobilosti: 
· funkčne a bezpečne sa pohybovať v priestore; 
· koordinovať pohyby končatín pri chôdzi, lezení a manipulácii s predmetmi; 
· reagovať na pokyny a rytmické stimuly počas cvičenia; 
· dodržiavať základné pravidlá bezpečnosti a hygieny pri pohybových aktivitách; 
· prejavovať radosť z pohybu a ochotu spolupracovať v skupine; 
· využívať kompenzačné pomôcky a náradie pre zlepšenie pohybových funkcií. 

Vzdelávacia oblasť sa člení na komponenty 
· Lokomočné cvičenia 
· Zdravotné a rehabilitačné cvičenia 
· Pohybové aktivity a hrové činnosti 
· Ochrana a bezpečnosť 

CIELE A OBSAH VZDELÁVACEJ OBLASTI 

Lokomočné cvičenia 

Ciele 
· Prejsť z ľahu do sedu a do stoja samostatne, alebo s dopomocou. 
· Udržať stabilitu trupu a hlavy pri statickom polohovaní a pasívnom pohybe. 
· Pohybovať sa v priestore samostatne, alebo s dopomocou. 
· Prekonať jednoduchú prekážku alebo tunel lezením a plazením. 
· Udržiavať rovnováhu pri zmenách polohy tela 
· Smerovať pohyb k cieľu na základe zvukového alebo vizuálneho podnetu. 
· Zladiť pohyb s rytmom hudby. 
· Bezpečne dopadnúť z malej výšky na mäkkú podložku s asistenciou podľa individuálnych schopností. 

Obsah 
· Prechody z ľahu do sedu a stoja podľa potreby s využitím rebrín, tyče alebo ruky pedagóga; 
· posilňovanie stability trupu cvičením na fitlopte, valcoch a polohovacích vakoch; 
· chôdza po rovnom a mierne nerovnom povrchu s držaním sa za ruku alebo oporu; 
· lezenie cez tunely a preliezanie molitanových prekážok; 
· trénovanie rovnováhy na nízkej lavičke alebo schodoch s istením; 
· podpora lokomócie pomocou chodúľky, bradlového chodníka alebo iných oporných
pomôcok podľa individuálnych možností; 
· hojdanie a polohovanie podľa individuálnych schopností; 
· zmena smeru pohybu k piktogramu, hračke alebo osobe; 
· vykonávanie rytmických tanečných pohybov s hudbou; 
· nácvik riadeného zosunu alebo dopadu z nízkej výšky na mäkkú žinenku. 

Zdravotné a rehabilitačné cvičenia 

Ciele 
· Zladiť dýchanie s jednoduchým pohybom. 
· Udržiavať pohyblivosť kĺbov a svalov pomocou naťahovacích cvičení. 
· Spevňovať držanie tela a stabilitu trupu s využitím oporných pomôcok. 
· Akceptovať rehabilitačné a relaxačné úkony zamerané na uvoľnenie napätia. 
· Uchopovať predmety s dostatočnou silou podľa individuálnych schopností. 
· Uvoľniť orofaciálne svalstvo. 
· Zvýšiť celkovú svalovú silu a stabilitu hlbokého stabilizačného systému. 

Obsah 
· Nácvik vedomého výdychu a koordinácia dychu pri nenáročnom pohybe; 
· pasívne a aktívne strečingové cvičenia; 
· cvičenie na fitloptách a valcoch zamerané na stabilitu a spevnenie trupu; 
· využívanie masážnych pomôcok a prvkov bazálnej stimulácie na prekrvenie a uvoľnenie tela; 
· realizovanie individuálnych cvičení podľa odporúčaní odborníkov; 
· polohovanie v sedacích vakoch a na podložkách so zameraním na správne držanie tela a prevenciu deformít; 
· stimulovanie dlaní a prstov hmatovými hrami; 
· posilňovanie svalov s využitím primeranej prídavnej záťaže. 

Pohybové aktivity a hrové činnosti 

Ciele 
· Zasiahnuť cieľ loptou podľa svojich motorických možností. 
· Rešpektovať poradie v skupine a jednoduché pravidlá pohybovej hry. 
· Spolupracovať so spolužiakom pri spoločnom pohybe alebo pri manipulácii s náčiním. 
· Prispôsobiť sa zmeneným vonkajším podmienkam. 
· Prejsť stanovenú trasu na trojkolke alebo inom upravenom vozidle s využitím fyzickej
asistencie. 
· Uvoľniť svalové napätie pri aktivitách v suchom bazéne, alebo vodnom prostredí
podľa individuálnych schopností. 
· Získať hygienické návyky, ktoré sa viažu k fyzickým aktivitám. 


Obsah 
· Hádzanie, chytanie a gúľanie lôpt rôznych veľkostí a materiálov; 
· mierenie a hod na cieľ; 
· prihrávanie lopty spolužiakovi; 
· zapájanie sa do kolektívnych a naháňacích hier podľa individuálnych schopností; 
· nacvičovanie kopu do lopty; 
· hry na snehu; 
· turistické vychádzky do okolia školy v jarnom a letnom období; 

· využívanie jazdy na kolobežke, trojkolke alebo upravenom bicykli podľa individuálnej
miery samostatnosti; 
· uvoľňovacie cvičenia v suchom bazéne s guličkami alebo v plaveckom bazéne s
využitím hydroterapie; 
· uplatňovanie sebakontroly a dodržiavanie poradia v skupine počas pohybových aktivít. 

Ochrana a bezpečnosť 

Ciele 
· Reagovať na zvukové a zrakové signály, upozorňujúce na nebezpečenstvo alebo zmenu v okolí. 
· Tolerovať používanie ochranných pomôcok pri simulovanej evakuácii. 
· Signalizovať bolesť, nepohodlie alebo potrebu pomoci dostupnými komunikačnými prostriedkami. 
· Spolupracovať pri asistovanom presune na bezpečné miesto. 

Obsah 
· Identifikovanie signálov, používaných pri evakuácii; 
· používanie reflexnej vesty, prilby rúška; 
· používanie gesta, piktogramu alebo zvukového signálu na vyjadrenie potreby pomoci; 
· realizácia presunu chôdzou, na invalidnom vozíku alebo s pomocou chodúľky podľa
individuálnych schopností pohybu pri simulácii opustenia budovy; 
· spolupráca so sprevádzajúcou osobou pri presunoch v exteriéri; 
· návyky na dotyk náplasti, obväzu alebo umývanie miesta simulovaného poranenia
vlažnou vodou. 



















2.VÝCHOVA A VZDELÁVANIE ŽIAKOV S AUTIZMOM ALEBO ĎALŠÍMI PERVAZÍVNYMI VÝVINOVÝMI PORUCHAMI A SO STREDNÝM, ŤAŽKÝM ALEBO HLBOKÝM STUPŇOM MENTÁLNEHO POSTIHNUTIA

Hlavným cieľom vzdelávania žiakov s autizmom alebo ďalšími pervazívnymi vývinovými poruchami a so stredným, ťažkým alebo hlbokým stupňom mentálneho postihnutia (ďalej len „žiaci“) je podporiť rozvoj ich individuálnych schopností, vedomostí a zručností tak, aby boli čo najlepšie pripravení na praktický život. Obsah vzdelávania sa prispôsobuje konkrétnym možnostiam každého žiaka, bez ohľadu na spôsob jeho vzdelávania. Ak nie je možné vzdelávanie žiaka podľa školského vzdelávacieho programu, realizuje sa podľa individuálneho vzdelávacieho programu, ktorý sa vytvára podľa osobitostí žiaka. Učiteľ má možnosť obsah jednotlivých vzdelávacích oblastí upravovať, môže ho rozširovať, zjednodušovať alebo inak prispôsobovať podľa potenciálu a osobnostných charakteristík žiaka. V jednotlivých vyučovacích predmetoch sa tak môže líšiť nielen tempo výučby, ale aj obsah. Dôležitým princípom je neexistencia vzdelávacích štandardov, ktoré by žiak musel splniť pre postup do ďalšieho ročníka. Vzdelávanie sa neriadi striktne ročníkovými plánmi – žiak môže ukončiť školskú dochádzku aj učivom nižšieho ročníka, ak to zodpovedá jeho možnostiam. 

VZDELÁVACIA OBLASŤ JAZYK A KOMUNIKÁCIA

CHARAKTERISTIKA VZDELÁVACEJ OBLASTI

Výučba materinského jazyka zohráva kľúčovú úlohu vo výchovno-vzdelávacom procese. Obsah i ciele výučby sa prispôsobujú individuálnym možnostiam každého žiaka, pričom učiteľ môže klásť dôraz na tú oblasť, ktorá je pre konkrétne žiaka vhodnejšia. Vo vzdelávacej oblasti Jazyk a komunikácia je cieľom rozvíjať ústne a písomné zručnosti potrebné na získavanie a výmenu informácií, čo významne prispieva k socializácii žiakov. 
V obsahu vzdelávacej oblasti sa dôsledne pracuje s rôznorodými formami komunikácie vrátane augmentatívnej a alternatívnej komunikácie – od jednoduchého očného kontaktu, cez ukazovanie, manipuláciu s reálnymi predmetmi, až po používanie komunikačných kníh, výmenného komunikačného systému či elektronických pomôcok. Rozvíjanie komunikačnej schopnosti a sociálneho správania predstavujú pre žiakov s autizmom alebo ďalšími pervazívnymi vývinovými poruchami a mentálnym postihnutím hlavnú náplň obsahu. 
Vytvorenie funkčnej a bezprostredne dostupnej komunikácie žiaka je hlavným cieľom tejto vzdelávacej oblasti a rozvíjanie jednotlivých spôsobilostí by malo k tomuto cieľu smerovať.

Spôsobilosti sú v tejto vzdelávacej oblasti rozvíjané prostredníctvom piatich komponentov: 

· vzájomná komunikácia, 
· rozprávanie, 
· grafomotorika a písanie, 
· kognitívne procesy a učenie, 
· recepcia textov. 


1) Obsah sa člení v niektorých komponentoch podľa obsahových celkov, ktoré sú pri dosahovaní spôsobilostí žiaka dôležité. 
2) Poradie a obsahová náplň jednotlivých komponentov a obsahových celkov neznamená, že sa im treba na vyučovaní venovať zaradom. 
3) Na rozvíjanie danej komunikačnej spôsobilosti žiaka slúžia obsahy súbežne z viacerých komponentov a celkov, ktoré sa vyberajú a kombinujú podľa cieľa vyučovacej jednotky. 
Dôležité je, aby sa obsah spájal s konkrétnou komunikačnou činnosťou žiaka a aby prispieval k postupnému rozvíjaniu a dosahovaniu spôsobilostí. 

Vo vzdelávacej oblasti sa komponent vzájomná komunikácia člení na obsahové celky 
· neverbálna komunikácia augmentatívna a alternatívna komunikácia; 
· verbálna komunikácia; 
· sociálne zručnosti a pravidlá; 
· hra a voľnočasové aktivity; 
· osobné informácie a identita; 
· emócie a sebaregulácia. 

Ďalší komponent tejto vzdelávacej oblasti písaná produkcia -sa člení na obsahové celky 

· prípravné grafomotorické zručnosti a motorika, 
· zanechávanie stopy a základné tvary, 
· písanie písmen a číslic - veľká tlačená abeceda; písanie a vyjadrovanie, odpisovanie, vpisovanie a tvorba textu, funkčné využitie písma. 

U žiakov sa rozvíjajú tieto spôsobilosti: 
· Vyjadrovať vlastné emócie a potreby. 
· Nadväzovať a udržiavať medziľudské vzťahy. 
· Rozumieť verbálnym aj neverbálnym signálom a reagovať na ne. 
· Používať ústnu a písomnú komunikáciu na získavanie, výmenu a uplatňovanie informácií
v bežných sociálnych situáciách. 
· Uplatňovať komunikačné stratégie na predchádzanie a zmierňovanie komunikačných
zlyhaní a problémového správania z nich vyplývajúceho. 

Vzdelávacia oblasť sa člení na komponenty 
· Komunikačná interakcia 
· Hovorená produkcia 
· Písaná produkcia 
· Kognitívne procesy a učenie 
· Recepcia textov 










CIELE A OBSAH VZDELÁVACEJ OBLASTI 

Komunikačná interakcia 

· Zahŕňa nácvik aktívneho a funkčného dorozumievania, nadväzovania kontaktov a
výmeny informácií, a to verbálne, neverbálne aj prostredníctvom augmentatívnej a
alternatívnej komunikácie.
· Pre neverbálnych žiakov je v rozvoji komunikácie kľúčové vzbudiť potrebu
komunikovať, naučiť očný kontakt a ukazovanie, a postupný prechod k symbolickej reprezentácii prostredníctvom predmetov, obrázkov alebo fotografií. 

Ciele 
· Používať komunikáciu na získavanie a výmenu informácií. 
· Uplatňovať komunikačné stratégie na predchádzanie a zmierňovanie komunikačných
zlyhaní a problémového správania z nich vyplývajúceho. 
· Využívať neverbálne komunikačné prostriedky primerane svojim možnostiam 
alternatívnu a augmentatívnu formu komunikácie na vyjadrenie potrieb. 
· Používať symbolickú reprezentáciu - predmet–obrázok–symbol, neverbálne modality
očný kontakt, gestá, mimiku, imitáciu, expresívne a receptívne vyjadrovanie symbolmi. 
· Ukazovať prstom na pomenovaný objekt alebo jeho časti. 
· Vyhľadať a umiestniť pomenovaný obrázok podľa inštrukcie. 
· Využívať verbálnu komunikáciu primerane svojim možnostiam - reč a schopnosti
jednoduchého verbálneho vyjadrovania potrieb, vokalizáciu a verbálnu imitáciu, bežné
sociálne verbálne rutiny, slovnú zásobu a porozumenie. 
· Uplatňovať základné sociálne pravidlá v interakcii s inými. 
· Vyjadriť súhlas, nesúhlas, preferencie, vlastné potreby a želania, sociálne prijateľným
spôsobom. 
· Aplikovať sociálne pravidlá správania sa v škole, doma a na verejnosti. 
· Zapájať sa do hry a voľnočasových aktivít v interakcii s inými - neverbálne a verbálne
imitovať činnosti iných ľudí; hrové zručnosti v spontánnej hre a v hre s druhými. 
· Prezentovať informácie o sebe ako sú meno, adresa, informácie o rodine. 
· Rozpoznať vlastné pocity a fyzické potreby; prejavy emócií u iných. 
· Rozlišovať medzi známymi a cudzími osobami. 
· Nadväzovať kontakt s rovesníkmi v rôznych situáciách. 
· Spriateliť sa na základe spoločných záujmov. 
· Prijímať pochvalu a kritiku. 
· Dodržiavať pravidlá správania v rôznych prostrediach - škola, verejnosť. 
· Vyjadriť sa primerane v obchode. 
· Viesť telefonický rozhovor - s pomocou. 

Obsah 
· Neverbálna komunikácia a augmentatívna a alternatívna komunikácia 
· Používanie a rozvíjanie symbolickej reprezentácie - reálny predmet – zmenšenina –
obrázok; 
· vyjadrovanie potreby očným kontaktom, ukazovaním na predmety, posunkami,
symbolmi alebo fotografiou; 
· vyberanie z možností, vyjadrovanie voľby a preferencie gestom alebo piktogramom; 
· používanie symbolov v rôznych prostrediach; 


· vyjadrovanie súhlasu a nesúhlasu gestom; 
· rešpektovanie základných pravidiel komunikácie; 
· vyjadrovanie odpovedí symbolmi na jednoduché otázky; 
· označovanie známych osôb, predmetov, činností, farieb a tvarov; 
· používanie gest a piktogramov ako konvenčné verbálne rutiny - pozdrav, poďakovanie; 
· imitovanie oromotoriky, gest a vokalizácii. 

Verbálna komunikácia 
· Používanie základných slov a jednoduchých slovných spojení na vyjadrenie potrieb a
želaní; 
· pomenovávanie predmetov a činností z bežného prostredia; 
· osvojenie si základných spoločenských fráz a pozdravov; 
· reagovanie na oslovenie a jednoduché sociálne situácie; 
· rozširovanie si aktívnej a pasívnej slovnej zásoby; 
· porozumenie jednoduchým slovám, vetám a významu bežných pojmov; 
· odpovedanie na jednoduché otázky; 
· rozlišovanie vhodných odpovedí v každodenných situáciách; 
· porozumenie viacslovným a 2-3 stupňovým pokynom; 
· zvládanie postupne sa zvyšujúcej náročnosti verbálnych inštrukcií; 
· rozpoznávanie vhodného a nevhodného správania; 
· vyjadrovanie vlastných preferencií. 

Sociálne zručnosti a pravidlá 
· Iniciovanie a udržiavanie interakcie s učiteľom a rovesníkmi; 
· používanie pravidla striedania sa v činnostiach; 
· reagovanie v bežnej sociálnej situácii, vrátane pozdravu, ospravedlnenia, výzvy na pohyb; 
· rozlišovanie vhodného a nevhodného správania; 
· rozvíjanie spoločnej pozornosti a kooperatívnej hry; 
· vytváranie roly v rozhovore - iniciátor, reagujúci;
· využívanie spontánnej komunikácie v štruktúrovaných aj prirodzených situáciách. 

Hra a voľnočasové aktivity 
· Imitácia hry s hračkami a napodobňovanie činnosti, hry podľa dospelého; 
· zapájanie sa do samostatnej aj skupinovej hry; 
· používanie naučených zručnosti pri hre - manipulácia, poradie; 
· spontánne zapájanie sa do aktivít a hier podľa záujmu; 
· používanie vizualizovaných pravidiel v hre. 

Osobné informácie a identita 
· Ovládanie osobných údajov ako sú meno, vek, adresa, škola; 
· identifikácia členov rodiny a známych osôb; 
· rozlišovanie pohlavia, oblečenia a vlastných vecí; 
· orientácia v triede a školskom prostredí; 
· poskytovanie základných informácií oprávneným osobám; 
· vyjadrovanie pocitov, potrieb a želaní primeraným spôsobom. 





Emócie a sebaregulácia 
· Rozpoznávanie základných pocitov a potrieb; 
· vyjadrovanie pocitov a potrieb; 
· vnímanie základných prejavov emócií u druhých osôb; 
· porozumenie gestám a mimike; 
· osvojenie si viacerých spôsobov reakcií na pochvalu a usmernenie; 
· postupné zvládanie kritiky primeraným spôsobom. 

Hovorená produkcia 

Ciele 
· Využívať slovnú zásobu a vokalizáciu v komunikácii. 
· Rozumieť hovorenému prejavu primerane svojim možnostiam. 
· Predniesť krátke rytmizované texty - básničky, riekanky. 

Obsah 
· Pomenovávanie predmetov, javov, činností, obrázkov; 
· priraďovanie pomenovania k obrázkom, predmetom, fotografiám a naopak; 
· imitácia oromotoriky, gest, vokalizácie; 
· prednes rytmizovaných textov, básničiek, riekaniek; 
· práca s interpunkciou – bodka, otáznik, modulácia hlasu pri čítaní; 
· čítanie písmen, slabík a slov; 
· čítanie samohlások, ich rozlišovanie podľa dĺžky; 
· čítanie a písanie spoluhlások m, l, v, t, p, b, j, s, n, d, z, y, h, k, c, r, č, š, ž, ď, ť, ň, ľ, g,
f, ch, ŕ, ĺ,dz, dž; 
· spájanie písmen do slabík, čítanie krátkych a dvojslabičných slov; 
· práca s krátkymi slabikami ako slovami pri dopĺňaní ilustrácie; 
· čítanie slov s dvojhláskami ia, ie, iu; 
· osvojenie čítania známych slov v krátkych textoch. 

Písaná produkcia 

Zahŕňa všetky aktivity súvisiace s písaním, grafomotorickou prípravou a funkčným využitím písomnej komunikácie. Cieľom je dať písomnému prejavu komunikačný zmysel. Je kľúčové, aby sa naučené zručnosti čo najskôr integrovali do bežných sociálnych kontextov. Prioritou je dorozumieť sa písomnou formou pomocou veľkej tlačenej abecedy. Nácvik písaného písma sa realizuje len u žiakov s vhodnými dispozíciami a súbežne s nácvikom čítania. 

Ciele 
· Písať komunikačne zmysluplné slová a jednoduché vety s predlohou aj bez nej
     -jednoduché odkazy, vyplňovanie formulárov. 
· Dorozumievať sa písomnou formou pomocou veľkej tlačenej abecedy. 
· Písať písmená a spájať ich do slabík a slov. 
· Dodržiavať základné pravidlá písania a úhľadnosť písma. 





Obsah 

Prípravné grafomotorické zručnosti a motorika 
· Navliekanie, strihanie, hranie sa s plastelínou; 
· úchop písacieho nástroja ako farbičky, ceruzky dlaňou a prstami; 
· ovládanie správnej pozície tela a držanie písacieho nástroja. 

Zanechávanie stopy a základné tvary 
· Voľné, neskôr riadené čmáranie; 
· kreslenie zvislých a vodorovných čiar, kružníc, spájanie bodov; 
· vyfarbovanie a dodržiavanie predkreslenej línie; 
· uvoľňovacie cviky pred písaním. 

Písanie písmen a číslic - veľká tlačená abeceda 
· Obkresľovanie a obťahovanie predpísaných tvarov písmen/číslic; 
· písanie spájaním bodov; 
· imitácia alebo samostatný zápis písmena/číslice. 

Písanie a vyjadrovanie 
· Opakované písanie a upevňovanie si naučených písmen a slov; 
· písanie jednoduchých dvojčlenných viet; 
· písanie jednoduchých dvojčlenných viet s rozlíšením oznamu a otázky; 
· písanie vlastného mena, priezviska a adresy – s dôrazom na veľké začiatočné písmená; 
· písanie mena a adresy rodičov; 
· upevňovanie si písania známych slov. 

Odpisovanie, vpisovanie a tvorba textu 
· Odpisovanie slov z osobného frekvenčného slovníka; 
· vpisovanie vynechaného slova; 
· písanie podľa diktovania. 

Funkčné využitie písma 
· Písanie jednoduchých odkazov; 
· vytváranie denného režimu v písanej forme; 
· vyplňovanie jednoduchých formulárov ako meno, adresa. 

Kognitívne procesy a učenie 

Ciele 
· Manipulovať s predmetmi a obrázkami podľa pokynov a rozlišovať ich podľa rôznych
znakov. 
· Udržiavať pozornosť pri práci s vizuálnymi, auditívnymi aj taktilnými podnetmi. 
· Porozumieť viacstupňovým verbálnym inštrukciám. 
· Urobiť výber pri riešení úloh. 
· Rozumieť príčine a následku. 
· Dokončiť jednoduchú aktivitu. 
· Plniť inštrukcie rôznej zložitosti – 1 - 3 kroky, s kontextom aj bez. 
· Chápať časové a priestorové pojmy. 


Obsah 
· Nácvik stereotypov pri organizácii priestoru a času pre vyučovanie čítania, správneho
sedenia, manipulácie s predmetmi; 
· zameriavanie pozornosti na konkrétny objekt, obrázok, nákres; 
· vnímanie tvaru, obrysu, ukladanie predmetov zľava doprava, vytváranie určených
medzier; 
· tréning rozlišovacej schopnosti na skupinách obrazcov; 
· rozlišovanie a triedenie geometrických tvarov, obrázky, piktogramy podľa farby,
veľkosti tvaru; 
· poznávanie polohy objektov na ilustrácii: hore/dole, pred/za, uprostred, medzi, atď.; 
· pomenovávanie predmetov, javov, činností, obrázkov; 
· porovnávanie objektov podľa daných znakov; 
· spoznávanie objektov a obrázkov na základe pomenovania; 
· priraďovanie pomenovania k obrázkom, predmetom, fotografiám a naopak; 
· priraďovanie rovnakých/odlišných obrazcov podľa tvaru a farby; 
· priraďuje - predmet–obrázok, tvar, farba, písmená, čísla; 
· porozumenie pojmom - veľký/malý, rovnaký/rozdielny; 
· imitácia činností – hrubomotorické aj jemnomotorické; 
· stavanie podľa predlohy alebo pamäti; 
· plnenie inštrukcie rôznej zložitosti 1–3 kroky, s kontextom aj bez; 
· rozlišovanie a pomenovávanie osobných vecí; 
· opis deja a obrázku. 

Recepcia textov 

Ciele 
· Identifikovať v krátkom príbehu pomenované obrázky alebo symboly. 
· Rozumieť vypočutému textu. 
· Rozlišovať dobro a zlo v príbehu. 
· Identifikovať základné pocity postáv. 
· Rozpoznať vlastné pocity a fyzické potreby a prejavy emócií u iných. 
· Používať hrové zručnosti pri samostatnej hre a interakcii. 

Obsah 
· Počúvanie krátkeho príbehu, rozprávky alebo veršovaného text; 
· práca s ilustráciami – vyberanie obrázku podľa textu, dopĺňanie, priraďovanie; 
· pomenovávanie postavy, porozumenie deju; 
· rozpoznávanie pocitov zo slov a modulácie hlasu: radosť, hnev, smútok; 
· porozumenie vypočutého textu; 
· odpovedanie na otázky – verbálne, výberom, jednoslovne alebo alternatívnou komunikáciou; 
· rozlišovanie dobra a zla, identifikovanie pocitov postáv; 
· imitácia hry s hračkami, napodobňovanie hry podľa dospelých; 
· spontánne zapájanie do aktivít a hier podľa záujmu. 






VZDELÁVACIA OBLASŤ MATEMATIKA A INFORMATIKA

CHARAKTERISTIKA VZDELÁVACEJ OBLASTI

Vzdelávacia oblasť Matematika a informatika má vo vzdelávaní žiakov svoje špecifiká. Cieľom je rozvíjať základné matematické zručnosti a schopnosti pracovať s informáciami primerane ich individuálnym možnostiam, tempom a spôsobom učenia. Hlavnou úlohou je rozvíjať̌ myslenie a komunikáciu žiakov inou, špecifickou formou. Vedie ich k presnému vyjadrovaniu myšlienok, postupov a ich zaznamenaniu vo formálnych zápisoch, ktoré slúžia ako všeobecný prostriedok komunikácie. Individuálnym prístupom žiak získa základné matematické vedomosti, zručnosti a návyky tak, aby ich v rozsahu svojich individuálnych schopností a možností, na svojom aktuálnom stupni vývinu dokázal v živote prirodzene aplikovať. 
Vo vzdelávacej oblasti sa dosahujú a rozvíjajú spôsobilosti žiaka prostredníctvom obsahu, v ktorom sú tri komponenty zamerané na matematiku a zvyšné tri komponenty, práca s digitálnymi zariadeniami a softvérom, vyhľadávanie a spracovávanie informácií a digitálna bezpečnosť, sú obsahovo zamerané na informatiku. V rámci komponentov vzdelávacej oblasti je obsah jedného komponentu členený do obsahových celkov. Poradie a obsahová náplň jednotlivých celkov neznamená, že sa im treba na vyučovaní venovať zaradom. Na rozvíjanie danej spôsobilosti žiaka slúžia obsahy súbežne z viacerých komponentov alebo obsahových celkov, ktoré sa vyberajú a kombinujú podľa cieľa vyučovacej jednotky. Dôležité je, aby sa obsah spájal s konkrétnou činnosťou žiaka a aby prispieval k postupnému rozvíjaniu a dosahovaniu spôsobilostí. Vo vzdelávacej oblasti Matematika a informatika sa komponent čísla a operácie s číslami člení na obsahové celky rozvoj predmatematických predstáv a čísla a počtové výkony. 

U žiakov sa rozvíjajú tieto spôsobilosti: 
· Ovládať základné matematické vedomosti a zručnosti a aplikovať ich v bežnom živote
v rámci svojich individuálnych schopností. 
· Ovládať základy práce s číslami a základné orientačné zručnosti v priestore a rovine. 
· Používať digitálne technológie a aplikácie pri práci s informáciami a riešení
jednoduchých úloh. 

Vzdelávacia oblasť sa člení na komponenty 
· Komponent so zameraním na matematiku Čísla a operácie s číslami 
· Matematické operácie v reálnom živote 
· Geometria a meranie 
· Komponent zameraním na informatiku 
· Práca s digitálnymi zariadeniami a softvérom 
· Vyhľadávanie a spracovávanie informácií 
· Digitálna bezpečnosť 







CIELE A OBSAH VZDELÁVACEJ OBLASTI 

Komponent so zameraním na matematiku 

Čísla a operácie s číslami 

Ciele 
· Rozumieť predmatematickým predstavám potrebným pre porozumenie pojmom číslo
a množstvo. 
· Triediť predmety podľa rôznych znakov. 
· Porovnávať množstvá. 
· Priraďovať predmety podľa rovnosti a rozdielnosti. 
· Orientovať sa v číslach v obore do 2,5,10,20, prípadne do 100. 
· Rozpoznať číslice. 
· Priraďovať množstvá k číslam a naopak. 
· Vykonávať jednoduché počtové operácie. 
· Používať základy násobenia a delenia na úrovni rozdeľovania predmetov. 
· Uplatňovať matematické poznatky v bežnom živote. 

Obsah 
· Rozvoj predmatematických predstáv 
· Triedenie predmetov podľa jedného znaku, najmä farby, tvaru, veľkosti; 
· triedenie podľa dvoch znakov; 
· porovnávanie množstiev podľa vzťahov viac, menej, rovnako; 
· priraďovanie na základe rovnakosti alebo odlišnosti; 
· riešenie jednoduchých úloh z bežného života. 

Čísla a počtové výkony 
· Počítanie v obore do 2, 5, 10, 20, 100; 
· spoznávanie číslice a čísla; 
· tvorenie množstvo podľa čísla a opačne; 
· porovnávanie množstiev podľa vzťahov viac, menej, rovnako; 
· sčítavanie a odčítavanie konkrétnych predmetov; 
· sčítavanie a odčítavanie bez prechodu a s prechodom cez základ 10; 
· ovládanie základov násobenia a delenia do 30 prostredníctvom rozdelenie predmetov. 

Matematické operácie v reálnom živote 

Ciele 
· Postupne rozumieť vzťahovým pojmom a logickým súvislostiam. 
· Ovládať základnú orientáciu v čase. 
· Používať vizuálny harmonogram na pochopenie časovej postupnosti. 
· Pracovať s jednoduchými údajmi prostredníctvom tabuliek, piktogramov a grafov. 
· Plánovať postupnosť činností a krokov pri riešení úloh v bežnom živote. 

Obsah 
· Ovládanie pojmov vpredu, vzadu, hore, dole, prvý, posledný; 
· ovládanie základných pojmov o čase ako sú deň, noc, ráno, poludnie, večer; 
· poznávanie dní v týždni a častí dňa; 
· používanie vizuálneho harmonogramu; 
· práca s jednoduchými tabuľkami, piktogramami a grafmi; 
· plánovanie následnosti krokov aktivít; 
· učenie sa postupnosti krokov v úlohách, obliekaní, upratovaní; 
· ovládanie základov používania peňazí; 
· orientácia v základných nákupných situáciách - čo si môžem kúpiť za danú sumu; 
· platenie peniazmi s pomocou; 
· zvládanie praktických úloh z bežného života - rozdelenie jedla, prestieranie stola,
rozdelenie hračiek. 

Geometria a meranie 

Ciele 
· Orientovať sa na vlastnom tele, v priestore triedy a v školskom prostredí. 
· Používať pojmy priestorovej orientácie v praktických situáciách. 
· Rozpoznávať základné rovinné geometrické útvary. 
· Rozumieť základným geometrickým pojmom prostredníctvom názorných činností. 
· Merať dĺžku predmetov pomocou jednotky centimeter. 
· Porovnávať dĺžku predmetov. 
· Uplatňovať geometrické a matematické vedomosti pri riešení praktických úloh. 

Obsah 
· orientácia v priestore prostredníctvom pojmov vpravo, vľavo, hore, dole, nad, pod, za,
pred; 
· orientácia na vlastnom tele; 
· orientácia v triede a škole; 
· ovládanie a pomenovávanie základných rovinných útvarov - kruh, štvorec, obdĺžnik,
trojuholník; 
· určovanie geometrických tvarov v prostredí; 
· názorné oboznámenie sa s pojmami bod a úsečka; 
· meranie dĺžky predmetov prostredníctvom jednotky 1 cm; 
· porovnávanie dĺžky. 

Komponent so zameraním na informatiku 

Práca s digitálnymi zariadeniami a softvérom 

Ciele 
· Používať základné zručnosti práce s počítačom. 
· Pracovať s informačnými technológiami v škole na jednoduchej úrovni. 

Obsah 
· Ovládanie základných funkcií počítača, ako je zapínanie a vypínanie, ovládanie myši a
klávesnice; 
· práca s jednoduchým edukačným programom a hrou; 
· práca v jednoduchom grafickom editore. 





Vyhľadávanie a spracovanie informácií 

Ciele 
· Využívať informačno-komunikačné technológie na komunikáciu s okolím. 
· Využívať informačno-komunikačné technológie na bezpečné a zmysluplné trávenie
voľného času. 

Obsah 
· Používanie jednoduchých programov alebo aplikácií na vytváranie obrázkových
rozvrhov – s pomocou dospelého; 
· používanie komunikačných tabuliek alebo piktogramov na vyjadrenie potrieb a želaní; 
· identifikácia a spúšťanie programov; 
· orientovanie sa v edukačných programoch pomocou základných činností kliknutie,
pretiahnutie, výber; 
· používanie programov na rozvoj slovnej zásoby, počítania, rozpoznávania tvarov,
farieb; 
· využívanie programov zameraných na rôzne vyučovacie predmety – využívanie
matematických programov na precvičovanie počítania, rozpoznávanie čísel a
jednoduché sčítanie a odčítanie; programov zo slovenského jazyka na priraďovanie
obrázkov k slovám, rozpoznávanie písmen a zvukov; programov z oblasti poznávania
prírody a spoločnosti s obrázkami zvierat, rastlín a predmetov dennej potreby na jednoduché priraďovanie; 
· rozpoznávanie a výber jednoduchých počítačových hier s jasnými pravidlami ako
pexeso, puzzle, priraďovacie hry; 
· pochopenie vizualizovaných zásad etického hrania, časových obmedzení a potreby
striedanie digitálnej aktivity s inými činnosťami; 
· prehrávanie hudby, ovládanie spustenia a zastavenia hudby, rozpoznávanie
obľúbených piesní alebo melódie pomocou ikon a používanie interaktívnych
hudobných aplikácií; 
· prehrávanie filmov, ovládanie spustenia a zastavenia a rozpoznávanie obľúbených
postáv alebo príbehov pomocou obrázkov. 

Digitálna bezpečnosť 

Ciele 
· Rozumieť základnému významu používania hesiel a bezpečnosti na internete. 

Obsah 
· Spoznávanie ikony pre správy alebo videohovory, jednoduché prepojenie s rodičmi
cez video hovor pod dohľadom; 
· porozumenie fyzickej bezpečnosti počítača a opatrné zaobchádzanie s ním; 
· používanie počítača pod dohľadom dospelého; 
· rozpoznávanie základných nebezpečenstiev pomocou vizuálnych symbolov; 
· používanie hesla ako kľúča, ochrana svojho súkromia a zadávanie jednoduchých
obrázkových hesiel alebo PIN kódov s pomocou; 
· vytváranie alebo vyberanie vizuálnych kariet s jednoduchými symbolmi pre heslá. 




VZDELÁVACIA OBLASŤ ČLOVEK A PRÍRODA

CHARAKTERISTIKA VZDELÁVACEJ OBLASTI

Vo vzdelávacej oblasti Človek a príroda sa obsah zameriava primárne na poznávanie základov prírody s dôrazom na praktické zručnosti. Vzdelávacia oblasť Človek a príroda rozvíja poznanie žiakov o živej a neživej prírode, podporuje zvedavosť, vnímanie prírodných javov a vytvára základy ekologického cítenia. U žiakov sa kladie dôraz na praktické, názorné a zážitkové učenie, ktoré smeruje k pochopeniu základných vzťahov medzi človekom a prírodným prostredím. 
V prírodovednej oblasti sa žiaci postupne oboznamujú s charakteristickými črtami živej a neživej prírody, pozorujú zmeny v prírode súvisiace s ročnými obdobiami a začínajú chápať vplyv týchto zmien na ľudské činnosti. Učivo je štruktúrované tak, aby žiaci spájali prírodné javy s každodenným životom a aktivitami počas roka. 
Spôsobilosti žiakov v tejto vzdelávacej oblasti sú rozvíjané prostredníctvom cieľov a obsahov jednotlivých komponentov. Vzdelávacia oblasť Človek a príroda má tri komponenty poznávanie a skúmanie prírody, neživá príroda a fyzikálne javy, živá príroda. Poradie a obsahová náplň jednotlivých komponentov neznamená, že sa im treba na vyučovaní venovať zaradom. 
Na rozvíjanie danej spôsobilosti žiaka slúžia obsahy súbežne z viacerých komponentov, ktoré sa vyberajú a kombinujú podľa cieľa vyučovacej jednotky. Dôležité je, aby sa obsah spájal s konkrétnou činnosťou žiaka a aby prispieval k postupnému rozvíjaniu a dosahovaniu spôsobilostí. 

U žiakov sa rozvíjajú tieto spôsobilosti: 
· Poznať svet, prírodu a spoločnosť prostredníctvom pozorovania zmien v živote rastlín,
zvierat a ľudí. 
· Postupne chápať vzťahy medzi javmi a vyjadrovať tieto zákonitosti verbálne,
neverbálne alebo inými prijateľnými formami. 

Vzdelávacia oblasť sa člení na komponenty 
· Poznávanie a skúmanie prírody 
· Neživá príroda a fyzikálne javy 
· Živá príroda 












CIELE A OBSAH VZDELÁVACEJ OBLASTI 

Poznávanie a skúmanie prírody 

Ciele 
· Spoznávať prírodu priamym kontaktom. 
· Pozorovať zmeny v prírode súvisiace s ročnými obdobiami a ich vplyv na život rastlín,
zvierat a ľudí. 
· Uvedomovať si dôležitosť šetrného zaobchádzania s prírodninami a prírodným
prostredím. 
· Používať základné stratégie ochrany prírody ako sú neodhadzovať odpadky, starať sa
o rastliny. 
· Rozumieť významu ochrany prírody a základným pravidlám správania v nej. 

Obsah 
· Spoznávanie a pozorovanie okolia, zvierat, rastlín, počasia; 
· spoznávanie názvov a charakteristických znakov ročných období jar, leto, jeseň, zima
a pozorovanie zmien v prírode, typických činností ľudí a zber úrody; 
· rozlišovanie ročných období a ich základných charakteristických prejavov; 
· vnímanie zmien počasia a k ním prispôsobenie oblečenia alebo činnosti; 
· osvojenie si základnej predstavy o kolobehu vody v prírode; 
· oboznámenie sa so základmi triedenia odpadu podľa farieb alebo obrázkov a  uvedomenie si
jednoduchých dôsledkov znečisťovania prírody; 
· oboznámenie sa so základnými potrebami rastlín a zapájanie sa do jednoduchých činností starostlivosti o rastliny, osvojenie si zásady ich nepoškodzovania; 
· oboznámenie sa so základnými pravidlami správania v prírode – neodhadzovať
odpadky, nelámať konáre, netrhať kvety, nerušiť zvieratá a riadenie sa jednoduchými pokynmi dospelej osoby pri pobyte vonku. 

Neživá príroda a fyzikálne javy 

Ciele 
· Rozpoznávať základné javy počasia. 
· Chápať význam počasia pre prírodu a život ľudí. 

Obsah 
· Oboznamovanie sa s počasím a jeho javmi - slnko, vietor, dážď, sneh, mráz, teplo, zima; 
· používanie obrázkových symbolov a pomôcok na rozlíšenie rôznych javov počasia; 
· sledovanie vplyvu počasia na rastliny, zvieratá, ľudí; 
· pochopenie jednoduchých príčin a následkov počasia. 

Živá príroda 

Ciele 
Spoznať základné časti ľudského tela a zmyslové orgány, ich funkciu. 
· Poznať vybrané domáce zvieratá a ich mláďatá, vybrané voľne žijúce zvieratá z
najbližšieho okolia. 
· Rozlišovať základné druhy rastlín a ich časti. 
· Poznať rastliny a zvieratá miestnej oblasti. 
· Poznať bežné plodiny. 
Obsah 
· Poznávanie základných častí rastlín - koreň, stonka, list, kvet; 
· poznávanie a pomenovávanie bežných kvetov ako snežienka, fialka, ruža, tulipán,
lúčne kvety; 
· poznávanie a pomenovávanie bežných stromov a ich plodov, najmä ovocných stromov; 
· poznávanie a pomenovávanie kríkov ako maliny, ríbezle; 
· rozpoznávanie ovocia a zeleniny podľa tvaru, chuti, veľkosti a vône a rozlišovanie
ovocia a zeleniny; 
· starostlivosť o rastliny v kútiku živej prírody; 
· poznávanie a pomenovávanie niektorých domácich zvierat a ich mláďat; 
· poznávanie a pomenovávanie niektorých voľne žijúcich zvierat; 
· rozlišovanie základných skupín živočíchov; 
· poznávanie základných častí ľudského tela; 
· poznávanie zmyslových orgánov a ich funkcie; 
· rozlišovanie základných telesných funkcií - dýchanie, trávenie, pohyb, pitie a jedenie; 
· poznávanie jednoduchých rozdielov medzi ľuďmi a inými živočíchmi. 

VZDELÁVACIA OBLASŤ ČLOVEK A SPOLOČNOSŤ

CHARAKTERISTIKA VZDELÁVACEJ OBLASTI

Vzdelávacia oblasť Človek a spoločnosť sa zameriava na základy spoločenského správania, poznanie prostredia, v ktorom žijú - škola, rodina, obec, orientáciu v čase a priestore, ako aj na budovanie osobnej identity. Pre žiakov je učivo prispôsobené tak, aby bolo funkčné, konkrétne a zmysluplné pre každodenný život. Vyučovanie prebieha v prostredí rešpektujúcom potreby žiaka, s dôrazom na názornosť, konkrétnosť a opakovanie. 
Spôsobilosti žiakov sú v tejto vzdelávacej oblasti rozvíjané prostredníctvom cieľov a obsahov štyroch komponentov človek a jeho prostredie, orientácia v čase a priestore, orientácia v každodennom živote a sociálne prostredie a bezpečnosť. V rámci jedného komponentu vzdelávacej oblasti je členený obsah do obsahových celkov. Poradie a obsahová náplň komponentov a obsahových celkov neznamená, že sa im treba na vyučovaní venovať zaradom. 
Na rozvíjanie danej spôsobilosti žiaka slúžia obsahy súbežne z viacerých komponentov a celkov, ktoré sa vyberajú a kombinujú podľa cieľa vyučovacej jednotky. Dôležité je, aby sa obsah spájal s konkrétnou činnosťou žiaka a aby prispieval k postupnému rozvíjaniu a dosahovaniu spôsobilostí. Vo vzdelávacej oblasti Človek a spoločnosť sa komponent človek a jeho prostredie člení na obsahové celky ja a moja rodina, moje telo a zdravie a škola a život v škole. 

U žiakov sa rozvíjajú tieto spôsobilosti: 
· Uplatňovať osvojené sociálne zručnosti a prosociálne správanie v blízkych aj širších
vzťahoch a v rôznych spoločenských situáciách. 
· Orientovať sa v čase, priestore a komunite. 
· Dodržiavať pravidlá ochrany životného prostredia. 





Vzdelávacia oblasť sa člení na komponenty 
· Človek a jeho prostredie 
· Orientácia v čase a priestore 
· Orientácia v každodennom živote 
· Sociálne prostredie a bezpečnosť 
· Náboženská výchova/náboženstvo 

CIELE A OBSAH VZDELÁVACEJ OBLASTI 

Človek a jeho prostredie 

Ciele 
· Orientovať sa v triede, budove školy a jej bezprostrednom okolí. 
· Rozpoznávať základné predmety a zariadenia v triede a škole. 
· Rozumieť základným rodinným vzťahom v rámci najbližšej rodiny. 
· Poznať základné časti tela. 
· Uvedomovať si dôležitosť starostlivosti o vlastné zdravie. 
· Osvojiť si základné hygienické návyky a zásady správnej životosprávy. 
· Osvojiť si základné návyky slušného a kultúrneho správania. 
· Naučiť sa identifikovať a vyjadriť svoje emócie. 
· Osvojiť si vhodné spôsoby vyjadrenia emócií a primeraného správania sa v rôznych
situáciách, samostatne alebo s podporou. 

Obsah 
· Ja a moja rodina 
· Poznanie osobných údajov ako meno, vek, adresa, škola; 
· pomenovanie a rozlišovanie členov rodiny, ako sú rodičia, súrodenci, starí rodičia a rozlišovanie základných príbuzenských vzťahov; 
· rozpoznávanie domova, bytu alebo domu, jeho častí a ich účelu; 
· pomenovávanie základného zariadenia bytu. 

Moje telo a zdravie 
· spoznávanie a pomenovávanie základných častí tela, hlavy, krku, rúk a nôh; 
· porozumenie pojmom zdravie, choroba, lieky, lekár, zdravotná sestra; 
· dodržiavanie základných hygienických návykov, ako je umývanie rúk, čistenie zubov,
sprchovanie a porozumenie ich významom; 
· porozumenie významu zdravej výživy, rozlišovanie zdravých a nezdravých potravín; 
· voľba vhodného oblečenia podľa ročného obdobia a teploty; 
· dodržiavanie zásad predchádzania úrazom a chorobám ako bezpečnosť pri hrách,
športoch, manipulácia s ohňom a elektrinou, prechádzanie cez cestu. 








Škola a život v škole 
· Poznanie názvu a adresy školy a označenie triedy; 
· rozpoznávanie zariadenia triedy, školských potrieb a hračiek, ich používanie a ukladanie; 
· poznanie mena učiteľa a spolužiakov; 
· rozlišovanie vyučovacej hodiny a prestávky; 
· orientácia v budove školy, vrátane učebne, jedálne, telocvične, šatne, WC; 
· dodržiavanie základných návykov slušného správania ako pozdravenie, poprosenie,
poďakovanie. 

Orientácia v čase a v priestore 

Ciele 
· Rozumieť najjednoduchším časovým údajom a vzťahom v kontexte štruktúry  školského,
pracovného , voľného dňa. 
· Určovať čas a miesto jednoduchým spôsobom. 
· Poznať dni v týždni, sviatky, režim dňa, základné rozdiely medzi pracovným dňom a
víkendom. 
· Prispôsobiť oblečenie alebo činnosť podľa spoločenskej situácie. 
· Nadobudnúť najjednoduchšie priestorové pojmy a vzťahy. 

Obsah 
· Rozlišovanie dňa a jeho častí ako ráno, poludnie, večer, noc; 
· poznanie týždňa, pracovných dní a dní odpočinku; 
· pomenovávanie dní v týždni; 
· práca s jednoduchým kalendárom, porozumenie významu dátumu a zapisovaniu; 
· rozlišovanie starého a nového, minulosti a súčasnosti; 
· používanie základných časových pojmov a vzťahov ako dnes, zajtra, včera, teraz, potom, pred, po; 
· príprava školských vecí na vyučovanie, dodržiavanie režimu; 
· orientácia v bežných životných situáciách, v obchode, u lekára, na prechádzke; 
· osvojenie si základov slušného správania, pozdravu, poďakovania, požiadania, čakania; 
· používanie jednoduchého kalendára a porozumenie významu dátumu a zapisovania. 

Orientácia v každodennom živote 

Ciele 
· Rozpoznať dôležité miesta v okolí. 
· Orientovať sa v miestnom prostredí pomocou jednoduchých plánov. 
· Vedieť sa orientovať na ceste z domu do školy, v prípade potreby s využitím vizuálnej
pomôcky. 
· Rozoznávať základné miestnosti a priestory v škole a doma. 
· Pripraviť sa na vyučovanie. 
· S podporou dospelého sa orientovať v bežných životných situáciách v obchode, u
lekára, na prechádzke. 
· Osvojiť si základy zdravého životného štýlu a životosprávy. 



Obsah 
· Orientácia v školskej budove a v jednotlivých častiach ako trieda, WC, jedáleň, šatňa,
telocvičňa; 
· orientácia na ceste do školy a späť, poznanie orientačných bodov a dodržiavanie
bezpečného správania na ceste; 
· používanie základných orientačných pojmov ako hore, dolu, vpredu, vzadu, vedľa, pri; 
· rozlišovanie miestností v dome a ich funkcie; 
· orientácia v triede, v dome a v obci; 
· poznanie názvu obce alebo mesta; 
· rozpoznávanie významných budov a miest, obecného úradu, obchodu, pošty, parku; 
· poznanie dopravných prostriedkov v obci; 
· vyhľadávanie známych budov a miest na obrázku alebo zjednodušenom pláne; 
· poznanie svojej adresy a orientácia v okolí školy a domova; 
· orientácia v situáciách bežného života - nákup, doprava, pošta, lekár; 
· porozumenie pravidlám správania v škole a na verejnosti; 
· orientácia sa v základných sociálnych situáciách; 
· osvojenie si základov zdravého životného štýlu a životosprávy; 
· posilňovanie očakávaného správania podľa prostredia. 

Bezpečnosť a sociálne prostredie 

Ciele 
· Osvojiť si základné pravidlá správania sa v bežných životných situáciách ako v obchode,
pri cestovaní verejnou dopravou. 
· Poznať základné pravidlá cestnej premávky pre chodcov a cyklistov ako je chôdza po
chodníku, prechádzanie cez cestu, prechod pre chodcov, semafory. 
· Chápať význam dopravných značiek a svetelných signálov pre vlastnú bezpečnosť. 
· Nadobudnúť základné vedomosti ako predchádzať úrazom. 
· Poznať úlohu dôležitých profesií. 
· Osvojiť si základy finančnej gramotnosti. 
· Osvojiť si prosociálne správanie – pomoc, zdieľanie, podpora. 

Obsah 
· Nadväzovanie kontaktu, zoznamovanie sa a spolupráca v skupine; 
· používanie pozdravu, podania ruky a úsmevu; 
· kladenie otázky, používanie pojmov prosím, ďakujem, prepáč; 
· začínanie, vedenie a ukončovanie rozhovoru; 
· aktívne počúvanie, pozorne a bez prerušovania; 
· zapájanie sa do spoločných aktivít a hier podporujúcich spoluprácu; 
· pochopenie jednoduchého významu priateľstva a medziľudských vzťahov; 
· identifikácia znakov dobrého priateľa; 
· vyjadrovanie uznania, sympatie a pochvaly; 
· neverbálne a verbálne vyjadrovanie emócií; 
· rozlišovanie emócií radosť, vďačnosť, smútok, hnev a strach; 
· vnímanie a pochopenie pocitov druhých; 
· rozvíjanie sebaovládania a zvládania impulzov a emócií; 
· využívanie relaxácie a techniky upokojenia; 
· prijímanie pochvaly a učenie sa z chýb; 
· riešenie každodenných konfliktov medzi rovesníkmi primeraným spôsobom; 
· rozlišovanie vozovky a chodníka; 
· poznanie významu prechodu pre chodcov; 
· porozumenie významu svetelných signálov semafora pre chodcov a vozidlá; 
· dodržiavanie pravidiel chôdze po chodníku a prechádzania cez cestu; 
· dodržiavanie zásad bezpečnosti pri jazde na bicykli a iných dopravných prostriedkoch;
· rozpoznávanie základných druhov obchodov podľa zamerania a nápisov; 
· poznávanie tovaru v obchodoch, najmä potraviny, ovocie a zelenina; 
· dodržiavanie základných pravidiel správania v obchode; 
· rozpoznávanie mincí a bankoviek; 
· dodržiavanie bezpečnosti pri hrách a voľnočasových aktivitách; 
· dodržiavanie bezpečnosti pri výletoch a kúpaní; 
· dodržiavanie pravidiel na zaistenie vlastnej bezpečnosti a bezpečnosti iných. 




























VZDELÁVACIA OBLASŤ ČLOVEK A SVET PRÁCE

CHARAKTERISTIKA VZDELÁVACEJ OBLASTI

Vzdelávacia oblasť Človek a svet práce je zameraná na rozvoj praktických zručností, samostatnosti a pozitívneho vzťahu k pracovným návykom a zručnostiam. Žiaci sa zoznamujú so základnými materiálmi, predmetmi a pracovnými činnosťami, rozvíjajú manuálne zručnosti a vytvárajú jednoduché výrobky. Prostredníctvom praktických aktivít spoznávajú prírodu a okolie a ich význam pre človeka, učia sa základom starostlivosti o rastliny a osvojeniu jednoduchých pestovateľských činností. 
Dôležitou súčasťou vzdelávacej oblasti je rozvoj sebaobslužných a pracovných zručností. Žiaci si osvojujú základné návyky osobnej hygieny, obliekania, stolovania a správania v pracovných situáciách a činnostiach. Postupne sa učia vykonávať jednoduché domáce a praktické činnosti, dodržiavať poriadok, zásady hygieny a bezpečnosti práce, čím sa podporuje ich samostatnosť v každodennom živote. 
Žiaci získavajú jednoduché poznatky zo sveta práce a povolaní. Prostredníctvom pozorovania, hier a praktických činností získavajú základné predstavy o význame práce pre človeka, spoločnosť a kvalitu života. Učia sa vnímať pracovnú činnosť ako prirodzenú súčasť života. 
Spôsobilosti žiakov sú v tejto vzdelávacej oblasti rozvíjané prostredníctvom cieľov a obsahov jednotlivých komponentov. Vzdelávacia oblasť Človek a svet práce má komponenty praktické práce v dielni, práce v domácnosti a kuchyni, kultúra stolovania, príprava na pracovné uplatnenie. Poradie a obsahová náplň jednotlivých komponentov neznamená, že sa im treba na vyučovaní venovať zaradom. Na rozvíjanie danej spôsobilosti žiaka slúžia obsahy súbežne z viacerých komponentov, ktoré sa vyberajú a kombinujú podľa cieľa vyučovacej jednotky. Dôležité je, aby sa obsah spájal s konkrétnou činnosťou žiaka a aby prispieval k postupnému rozvíjaniu a dosahovaniu spôsobilostí. 

U žiakov sa rozvíjajú tieto spôsobilosti: 
· Používať manuálne zručnosti a návyky potrebné na zabezpečenie základných činností
v domácom a pracovnom prostredí. 
· Udržiavať základný poriadok a postupnosť krokov. 
· Prakticky uplatňovať vedomosti v každodennom živote. 
· Prejavovať emocionálnu stabilitu a sebadôveru. 
· Vytrvať pri plnení úloh. 
Vzdelávacia oblasť sa člení na komponenty 
· Praktické práce v dielni 
· Práce v domácnosti a kuchyni 
· Kultúra stolovania 
· Príprava na pracovné uplatnenie 











CIELE A OBSAH VZDELÁVACEJ OBLASTI 

Praktické práce v dielni 

Ciele 
· Používať rôzne materiály v praktickom živote. 
· Vytvárať jednoduché výrobky. 
· Ovládať základy jednoduchých ručných prác. 

Obsah 
· Rozlišovanie a spoznávanie základných materiálov ich využitie v bežnom živote; 
· manipulácia s materiálmi a jednoduchými nástrojmi, strihanie, lepenie, skladanie,
spájanie a modelovanie; 
· vytváranie jednoduchých výrobkov podľa predlohy alebo vlastnej predstavy; 
· zoznamovanie sa s jednoduchými ručnými prácami – šitie, zapínanie gombíkov,
navliekanie. 

Práce v domácnosti a kuchyni 

Ciele 
· Nadobudnúť základné pracovné návyky potrebné na udržiavanie poriadku a čistoty vo
svojom okolí a domácnosti. 
· Osvojovať si jednoduché domáce prace. 
· Osvojovať si návyky starostlivosti o seba. 
· Oboznámiť sa s potravinami. 
· Dodržiavať zásady hygieny a bezpečnosti práce v kuchyni. 
· Naučiť sa pripravovať jednoduché nápoje a pokrmy. 

Obsah 
· Rozpoznávanie základných potravín a ich významu pre zdravie; 
· osvojovanie si sebaobslužných návykov potrebných pre každodenný život; 
· osvojovanie si návykov osobnej hygieny, úpravy zovňajšku, samostatného obliekania
a vyzliekania sa; 
· osvojovanie si pracovných návykov súvisiacich s udržiavaním poriadku a čistoty v
triede, okolí školy a domácnosti; 
· trénovanie jednoduchých domácich prác – zametanie, utieranie prachu, pranie, sušenie
a skladanie bielizne; 
· oboznamovanie sa s potravinami, zásadami hygieny a bezpečnosti práce v kuchyni; 
· príprava jednoduchých nápojov a pokrmov samostatne alebo s pomocou; 
· bezpečné používanie bežných predmetov a spotrebičov; 
· používanie telefónu, realizovanie jednoduchého telefonického rozhovoru s pomocou aj
samostatne; 
· prenášanie osvojených zručností do bežného života; 
· postupná redukcia pomoci od dospelého; 
· samostatné rozhodovanie sa; 
· orientácia sa v čase a poradí, plánovanie denných a budúcich aktivít; 
· upevňovanie si naučených zručností. 



Kultúra stolovania 

Ciele 
· Dodržiavať zásady slušného správania sa pri stolovaní. 

Obsah 
· Dodržiavanie zásad slušného správania sa pri stolovaní; 
· používanie základných stolovacích návykov ako umývanie rúk pred jedlom, sedenie; 
· používanie lyžice, vidličky alebo príboru a hrnčeka primeraným spôsobom; 
· reagovanie na jednoduché pravidlá pri spoločnom jedení - počká, kým dostane jedlo,
uprace po sebe s pomocou. 

Príprava na pracovné uplatnenie 

Ciele 
· Spoznávať základné povolania a profesie. 
· Osvojovať si poznatky o význame a prospešnosti pracovnej činnosti pre rozvoj
individuálnych zručností a schopností, socializáciu a zlepšovanie kvality spoločenského života a prostredia. 

Obsah 
· Oboznamovanie sa so základnými povolaniami a profesiami prostredníctvom obrázkov,
rozhovorov, pozorovania, hier a praktických činností; 
· poznávanie významu práce v každodennom živote človeka; 
· zapájanie sa do jednoduchých pracovných činností podľa pokynu a vzoru; 
· dokončenie jednoduchej úlohy primeranej schopnostiam žiaka; 
· rozvíjanie vnímania striedania práce a oddychu v priebehu dňa. 


















VZDELÁVACIA OBLASŤ UMENIE A KULTÚRA

CHARAKTERISTIKA VZDELÁVACEJ OBLASTI

Vzdelávacia oblasť Umenie a kultúra umožňuje žiakom spoznávať a tvoriť prostredníctvom dvoch komponentov hudobné a rytmické činnosti a výtvarné činnosti. Hudobné činnosti zahŕňajú spev, rytmické a pohybové hry, experimentovanie so zvukmi a nástrojmi, hudobnú improvizáciu a zapojenie tela do hudobných aktivít. Tieto činnosti umožňujú rozvíjať vnímanie zvuku, rytmu a pohybu a podporujú expresívnu a receptívnu komunikáciu. 
Výtvarné činnosti zahŕňajú prácu s rôznymi materiálmi, ako sú papier, farby, textil alebo hlina, a tvorbu jednoduchých výrobkov podľa predlohy alebo vlastnej predstavy. Obidva obsahové celky umožňujú žiakom pracovať vlastným tempom, vyjadrovať sa neverbálne a rozvíjať jemnú aj hrubú motoriku, grafomotoriku a komunikačné schopnosti. Vzdelávanie je štruktúrované, prispôsobené individuálnej vývinovej úrovni a podporuje pozitívny vzťah k vlastnej tvorbe aj ku kultúre. 

Poradie a obsahová náplň komponentov neznamená, že sa im treba na vyučovaní venovať zaradom. Na rozvíjanie danej spôsobilosti žiaka slúžia obsahy súbežne z viacerých komponentov, ktoré sa vyberajú a kombinujú podľa cieľa vyučovacej jednotky. Dôležité je, aby sa obsah spájal s konkrétnou hudobnou alebo výtvarnou činnosťou žiaka a aby prispieval k postupnému rozvíjaniu a dosahovaniu spôsobilostí. 

U žiakov sa rozvíjajú tieto spôsobilosti: 
· Vyjadrovať emócie, predstavivosť vo vlastnom tempe neverbálne. 
· Prejavovať záujem a radosť z hudby a výtvarného prejavu. 
· Uplatňovať grafomotorické zručnosti pri hudobnej a výtvarnej realizácii. 
· Využívať expresívnu a receptívnu zložku reči, neverbálne formy komunikácie k
väčšiemu sociálnemu začleneniu a komunikácii. 

Vzdelávacia oblasť sa člení na komponenty 
· Hudobné a rytmické činnosti 
· Výtvarné činnosti 

CIELE A OBSAH VZDELÁVACEJ OBLASTI 

Hudobné a rytmické činnosti 

Ciele 
· Vnímať zrakové a sluchové podnety. 
· Používať sluchovú pamäť a diferenciáciu. 
· Uvedomovať si vlastné telo a lateralitu. 
· Imitovať pedagóga, iné dieťa alebo hudobné prejavy prostredia. 
· Zapájať sa do hudobno-pohybových hier, aktivít, tiež do komunikácie a interakcie s
pedagógom, inými deťmi, vo dvojici a v skupine. 
· Používať hudobnú pamäť, zmysel pre rytmus, rytmizáciu a základy tanečných krokov. 
· Vnímať hovorené a spievané slovo. 
· Spievať jednoduché piesne a riekanky. 
· Počúvať piesne a hudbu podľa výberu. 


· Vyjadriť pomocou obrázkov jednoduchú pieseň alebo riekanku podľa výberu. 
· Vytvárať jednoduchý inštrumentálny sprievod piesní, nahrávok a živej hudby. 
· Rozpoznávať hudobné nástroje a ľudský hlas pri speve. 

Obsah 
· Spievanie jednoduchých motívov, piesní – individuálne aj skupinovo; 
· osvojovanie si riekanky a piesne podľa záujmu, pričom sa rešpektujú verbálne rituály ; 
· hra na jednoduché nástroje a Orffovo inštrumentárium – podľa vizualizovaného postupu; 
· tvorba jednoduchých hudobných sprievodov a rytmickej štruktúry k piesňam; 
· počúvanie rôznych typov hudby s ohľadom na senzorickú citlivosť; 
· tréning pasívneho sluchového vnímania – zvuky Orffovho inštrumentária, bežné predmety,
prírodné a umelé zdroje zvuku; 
· rozlišovanie základných vlastností zvukov ako je dĺžka, intenzita, výška, hudobný zvuk
a ticho, hudobný zvuk a reč; 
· identifikácia zdrojov zvuku - hudobný nástroj, hlas, príroda, prostredie; 
· rozpoznávanie rozdielnych zvukov, prvých slov piesni, hovoreného slova, nahrávky; 
· vnímanie a imitácia rytmu a melódie, ozveny, hranie reťazových hier; 
· počúvanie hudby, ktorá prináša radosť, upokojenie alebo napĺňa voľný čas žiaka; 
· rozvíjanie schopností a zručností potrebných na pohybové vyjadrenie hudby; 
· hra na telo a jednoduché rytmizovanie, tlieskanie, dupanie, hra dlaňami; 
· prepájanie hudby s pohybom a telesným uvedomovaním - hudba ako prostriedok na
vnímanie a pomenovanie častí tela;
· imitácia pohybov podľa pedagóga alebo spolužiakov s využitím základov laterality,
orientácie na vlastnom a cudzom tele; 
· zvládanie jednoduchých krokových variácií na obľúbenú hudbu; 
· osvojenie si párových tanečných rituálov: komunikácia pred tancom, fyzický kontakt,
reakcia na ukončenie hudby; 
· rozvíjanie schopností a zručností na dramatické vyjadrenie hudby- vydávanie zvukov,
napodobňovanie zvukov prírody, zvierat, hlasu; 
· rozvíjanie striedanie sa v roli pri hre, spievaní, napodobňovaní pohybov alebo zvukov;
· rozvíjanie vlastnej hudobnej produkcie ako prejavu emócií a záujmov, vrátane
spontánnej dramatizácie. 

Výtvarné činnosti
 
Ciele 
· Koordinovať ruky a spolupracovať s okom pri pohybe rúk. 
· Uchopiť, pustiť a manipulovať s nástrojmi. 
· Používať nadobudnuté grafomotorické zručnosti. 
· Orientovať sa v priestore, vnímať laterálnu orientáciu a priestorové vzťahy vo výtvarnom
prejave. 
· Rozpoznávať tvary, farby a jednoduché vzory. 
· Zapájať sa do spoločnej tvorivej činnosti. 
· Používať jednoduché výtvarné zručnosti, tvorivosť. 
· Vyjadrovať pocity farbou. 
· Spoznávať výtvarné umenie prostredníctvom tvorby a pozorovania obrázkov, ilustrácií
alebo výstav. 



Obsah 
· Spontánne maľovanie a vyjadrenie výtvarných zážitkov a dojmov; 
· tvorba z prírodných materiálov a ich výtvarné dotvorenie; 
· vyjadrovanie skúseností z prostredia cez výtvarnú tvorbu; 
· vytváranie koláže z papiera a textilu s dokresľovaním; 
· výtvarná tvorba na konkrétne témy; 
· kreslenie ľudskej postavy, hlavonožca podľa modelu alebo predlohy; 
· získavanie základných zručností v kresbe - držanie ceruzky, strúhanie, gumovanie,
voľné kreslenie čiar, oblúkov, kruhov, vlnoviek a špirál, napodobňovanie a obkresľovanie tvarov, častí tela, predmetov. 
· kreslenie geometrických tvarov, ovocia, zeleniny, predmetov a zvierat; 
· osvojenie si základov techniky maľby - práca so štetcom, prstomaľba, tampónovanie,
kvapkanie, fŕkanie, odtláčanie, nanášanie bodiek, škvŕn, línií; rozpíjanie farby do
mokrého podkladu; 
· práca s kontrastom , členením plochy, štruktúrou farby; rozvíjanie zručností v
modelovaní - miesenie, vaľkanie, šúľanie, vykrajovanie, obtláčanie do hliny, práca s hmotami jednou i oboma rukami, používanie štipcov, špachtlí; 
· osvojenie si techniky tvarovania základných foriem - guľôčka, valček, šúľok.
Modelovanie ovocia, zeleniny, nádob, predmetov dennej potreby, zvierat, šperkov, hračiek; 
· poznávanie kombinovaných techník a doplnkových aktivít - koláž, textilná aplikácia,
mozaika, batikovanie, kontúrovanie, žehlenie, maľovanie na textil, kombinovanie tvarov a farieb; 
· návšteva výstav, múzeí a galérií. 


















VZDELÁVACIA OBLASŤ ZDRAVIE A POHYB

CHARAKTERISTIKA VZDELÁVACEJ OBLASTI

Vzdelávacia oblasť Zdravie a pohyb sa zameriava na rozvoj telesných, motorických, poznávacích a sociálnych zručností s prihliadnutím na individuálne potreby žiaka. Obsah vzdelávania zahŕňa nácvik hrubej a jemnej motoriky, koordinácie pohybov, orientácie v priestore a pohybových zručností, ako aj podporu správnych návykov a pozitívneho vzťahu k pohybu a zdraviu. 
Telesná výchova poskytuje žiakom priestor pre pohybové a psychomotorické aktivity, ktoré zahŕňajú cvičenia na rozvoj motoriky, kompenzáciu pohybových nedostatkov, nácvik pohybových schopností a relaxačné činnosti. Výučba je prispôsobená individuálnym schopnostiam žiakov a podporuje postupné zlepšovanie pohybových zručností, orientáciu v priestore a rozvoj samostatnosti pri pohybových aktivitách. 

Poradie a obsahová náplň jednotlivých komponentov neznamená, že sa im treba na vyučovaní venovať zaradom. Na rozvíjanie danej spôsobilosti žiaka slúžia obsahy súbežne z viacerých komponentov, ktoré sa vyberajú a kombinujú podľa cieľa vyučovacej jednotky. Dôležité je, aby sa obsah komponentov spájal s konkrétnou činnosťou žiaka a aby prispieval k postupnému rozvíjaniu a dosahovaniu spôsobilostí. 

U žiakov sa rozvíjajú tieto spôsobilosti: 
· Uvedomovať si vlastné telo a jeho pohyby. 
· Orientovať sa v priestore a smere a vnímať pohyb prostredníctvom dotyku, pasívnej
manipulácie a hmatových podnetov. 
· Používať fyzickú kondíciu, silu, pohybové schopnosti a koordináciu pri hrách,
aktivitách a polohovacích cvičeniach a prejavovať pozitívny vzťah k telu a pohybu. 
· Uplatňovať naučené pohybové vzorce v nových situáciách. 
· Spolupracovať, kooperovať a prispôsobovať sa skupine, dodržiavať pravidlá, poradie a
rolovanie a prejavovať sebakontrolu pri interakcii s ostatnými. 
· Využívať kreativitu a pohybovú improvizáciu a aktívne sa zapájať do pohybových a
hrových aktivít s možnosťou pohybovo sa vyjadriť. 

Vzdelávacia oblasť sa člení na komponenty 
· Lokomočné cvičenia a koordinácia 
· Zdravotné a rehabilitačné cvičenia 
· Pohybové aktivity a hrové činnosti 
· Ochrana a bezpečnosť 












CIELE A OBSAH VZDELÁVACEJ OBLASTI 

Lokomočné cvičenia a koordinácia 

Ciele 
· Uvedomovať si svoje telo a jeho pohyby. 
· Uvedomovať si jednotlivé časti tela pri pohybe a aktivitách. 
· Vnímať smer hore, dolu, dopredu, dozadu, vpravo a vľavo pri cvičení. 
· Realizovať cielené a koordinované pohyby v meniacej sa situácii. 

Obsah 
· Vykonávanie základných poradových cvičení; 
· reagovanie na jednoduché povely v prípade potreby vizualizované na piktogramoch –
vpravo vbok, vľavo vbok, čelom vzad, poklusom v klus, stáť, pozor, pohov; 
· vykonávanie kondičných cvičení zameraných na chôdzu so zameraním na správne
držanie tela, rytmus, chôdzu po línii a v zástupe; 
· nacvičovanie behu so zameraním na dvíhanie nôh, ohýbanie v kolenách a zmeny polôh; 
· realizovanie skokov a poskokov, skákanie znožmo a cez čiaru; 
· lezenie po vizualizovanej trase a preliezanie vhodných prekážok; 
· pochodovanie po vizualizovanej trase; 
· kráčanie v podrepe; 
· cvičenie s využitím lavičky - výstup, prechod, zostup; 
· vykonávanie skokov napodobňovaním pohybov učiteľa. 

Zdravotné a rehabilitačné cvičenia 

Ciele 
· Koordinovať pohyby pri pohybových aktivitách. 
· Reagovať na senzorické podnety pri zdravotných cvičeniach. 
· Manipulovať predmetmi pri cvičení a aktivitách. 
· Uplatňovať sebakontrolu pri pohybových činnostiach. 
· Dodržiavať pravidlá bezpečného pohybu. 

Obsah 
· Spolupráca a zapájanie sa do zdravotných cvičení zameraných na posilňovanie, 	uvoľňovanie a preťahovanie jednotlivých svalových skupín a osvojovanie si návykov 
správneho držania tela; 
· trénovanie na rehabilitačnom bicykli primerane svojim schopnostiam; 
· zapájanie sa do relaxačného cvičenia ako formy pohybu aj ako spôsob uvoľnenia; 
· cvičenia na podporu koordinácie a koncentrácie; 
· zvládanie základných akrobatických cvičení - sed roznožmo s predklonom,
rovnovážny postoj na jednej nohe, prevaľovanie bokom v ľahu, kolíska na chrbte; 
· vykonávanie prípravných, kondičných, koordinačných, kompenzačných,
uvoľňovacích, vytrvalostných a obratnostných cvičení; 
· postupné realizovanie kondičných cvičení zameraných na chôdzu, beh, skoky, lezenie,
hádzanie a chytanie. 




Pohybové aktivity a hrové činnosti 

Ciele 
· Používať improvizáciu pri pohybových hrách. 
· Zapájať sa do sociálnej interakcie so spolužiakmi prostredníctvom pohybových hier. 
· Prispôsobovať sa požiadavkám skupiny počas pohybových hier a aktivít. 
· Uplatňovať sociálne prijateľnú spoluprácu a kooperáciu so spolužiakmi. 

Obsah 
· Zapájanie sa do rytmických hier a základov tanca, rozvíjanie rytmu, pohybového
prejavu, využívanie riekaniek, točenia sa, prísuvný krok a cval bokom; 
· zapájanie sa do pohybových hier; 
· hranie jednoduchých loptových hier podľa stanovených pravidiel; 
· zapájanie sa do kolektívnych činností, pohybových a rolových hier, kontaktných hier ; 
· manipulácia s drobnými predmetmi - prenášanie, podávanie, upratovanie, skladanie,. 

Ochrana a bezpečnosť 

Ciele 
· Dodržiavať stanovené pravidlá pri fyzickej aktivite. 
· Dodržiavať poradie v skupine pri pohybových aktivitách a cvičení. 
· Budovať dôveru v kontakte s ohľadom na individuálne a špecifické zmyslové vnímanie. 
· Naučiť sa požiadať o pomoc učiteľa. 
· Funkčne využívať všetky komunikačné prostriedky vo vzťahu k pohybovým aktivitám.
· Vedieť správne reagovať, keď sa stane niečo nebezpečné v škole alebo inom známom
prostredí. 
· Spolupracovať so spolužiakmi a spoločne odísť do bezpečia. 
· Vedieť privolať pomoc v prípade ohrozenia alebo nebezpečenstva. 
· Jednoducho ošetriť malé poranenie. 

Obsah 
· Spolupráca a dodržiavanie pravidiel pri pohybových a kolektívnych aktivitách; 
· prispôsobenie sa požiadavkám skupiny a učenie sa ako si poradiť v kolektíve; 
· uplatňovanie sociálne prijateľných spôsobov spolupráce a kooperácie so spolužiakmi; 
· zúčastňovanie sa turistických vychádzok, bicyklovania, prechádzok s konkrétnym
cieľom a plávania s dodržiavaním bezpečnosti; 
· identifikácia zvukových signálov upozorňujúcich na nebezpečenstvo; 
· nacvičovanie pokojného opustenia triedy a presunu po evakuačnej trase na určené
bezpečné miesto; 
· praktické simulovanie ako privolať pomoc dospelého alebo záchrannej zložky v
ohrozujúcej situácii; 
· uplatňovanie základov prvej pomoci pri ošetrovaní drobných rán - očistenie,
prelepenie náplasťou. 







3. VÝCHOVA  A VZDELÁVANIE ŽIAKOV SO STREDNÝM STUPŇOM MENTÁLNEHO POSTIHNUTIA

Vzdelávací obsah smeruje k formovaniu takej úrovne spôsobilostí, ktoré žiakovi umožnia znížiť mieru závislosti na pomoci iných osôb, uľahčia jeho adaptáciu na spoločenské podmienky a pripravia ho na aktívne zapojenie sa do komunitného života.

VZDELÁVACIA OBLASŤ JAZYK A KOMUNIKÁCIA

CHARAKTERISTIKA VZDELÁVACEJ OBLASTI

Vzdelávanie v oblasti Jazyk a komunikácia sa zameriava na komplexný rozvoj všetkých jazykových rovín s prioritným cieľom vybudovať u žiaka funkčnú komunikáciu v ústnej, písomnej aj neverbálnej forme. Vzdelávací obsah slúži predovšetkým ako prostriedok na posilnenie sociálnych zručností a schopnosti samostatne sa dorozumieť v bežnom živote. 
V úzkej súčinnosti s oblasťou Umenie a kultúra sa cielene rozvíja grafomotorika a príprava na grafický prejav, pričom sa dôraz kladie na jeho praktické využitie, ako je podpis či vypĺňanie jednoduchých tlačív. Súčasťou tohto procesu je aj literárna výchova, v ktorej si žiaci osvojujú techniky čítania a prácu s textom v rozsahu prispôsobenom ich individuálnej kognitívnej úrovni a schopnosti vecného porozumenia. 
Vzhľadom na rámcový charakter obsahu vzdelávania je možné flexibilne prispôsobovať časový harmonogram a mieru dosiahnutých cieľov aktuálnemu progresu každého žiaka. 
V oblasti vstupnej gramotnosti sa uplatňuje výrazná diferenciácia, ktorá umožňuje obmedziť nácvik písania a čítania len na veľkú tlačenú abecedu, ak je to pre kognitívny rozvoj žiaka efektívnejšie. U žiakov s limitovaným funkčným využitím hovorenej reči sa prioritne rozvíjajú alternatívne formy komunikácie využívajúce grafické symboly alebo neverbálne prostriedky, ktoré zabezpečujú plnohodnotné funkčné dorozumievanie sa v sociálnom kontakte. 

U žiakov sa rozvíjajú tieto spôsobilosti: 

· funkčne využívať verbálne, neverbálne alebo alternatívne prostriedky na nadviazanie
kontaktu; 
· vyjadrovať vlastné potreby zrozumiteľným spôsobom; 
· viesť jednoduchý rozhovor v známom prostredí; 
· poskytovať primerané odpovede na kladené otázky; 
· uplatňovať techniky globálneho alebo analyticko-syntetického čítania; 
· čítať s porozumením so zameraním na zachytenie vecnej informácie; 
· konať v súlade s pochopením praktického významu inštrukcií a piktogramov; 
· orientovať sa v obsahu primeraných umeleckých a náučných textov; 
· interpretovať a reprodukovať vnímaný obsah prostredníctvom ilustrácií, dramatizácie
alebo rozprávania podľa časovej a logickej následnosti;
· aplikovať písomný prejav na zaznamenávanie osobných údajov, vypĺňanie tlačív a
realizáciu prepisu textov so zachovaním čitateľnosti a základnej gramatiky podľa
individuálnych schopností.



Vzdelávacia oblasť sa člení na komponenty

· Komunikačná interakcia
· Hovorená produkcia
· Písaná produkcia
· Kgnitívne procesy a učenie
· Recepcia textov

CIELE A OBSAH VZDELÁVACEJ OBLASTI

Komunikačná interakcia

Ciele
· Používať základné spoločenské konvencie a zdvorilostné návyky pri kontakte s okolím.
· Uvádzať osobné údaje potrebné na identifikáciu vlastnej osoby v sociálnom styku.
· Funkčne komunikovať pri vybavovaní jednoduchých záležitostí v komunite.
· Požiadať o pomoc alebo informáciu zrozumiteľným spôsobom v známom i neznámom prostredí.
· Reagovať na vizuálne a zvukové signály v prostredí za účelom vlastnej bezpečnosti.
· Komunikovať informácie o vlastnom zdraví a pocitoch nepohodlia partnerovi.
· Udržiavať primeraný sociálny a fyzický odstup pri komunikácii s cudzími osobami.
· Uplatňovať prvky asertívneho správania a odmietnutia v potenciálne nebezpečných situáciách.
· Rozlišovať známe a neznáme osoby z hľadiska bezpečnej sociálnej interakcie.

Obsah
· Uplatňovanie základných spoločenských pozdravov a oslovení v životných situáciách;
· slušné správanie pri kontakte s cudzou osobou v rôznych inštitúciách;
· zrozumiteľné uvádzanie mena a adresy bydliska pri sebaidentifikácii;
· používanie osobných identifikačných pomôcok a komunikačných kariet;
· vyjadrovanie funkčných požiadaviek súvisiacich s nákupom tovaru a využívaním služieb;
· formulovanie žiadosti o pomoc v situácii ohrozenia alebo pri dezorientácii v priestore;
· interpretovanie základných informačných piktogramov a výstražných symbolov na verejných priestranstvách; 
· zdieľanie informácií o aktuálnom zdravotnom stave zrozumiteľným spôsobom; 
· odmietnutie nevhodného správania alebo nežiaduceho kontaktu; 
· nácvik zachovávania bezpečnej fyzickej vzdialenosti v sociálnom kontakte. 

Hovorená produkcia 

Ciele 
· Pomenovať predmety, osoby a deje v bezprostrednom okolí zrozumiteľným spôsobom. 
· Používať základné významové charakteristiky pri opise vlastností a situácií. 
· Charakterizovať jednoduché povahové vlastnosti osôb a správanie postáv. 
· Hodnotiť konanie postáv a osôb z hľadiska slušného správania. 
· Podávať základné fakty o svojej osobe formou jednoduchej vety.
 
· Priraďovať konkrétne pojmy k známym nadradeným kategóriám v praktickom kontexte. 
· Využívať náhradné komunikačné systémy pri vyjadrovaní svojich potrieb v prípade deficitu hovorenej reči. 
· Uplatňovať funkčnú slovnú zásobu v rámci bežných životných situácií. 
· Krátko opísať obrázok, alebo reálnu situáciu. 

Obsah 
· Pomenúvanie predmetov, osôb a dejov v bezprostrednom okolí; 
· rozlišovanie a praktické používanie významových protikladov a významových zhôd; 
· jednoduché charakterizovanie vlastností osôb, zvierat a vecí; 
· hodnotenie správania literárnych postáv na základe ich konania; 
· podávanie základných faktografických informácií o sebe formou jednoduchej vety; 
· priraďovanie konkrétnych pojmov k nadradeným kategóriám v známom kontexte; 
· používanie adekvátnych náhradných komunikačných systémov v prípade narušenej komunikačnej schopnosti; 
· rozširovanie rozsahu používanej slovnej zásoby v rámci každodenných tém; 
· tvorenie krátkych a zrozumiteľných viet pri opise obrázka alebo reálnej situácie. 

Písaná produkcia 

Ciele 
· Ovládať tvary písmen abecedy a číslic v tlačenej alebo písanej forme podľa individuálnych schopností
· Písať osobné údaje a informácie o rodinných príslušníkoch bez chýb a s dodržaním čitateľnosti.
· Využívať písomný prejav na riešenie praktických životných situácií a úradných úkonov. 
· Uplatňovať základné gramatické pravidlá pri písaní veľkých písmen a interpunkčných znamienok. 
· Zapisovať krátke texty, oznamy a pracovné postupy zrozumiteľným spôsobom.
· Dodržiavať správne hygienické návyky a grafomotorickú plynulosť pri písomnom prejave.
 
Obsah 
· písanie tvarov písmen a číslic podľa schopností v rámci celej abecedy, prioritne veľkého tlačeného písma; 
· písanie vlastného mena, priezviska, presnej adresy bydliska a mien rodinných príslušníkov bez chýb; 
· prepisovanie a opisovanie krátkeho textu so zameraním na správne písanie predložiek a spojok; 
· samostatné alebo usmernené vypĺňanie praktických tlačív ako poštová poukážka, sprievodka k balíku alebo jednoduchý dotazník; 
· písanie textu na pohľadnicu, blahoželania k sviatku alebo krátkych oznamov pre členov rodiny; 
· písomné zaznamenávanie jednoduchého pracovného postupu a písanie krátkych viet podľa diktovania. 



Kognitívne procesy a učenie 

Ciele 
· Určovať pravú a ľavú stranu na vlastnom tele a na ploche papiera. 
· Rozlišovať poradie činností a udalostí počas bežného dňa. 
· Označovať predmety a činnosti pomocou dohodnutých symbolov. 
· Rozprávať vlastný zážitok v správnom poradí podľa obrázkov. 
· Vyjadrovať pocity vyvolané obrázkami alebo situáciou. 
· Dodržiavať naučené pravidlá pri organizácii svojho miesta a času. 
· Sústrediť sa na zadanú úlohu počas stanoveného času. 

Obsah 
· Praktické aplikovanie základov pravo-ľavej orientácie na vlastnom tele a na ploche papiera; 
· orientácia v časovej následnosti udalostí dňa; 
· schematické znázorňovanie slov pomocou symbolov; 
· zachovanie logickej a časovej následnosti pri reprodukovaní zážitkov; 
· vyjadrovanie pocitov vyvolaných ilustráciami; 
· vytváranie funkčných postupov organizácie priestoru a času; 
· udržanie pozornosti na potrebný čas. 

Recepcia textov 

Ciele 
· Diferencovať jednotlivé zvuky reči a hlásky na začiatku a na konci slova. 
· Rytmizovať hovorené slovo so zreteľom na dĺžku samohlások. 
· Čítať krátke upravené texty a grafické materiály s dôrazom na funkčné porozumenie. 
· Interpretovať obrázkové návody a inštrukcie potrebné pre praktické činnosti. 
· Reprodukovať dej vypočutého alebo prečítaného príbehu s využitím vizuálnej opory. 
· Stvárňovať literárny dej prostredníctvom tvorivej dramatiky. 

Obsah 
· Identifikovanie prvej a poslednej hlásky v slove a sluchové diferencovanie jednotlivých
zvukov reči; 
· rytmizovanie hovoreného slova a sluchové rozlišovanie dĺžky samohlások v slove; 
· čítanie s porozumením krátkych upravených textov, detských časopisov, komiksov a
jednoduchých encyklopédií; 
· sledovanie a správne interpretovanie obrázkových návodov a inštrukcií potrebných pre
praktické činnosti a prácu; 
· reprodukovanie deja vypočutého alebo prečítaného príbehu s pomocou otázok učiteľa
alebo ilustrácií; 
· dramatizovanie a stvárňovanie literárneho deja metódami tvorivej dramatiky a
rolových hier. 








VZDELÁVACIA OBLASŤ MATEMATIKA A INFORMATIKA

CHARAKTERISTIKA VZDELÁVACEJ OBLASTI

Vzdelávacia oblasť Matematika a informatika rozvíja matematické myslenie a elementárne logické operácie v úzkej väzbe na každodennú realitu. Jej primárnym cieľom nie je osvojovanie si teoretických poznatkov, ale vybudovanie funkčných matematických zručností, vedomostí a návykov, ktoré žiak dokáže v rámci svojich individuálnych schopností prirodzene aplikovať v praktickom živote. Vzdelávanie v tejto oblasti sa zameriava na praktickú využiteľnosť a rozvoj samostatnosti žiaka v bežnom živote. Dôraz sa kladie na dôkladné upevnenie základných spôsobilostí pred rozširovaním objemu učiva, pričom proces dopĺňa rozvoj digitálnej gramotnosti ako nástroja na lepšiu orientáciu v informačnom prostredí. 

U žiakov sa rozvíjajú tieto spôsobilosti: 

· funkčne aplikovať elementárne matematické operácie a logické postupy pri riešení praktických situácií v každodennom živote; 
· využívať poznatky o číslach, množstvách a merateľných veličinách na zvýšenie samostatnosti v domácom a verejnom prostredí; 
· orientovať sa v priestore, čase a v základných geometrických vzťahoch s cieľom lepšej adaptácie na okolité prostredie; 
· uplatňovať matematické zručnosti pri narábaní s peniazmi, pri vážení, meraní a jednoduchom odhadovaní množstva v reálnych podmienkach; 
· využívať digitálne technológie a nástroje digitálnej gramotnosti ako prostriedok na lepšiu orientáciu v informačnom prostredí; 
· využívať digitálne zariadenia ako kompenzačný nástroj na komunikáciu a učenie; 
· bezpečne a zodpovedne sa pohybovať v digitálnom priestore za účelom vyhľadávania potrebných informácií pre štúdium, bežný život alebo zábavu. 

Vzdelávacia oblasť sa člení na matematické a informatické komponenty
 
· Komponent so zameraním na matematiku 
· Čísla a operácie s číslami 
· Geometria a meranie 
· Matematické operácie v reálnom živote 
· Komponent so zameraním na informatiku 
· Práca s digitálnymi zariadeniami a softvérom 
· Vyhľadávanie a spracovanie informácií 
· Digitálna bezpečnosť 









CIELE A OBSAH VZDELÁVACEJ OBLASTI

Komponent so zameraním na matematiku 

Čísla a operácie s číslami 

Ciele 
· Poznať číselný rad v obore do 1 000, vedieť v ňom čítať, písať číslice a určovať poradie. 
· Porovnávať čísla a množstvá v obore do 100 s využitím matematických znakov. 
· Sčítavať jednociferné a dvojciferné čísla v obore do 100 písomnou formou. 
· Odčítavať jednociferné a dvojciferné čísla v obore do 100 písomnou formou. 
· Používať kalkulačku na výpočty a kontrolu výsledkov v obore do 1 000. 
· Riešiť jednoduché slovné úlohy vychádzajúce z praktických situácií v škole. 
· Rozlišovať párne a nepárne čísla pri bežných činnostiach. 

Obsah 
· Ovládanie numerácie v obore do 1 000 po stovkách a orientovanie sa na číselnej osi; 
· porovnávanie čísiel v obore do 100 a určovanie vzťahov väčší, menší alebo rovná sa s grafickým zápisom; 
· písomné sčítavanie a odčítavanie jednociferných a dvojciferných čísiel v obore do 100; 
· riešenie úloh v obore do 1 000 s použitím kalkulačky; 
· riešenie jednoduchých slovných úloh zo školského prostredia; 
· rozlišovanie párnych a nepárnych čísiel pri praktických činnostiach. 

Geometria a meranie 

Ciele 
· Pomenovať základné rovinné útvary a priestorové telesá v bezprostrednom okolí. 
· Rysovať priame čiary a spájať určené body pomocou pravítka. 
· Merať dĺžku predmetov s využitím metra alebo pravítka v základných jednotkách. 
· Vážiť predmety a suroviny pomocou dostupných meracích zariadení. 
· Odmeriavať objem tekutín pomocou odmeriek a bežných nádob v praktických situáciách. 

Obsah 
· Identifikovanie a pomenovanie štvorca, obdĺžnika, trojuholníka, kruhu; 
· identifikovanie a pomenovanie telies, najmä gule a kocky v okolí; 









· rysovanie priamych čiar, spájanie bodov a vedenie čiary cez označený bod; 
· meranie dĺžky predmetov v centimetroch a metroch pomocou pravítka alebo metra; 
· praktické váženie predmetov a surovín s využitím kuchynskej alebo osobnej váhy; 
· ovládanie základov merania objemu tekutín pomocou odmerného valca alebo bežných nádob. 

Matematické operácie v reálnom živote 

Ciele 
· Rozlišovať mince a bankovky v mene euro podľa ich nominálnej hodnoty. 
· Sčítavať hodnoty mincí a bankoviek pri modelovaní nákupných cien. 
· Vykonávať nákup a platbu v modelových situáciách školskej predajne. 
· Porovnávať ceny produktov s cieľom určiť drahší a lacnejší tovar. 
· Kontrolovať sumu vrátených peňazí pri nákupe v rámci prevencie finančnej ujmy. 
· Plánovať jednoduché výdavky s ohľadom na vlastné finančné možnosti. 
· Určovať čas na hodinách so zameraním na celé hodiny a polhodiny. 
· Používať kalendár pri orientácii sa v dňoch a mesiacoch roka. 

Obsah 
· Identifikovanie euromincí a bankoviek na základe vizuálnych znakov a nominálnej hodnoty; 
· vytváranie peňažných súm kombinovaním rôznych mincí a bankoviek; 
· simulovanie nákupného procesu v školskej predajni od výberu tovaru po platbu; 
· priraďovanie cenoviek k produktom a určovanie poradia tovaru podľa ceny; 
· vypočítavanie rozdielu medzi zaplatenou sumou a cenou tovaru pomocou názoru alebo kalkulačky; 
· overovanie správnosti vydanej hotovosti porovnaním so skutočným výdavkom; 
· zostavovanie nákupného zoznamu pri dodržaní určeného finančného limitu; 
· rozlišovanie medzi osobnou potrebou a reálnymi finančnými možnosťami pri plánovaní výdavkov; 
· určovanie času na hodinách v celých hodinách a polhodinách; 
· orientovanie sa v dňoch a mesiacoch kalendára . 

Komponent so zameraním na informatiku 

Práca s digitálnymi zariadeniami a softvérom 

Ciele 
· Identifikovať hlavné časti počítačovej zostavy a ich funkciu. 
· Používať základné periférne zariadenia a príkazy na ovládanie programov. 
· Ovládať edukačné programy a digitálne hry zamerané na rozvoj kognitívnych funkcií. 
· Využívať digitálne nástroje na upevňovanie vedomostí o geometrických útvaroch. 
· Vytvárať statické obrazy v grafickom editore s využitím dostupných nástrojov. 
· Zapisovať jednoduché textové údaje v textovom editore s asistenciou. 



Obsah 
· Využívanie edukačných programov a digitálnych hier zameraných na rozvoj kognitívnych funkcií; 
· rozpoznávanie hlavných častí počítačovej zostavy; 
· ovládanie bezpečného zapnutia a vypnutia zariadenia. 
· používanie jednoduchých príkazov na ovládanie programov, ako sú šípky, enter, myš, u žiakov, ktorí majú potenciál zvládnuť koordináciu oko-ruka; 
· tvorenie statických obrazov v grafickom editore pomocou základných nástrojov; 
· základy práce v textovom editore s asistenciou; 
· využívanie vizualizácií v základných digitálnych nástrojoch na upevňovanie vedomostí o geometrických útvaroch; 

Vyhľadávanie a spracovanie informácií 

Ciele 
· Rozpoznávať význam piktogramov a funkčných ikon v digitálnom prostredí. 
· Interpretovať digitálne údaje na obrazovke zariadenia s pomocou. 
· Prezerať webové stránky určené pre mládež s dôrazom na vizuálny obsah. 
· Vyhľadávať praktické údaje o otváracích hodinách a službách s asistenciou. 
· Hľadať dopravné spojenia a informácie o podujatiach v online cestovných poriadkoch. 

Obsah 
· Identifikovanie piktogramov a funkčných ikon v prostredí operačného systému; 
· rozlišovanie grafických symbolov pre zapnutie, vypnutie, uloženie a návrat späť na obrazovke; 
· odčitovanie digitálnych údajov na obrazovke zariadenia; 
· vyhľadávanie konkrétnych obrázkov a fotografií podľa zadaného kľúčového slova alebo piktogramu; 
· vyhľadávanie informácií o otváracích hodinách obchodov a služieb v online prostredí; 
· lokalizovanie dopravných spojení, termínov kultúrnych a iných podujatí v digitálnom prostredí; 
· asistované vyhľadávanie iných praktických údajov pre potreby bežného života. 

Digitálna bezpečnosť 

Ciele 
· Bezpečne odosielať jednoduché textové správy, obrázky alebo piktogramy blízkym osobám. 
· Využívať komunikačné aplikácie a elektronickú poštu pod dohľadom dospelej osoby. 
· Chrániť osobné údaje a heslá pred poskytnutím neznámym osobám v online priestore. 
· Privolať dospelú osobu pri stretnutí sa s nejasným alebo nevhodným obsahom. 
· Dodržiavať stanovený časový limit a bezpečnú vzdialenosť od obrazovky zariadenia. 







Obsah 
· Používanie digitálnych nástrojov na písanie správ a zasielanie vizuálnych piktogramov; 
· komunikovanie cez elektronickú poštu a komunikačné platformy s asistenciou; 
· zachovávanie mlčanlivosti o adrese bydliska, telefónnom čísle a heslách pred cudzími ľuďmi; 
· signalizovanie potreby pomoci pri výskyte nejasných správ alebo nečakaných zmien na obrazovke; 
· rozlišovanie medzi známym a neznámym odosielateľom správy alebo žiadateľom o kontakt; 
· uplatňovanie hygienických pravidiel pri práci s technikou so zameraním na zrakovú hygienu a čas, strávený pri počítači; 
· reagovanie na dohodnutý signál o ukončení práce s digitálnym zariadením. 


































VZDELÁVACIA OBLASŤ ČLOVEK A PRÍRODA

CHARAKTERISTIKA VZDELÁVACEJ OBLASTI

Vzdelávacia oblasť Človek a príroda vedie žiakov k poznávaniu prírodného sveta, ktorý ich bezprostredne obklopuje a k vnímaniu prírody ako vzájomne prepojeného celku. Výučba sa sústreďuje na zážitkové učenie, zmyslové vnímanie a priame pozorovanie reálnych predmetov a javov. 

Cieľom nie je osvojenie zložitej teórie, ale formovanie kladného vzťahu k životnému prostrediu, rozvíjanie zvedavosti a získanie praktických zručností pre bežný život. Žiaci sa učia chápať jednoduché súvislosti, ako je vplyv počasia na život, dôležitosť vody a zodpovednosť človeka za ochranu prírody. 

U žiakov sa rozvíjajú tieto spôsobilosti: 
· využívať zmyslové vnímanie a pozorovanie na získavanie informácií o reálnych predmetoch a javoch; 
· identifikovať a kategorizovať zložky prírody podľa jednoduchých identifikačných znakov; 
· aplikovať zásady environmentálneho správania a podieľať sa na ochrane životného prostredia; 
· dodržiavať pravidlá bezpečnosti v situáciách ohrozujúcich zdravie a chrániť sa pred negatívnymi vplyvmi látok; 
· prakticky využívať poznatky o ľudskom tele a správnej životospráve pri starostlivosti o vlastné zdravie. 

Vzdelávacia oblasť sa člení na komponenty 

· Poznávanie a skúmanie prírody 
· Neživá príroda a fyzikálne javy 
· Živá príroda 

CIELE A OBSAH VZDELÁVACEJ OBLASTI 

Poznávanie a skúmanie prírody 

Ciele 
· Pozorovať prírodné javy v bezprostrednom okolí podľa konkrétneho zadania. 
· Používať jednoduché pomôcky na skúmanie prírody a získavanie informácií. 
· Triediť predmety podľa sledovaných znakov a vlastností. 
· Merať vzdialenosti a veľkosti objektov v známom prostredí. 
· Rozlišovať krátkodobé a dlhodobé zmeny v prírode počas roka. 
· Sledovať priebeh rastu a vývoja rastlín v prirodzených podmienkach. 

Obsah 
· Cieľavedomé pozorovanie prírodných javov a využívanie jednoduchých pomôcok ako lupa, odmerka či váha; 
· prepájanie vizuálnych vnemov s konkrétnymi predstavami o fungovaní okolitého sveta; 
· triedenie predmetov podľa identifikačných znakov a meranie vzdialeností v okolí školy a domova; 
· rozlišovanie zmien v prírode a chápanie rozdielu medzi krátkodobými a dlhodobými procesmi; 
· sledovanie procesov rastu, klíčenia a vývoja rastlín v prirodzených podmienkach. 

Neživá príroda a fyzikálne javy 

Ciele 
· Rozlišovať skupenstvá vody a sledovať zmeny pri topení, tuhnutí a rozpúšťaní látok. 
· Identifikovať bežné suroviny a palivá s dôrazom na ich praktické využitie v domácnosti. 
· Určovať stav pokoja a pohybu predmetov v reálnych situáciách v bezprostrednom okolí. 
· Rozpoznávať zdroje tepla, svetla a elektrického prúdu s ohľadom na bezpečnú manipuláciu. 
· Rozoznávať zdroje zvuku a vnímať vplyv nadmerného hluku na organizmus. 
· Rozlíšiť deň a noc na základe svetelných podmienok a typických činností človeka. 
· Priradiť k symbolom dňa a noci konkrétne režimové aktivity žiaka. 

Obsah 
· Pozorovanie zmien vody pri zmrazovaní, zohrievaní a rozpúšťaní bežných látok; 
· pomenúvanie základných palív využívaných na vykurovanie a prípravu jedla; 
· rozlišovanie pohybujúcich sa a statických objektov v triede a v okolí školy; 
· lokalizovanie zdrojov tepla a svetla v miestnosti a ich bezpečné používanie; 
· identifikovanie bežných elektrospotrebičov a dodržiavanie pravidiel bezpečnosti pri práci s nimi; 
· porovnávanie zvukov prostredia a uplatňovanie ochrany sluchu pred nadmerným hlukom; 
· identifikovanie dňa a noci podľa intenzity svetla a prítomnosti Slnka alebo Mesiaca; 
· triedenie piktogramov s dennými a nočnými činnosťami; 
· pomenúvanie rozdielov v dennom režime v súvislosti so svetlom a tmou; 
· využívanie názorných modelov na znázornenie rotácie planéty Zem. 

Živá príroda 

Ciele 
· Identifikovať typické rastliny a živočíchy v regióne školy podľa výrazných znakov. 
· Pestovať vybrané úžitkové rastliny podľa stanoveného postupu s pomocou pedagóga. 
· Prejavovať ohľaduplné správanie k zvieratám. 
· Poznať základné princípy starostlivosti o zvieratá. 
· Pomenovať základné časti ľudského tela na sebe a na modeli. 
· Vysvetliť význam dýchania, prijímania potravy a pohybu pre život a zdravie človeka. 
· Vyberať vhodné potraviny z hľadiska zdravej životosprávy v modelových situáciách. 
· Signalizovať zdravotné ťažkosti a príznaky bežných ochorení. 
· Ošetriť drobné poranenia pod dohľadom s využitím lekárničky. 
· Uplatňovať základné princípy ochrany prírody a udržiavania poriadku v okolí školy. 

Obsah 
· Realizovanie praktických činností pri pestovaní úžitkových rastlín; 
· osvojovanie si zásad bezpečného kontaktu a starostlivosti o zvieratá v reálnych alebo modelových situáciách; 
· lokalizovanie častí tela a zmyslových orgánov na ľudskom tele; 
· demonštrovanie dôležitosti dýchania a pitného režimu pre fungovanie organizmu; 
· triedenie potravín na zdraviu prospešné a menej vhodné pre ľudský organizmus; 
· pomenúvanie prejavov ochorenia a privolanie pomoci pri chorobe alebo bolesti; 
· používanie dezinfekcie a náplasti pri ošetrovaní poranenia; 
· dodržiavanie denného režimu a striedanie času práce s odpočinkom; 
· rešpektovanie ochrany prírody a udržiavanie poriadku v okolí školy. 












































VZDELÁVACIA OBLASŤ ČLOVEK A SPOLOČNOSŤ

CHARAKTERISTIKA VZDELÁVACEJ OBLASTI

Vzdelávacia oblasť Človek a spoločnosť vytvára základné predpoklady pre formovanie vlastnej identity žiaka a jeho cieľavedomú socializáciu. Jej primárnym poslaním je viesť žiakov k adekvátnemu vnímaniu sociálnej reality a k funkčnej interakcii so spoločenským svetom. Obsah vzdelávania je koncipovaný tak, aby v maximálnej miere eliminoval riziko sociálnej exklúzie a pripravil žiaka na plnohodnotné zapojenie sa do komunitného života v rámci jeho individuálnych schopností. Súčasťou vzdelávacej oblasti je aj voliteľná zložka náboženská výchova/náboženstvo. Integruje náboženský rozmer s rozvojom osobnosti so zameraním na formovanie morálneho úsudku a osvojenie si pravidiel etického života podľa individuálnych predpokladov žiaka. Rozvíjaním duchovných potrieb napomáha k pochopeniu základných hodnôt, ktoré sú v súlade s morálnym kódexom spoločnosti a prispievajú k celkovému hodnotovému smerovaniu žiaka. Škola má autonómiu v tom, ako náboženstvo zaradí do svojho učebného plánu, aby čo najlepšie naplnila ciele socializácie a inklúzie. 

U žiaka sa rozvíjajú tieto spôsobilosti: 

· poznať seba, svoju rodinu a ľudí v škole; 
· uplatňovať pravidlá spoločenského správania, kultúrne stravovacie návyky a základy slušnej komunikácie; 
· orientovať sa v miestnej obci, identifikovať dôležité inštitúcie a využívať ich služby; 
· uplatňovať prosociálne správanie v interpersonálnych vzťahoch; 
· uplatňovať pravidlá slušného správania v oblasti osobnej starostlivosti; 
· dodržiavať sociálne hranice v záujme bezpečného spolunažívania. 

Vzdelávacia oblasť sa člení na komponenty 

· Človek a jeho prostredie 
· Orientácia v čase a priestore 
· Orientácia v každodennom živote 
· Bezpečnosť a sociálne prostredie 
· Náboženská výchova/náboženstvo 

CIELE A OBSAH VZDELÁVACEJ OBLASTI 

Človek a jeho prostredie
 
Ciele 
· Identifikovať budovu školy, dôležité orientačné body a inštitúcie v blízkom okolí. 
· Ovládať adresu svojho bydliska vrátane názvu obce, ulice a čísla domu.
· Rozlišovať štátne symboly Slovenskej republiky na elementárnej úrovni.
· Udržiavať čistotu a usporiadanosť vecí podľa pravidiel vo svojom bezprostrednom okolí v škole i doma.
· Chrániť prírodu a verejný majetok pred poškodením.
· Pomenovať významné miesta v regióne navštívené počas školských aktivít. 



Obsah 
· Identifikovanie budovy školy, jej okolia a dôležitých orientačných bodov v blízkosti; 
· poznanie názvu svojej obce, ulice a orientačného čísla svojho bydliska; 
· rozlišovanie základných inštitúcií v obci ako obchod, pošta, lekáreň, obecný úrad; 
· poznávanie základných štátnych symbolov Slovenskej republiky; 
· zachovávanie čistoty a poriadku vo svojom bezprostrednom okolí v škole i doma; 
· ochrana prírody vo svojom okolí; 
· ochrana verejného majetku; 
· pomenúvanie významných miest v regióne. 

Orientácia v čase a priestore 

Ciele 
· Rozlišovať časti dňa a priraďovať k nim typické činnosti. 
· Vymenovať dni v týždni s rozlíšením pracovných dní a dní pracovného pokoja. 
· Používať priestorové pojmy vpredu, vzadu, hore, dole, vpravo a vľavo v praxi. 
· Orientovať sa v priestoroch školy, samostatne vyhľadávať kľúčové miesta. 
· Určovať aktuálne ročné obdobie na základe typických znakov v prírode a v obliekaní. 
· Uplatňovať pojmy včera, dnes a zajtra pri plánovaní udalostí. 
· Dodržiavať časový sled aktivít podľa aktuálneho rozvrhu hodín. 

Obsah 
· Rozlišovanie častí dňa ráno, poludnie, večer, noc a priraďovanie typických činností k nim; 
· poznanie dní v týždni a rozlišovanie medzi pracovnými dňami a dňami pracovného pokoja; 
· orientácia v aktuálnom rozvrhu hodín a čase určenom na oddych; 
· identifikácia ročných období a ich typických znakov v prírode a v obliekaní; 
· používanie priestorových pojmov vpredu, vzadu, hore, dole, vpravo a vľavo v praxi;
· orientácia v priestoroch školy a samostatné vyhľadávanie triedy, jedálne či toalety;
· uplatňovanie pojmov včera, dnes a zajtra v súvislosti s prežitými a plánovanými udalosťami. 

Orientácia v každodennom živote 

Ciele 
· Realizovať jednoduchý nákup pod dohľadom s využitím vedomostí o hodnote peňazí. 
· Komunikovať požiadavku o službu alebo informáciu na verejnom mieste. 
· Udržiavať systém a poriadok vo svojich veciach. 
· Zvoliť vhodné oblečenie a pomôcky podľa aktuálneho počasia a typu aktivity. 
· Obsluhovať predmety dennej potreby a domáce spotrebiče bezpečným spôsobom. 
· Pripraviť jednoduchý pokrm ako súčasť spoločenského styku. 
· Dodržiavať stanovený časový harmonogram vyučovania a režim dňa. 






Obsah 
· Orientácia v základnej hodnote peňazí; 
· realizovanie jednoduchého nákupu pod dohľadom; 
· vyžiadanie potrebnej služby alebo informácie v obchode či na verejnom mieste; 
· dodržiavanie stanoveného režimu dňa a rešpektovanie časového harmonogramu vyučovania; 
· voľba oblečenia a osobných pomôcok primerane aktuálnemu počasiu a plánovanej aktivite; 
· využitie predmetov dennej potreby, školských pomôcok a domácich spotrebičov správnym a bezpečným spôsobom; 
· udržiavanie systému a poriadku vo svojich veciach; 
· spolupráca pri príprave jednoduchej stravy a dodržiavanie pravidiel stolovania. 

Bezpečnosť a sociálne prostredie 

Ciele 
· Dodržiavať pravidlá pre bezpečný pohyb chodcov v cestnej premávke. 
· Rozlišovať základné dopravné značky dôležité pre bezpečnosť chodca a cyklistu. 
· Privolať pomoc v prípade ohrozenia alebo nehody. 
· Prejavovať primeranú úctu k dospelým a ohľaduplnosť k rovesníkom. 
· Odmietať kontakt, dary a komunikáciu s neznámymi osobami. 
· Identifikovať nebezpečenstvo návykových látok, liekov a neznámych chemikálií. 
· Reagovať na rizikové situácie, javy a predmety v školskom a domácom prostredí, najmä na oheň, elektrinu a ostré predmety. 
Obsah 
· Dodržiavanie pravidiel pre chodcov, používanie reflexných prvkov a bezpečné prechádzanie cez cestu; 
· poznanie základných dopravných značiek dôležitých pre bezpečnosť chodca a cyklistu; 
· privolanie pomoci; 
· prejavovanie úcty k dospelým osobám a ohľaduplnosti k rovesníkom 
· ostražitosť pri kontakte, prijímaní darov a komunikácii s cudzími a neznámymi osobami; 
· poznanie nebezpečenstva návykových látok, liekov a neznámych chemických predmetov; 
· rozpoznávanie rizikových situácií, predmetov a javov v školskom a domácom prostredí, ako sú ostré predmety, oheň alebo elektrina, a vyhýbanie sa im. 













VZDELÁVACIA OBLASŤ ČLOVEK A SVET PRÁCE

CHARAKTERISTIKA VZDELÁVACEJ OBLASTI

Vzdelávacia oblasť Človek a svet práce zastáva v edukácii žiakov so stredným stupňom mentálneho postihnutia nenahraditeľnú úlohu pri budovaní ich osobnej nezávislosti. Jej prioritným cieľom je úspešná sociálna integrácia a príprava na zmysluplné uplatnenie sa v spoločnosti prostredníctvom praktických činností. 
V rámci oblasti sa stimuluje motorika a poznávacie procesy, kultivuje vzťah k práci a rozvíjajú zručnosti potrebné na manipuláciu s nástrojmi a materiálmi. Vo vyšších ročníkoch plynule prechádza do predprofesionálnej prípravy, kde upevňuje pracovnú disciplínu a vytrvalosť, čím pripravuje žiaka na budúce pôsobenie v chránenom alebo podporovanom zamestnaní. 

U žiaka sa rozvíjajú tieto spôsobilosti: 

· aktívne sa podieľať na udržiavaní estetického a čistého prostredia v triede, spoločných priestoroch školy a vo svojom okolí; 
· bezpečne manipulovať s elektrospotrebičmi, nástrojmi a čistiacimi prostriedkami; 
· pripravovať jednoduché pokrmy a nápoje pri dodržaní hygienických zásad a kultúry stolovania; 
· spracovávať rôzne materiály pomocou základných technických postupov; 
· realizovať jednoduché pestovateľské práce a starať sa o rastliny v interiéri aj exteriéri; 
· orientovať sa v možnostiach pracovného uplatnenia v chránenom prostredí. 

Vzdelávacia oblasť sa člení na komponenty 

· Praktické práce v dielni 
· Práce v domácnosti a kuchyni 
· Kultúra stolovania 
· Pestovateľské práce a starostlivosť o prostredie 
· Príprava na pracovné uplatnenie 

CIELE A OBSAH VZDELÁVACEJ OBLASTI 

Praktické práce v dielni 

Ciele 
· Rozlišovať vlastnosti rôznych materiálov hmatom a pozorovaním. 
· Používať základné dielenské náradie pod priamym dohľadom. 
· Merať dĺžku materiálu pomocou pravítka alebo šablóny s asistenciou. 
· Vykonávať technické úkony ako rezanie, brúsenie a spájanie materiálov podľa predlohy. 
· Montovať skrutkové spoje a stavebnicové diely podľa pracovného postupu. 
· Dodržiavať prísne bezpečnostné pravidlá pri manipulácii s nástrojmi. 
· Udržiavať poriadok na pracovnom stole a odkladať náradie na určené miesto. 




Obsah 
· skúmanie a porovnávanie vlastností materiálov ako tvrdosť dreva, pružnosť plastu či
            krehkosť papiera hmatom a pozorovaním; 
· nacvičovanie presného skladania a ohýbania papiera, strihania podľa čiary a lepenia plošných i priestorových modelov; 
· meranie dĺžky materiálu pomocou pravítka alebo šablóny s asistenciou a označovanie miest pre ďalšie opracovanie; 
· používanie základného dielenského náradia ako pílka, kladivko a pilník pod priamym dohľadom pri dodržiavaní bezpečného úchopu; 
· vykonávanie technologických úkonov ako brúsenie povrchu dreva brúsnym papierom a vŕtanie otvorov ručným nebožiecom; 
· montovanie a demontovanie skrutkových spojov a stavebnicových dielov; 
· udržiavanie poriadku v dielni cez očistenie náradia, zametanie pracovného stola a odkladanie pomôcok na určené miesto po skončení práce. 

Práce v domácnosti a kuchyni 

Ciele 
· Ukladať osobné veci, šatstvo a školské pomôcky na určené miesto. 
· Udržiavať čistotu pracovnej plochy a podlahy zametaním alebo vysávaním. 
· Pripravovať studené a jednoduché teplé pokrmy podľa obrázkového receptu. 
· Obsluhovať domáce elektrospotrebiče bezpečným a úsporným spôsobom. 
· Aplikovať hygienické návyky pri manipulácii s potravinami a kuchynským riadom. 
· Vykonávať drobné opravy textilu vrátane navliekania nite a prišívania gombíka. 

Obsah 
· Realizovanie súboru upratovacích prác; 
· pravidelné triedenie a ukladanie osobných vecí v skrinke a školskej taške a udržiavanie prehľadu v pomôckach; 
· aplikovanie správneho postupu pri umývaní riadu; 
· samostatné obsluhovanie jednoduchých spotrebičov; 
· pripravovanie studených pokrmov; 
· nacvičovanie jednoduchej tepelnej úpravy pod dohľadom; 
· vykonávanie drobných opráv textilu. 

Kultúra stolovania 

Ciele 
· Pripraviť kompletné prestieranie stola podľa počtu osôb a druhu príležitosti. 
· Používať správne jedálenský príbor a dbať na čistotu počas konzumácie jedla. 
· Aplikovať pravidlá spoločenského správania počas spoločného stolovania. 
· Pomáhať pri servírovaní pokrmov a nalievaní nápojov ostatným členom skupiny. 
· Upratať stolovaciu plochu a roztriediť riad po skončení jedla. 

Obsah 
· Príprava kompletného prestierania podľa počtu osôb; 
· estetické ozdobovanie stola kvetmi alebo tematickými dekoráciami; 
· používanie príboru počas jedenia; 
· nalievanie nápojov z džbánu a podávanie pokrmov ostatným členom skupiny;
· upratovanie stolovacej plochy po skončení jedenia . 
Pestovateľské práce a starostlivosť o prostredie 

Ciele

· Postarať sa o základné biologické potreby rastlín ako voda, svetlo a čistota. 
· Pripravovať substrát a kvetináče na sadenie alebo presádzanie rastlín. 
· Podľa návodu vysievať semená a sadiť priesady zeleniny alebo kvetov.  
· Vykonávať pravidelnú starostlivosť o izbové rastliny . 
· Realizovať sezónne práce v záhrade ako hrabanie lístia a čistenie záhonov. 
· Používať záhradné náradie bezpečným a efektívnym spôsobom. 
· Udržiavať čistotu chodníkov a verejných priestorov v okolí školy. 

Obsah 
· Zabezpečovanie optimálnych svetelných podmienok a pravidelného prísunu vody pre konkrétne druhy rastlín; 
· čistenie listov od prachu a odstraňovanie odumretých častí rastlín na podporu ich rastu; 
· miešanie zeminy s hnojivom a ukladanie drenážnej vrstvy do nádob pred výsadbou; 
· vytváranie výsevných rýh alebo jamiek na vkladanie smien a priesad; 
· kyprenie povrchovej vrstvy pôdy v kvetináčoch a v záhonoch na zlepšenie prístupu vzduchu ku koreňom; 
· mechanické odstraňovanie buriny zo záhonov pred ich ďalšou úpravou; 
· zhromažďovanie organického odpadu a lístia na určené miesto alebo do kompostu; 
· odstraňovanie nečistôt a zametanie spevnených plôch v areáli školy s využitím metly a lopatky; 
· čistenie a uskladňovanie použitého náradia na vyhradené miesto po skončení práce. 

Príprava na pracovné uplatnenie 

Ciele 
· Pomenovať svoje silné stránky a praktické zručnosti dôležité pre prácu. 
· Dodržiavať stanovený pracovný čas a rytmus práce vrátane prestávok. 
· Rešpektovať pokyny nadriadeného a hierarchiu na pracovisku. 
· Primerane komunikovať pri nahlasovaní chyby alebo odovzdávaní práce. 
· Spoznávať reálne pracovné procesy. 
· Prijímať hodnotenie vlastnej práce a konštruktívne usmernenie od inštruktora. 
· Udržiavať čistotu a poriadok na pracovisku po skončení pracovnej smeny. 

Obsah 
· Identifikovanie schopností na základe úspešne zvládnutých praktických úkonov; 
· využívanie vizuálnych rozvrhov a časovačov na signalizáciu začiatku práce, prestávky a konca úlohy; 
· nácvik správneho oslovovania nadriadeného a pohotového reagovania na priamy pracovný pokyn;
· používanie dohodnutých komunikačných fráz a gest pri zistení nedostatku alebo pri dokončení úlohy;
· oboznamovanie sa s činnosťami zamestnancov v reálnom pracovnom procese;
· rozlišovanie medzi fázou prípravy, samotnej realizácie a kontroly výsledného produktu;
· reagovanie na spätnú väzbu inštruktora cez opravu chyby alebo zopakovanie pracovného postupu;
· systematické ukladanie náradia a materiálu na určené miesto podľa farebného alebo tvarového označenia;
· zametanie a utieranie pracovnej plochy ako záverečnej fázy pracovného procesu. 



































VZDELÁVACIA OBLASŤ UMENIE A KULTÚRA

CHARAKTERISTIKA VZDELÁVACEJ OBLASTI

Vzdelávacia oblasť Umenie a kultúra sprostredkúva žiakom svet prostredníctvom emócií a zmyslového vnímania. Umenie tu slúži ako špecifický komunikačný kanál, ktorý umožňuje vyjadriť pocity aj pri limitovaných verbálnych schopnostiach. Kultúra je prezentovaná prostredníctvom zrozumiteľných podnetov, ako sú zvyky, piesne a tanec, ktoré žiakovi pomáhajú identifikovať sa s komunitou. Vzdelávanie prepája hudobné, výtvarné a dramatické zložky do komplexného estetického vnemu, pričom rešpektuje individuálne psychofyzické možnosti, tempo a senzorické danosti každého žiaka. 

U žiaka sa rozvíjajú tieto spôsobilosti:
 
· reagovať na sluchové, zrakové a hmatové podnety z umeleckých aktivít; 
· vyjadrovať svoje predstavy, potreby a pocity prostredníctvom rôznych umeleckých
prostriedkov; 
· koordinovať pohyby tela pri hudobných, tanečných a výtvarných činnostiach; 
· spolupracovať so spolužiakmi na spoločnom umeleckom diele alebo hudobnom
vystúpení; 
· vnímať estetické hodnoty a tradičné prejavy kultúry vo svojom bezprostrednom
regióne; 
· využívať umelecké aktivity ako prostriedok na relaxáciu, uvoľnenie napätia a
dosiahnutie citovej rovnováhy. 

Vzdelávacia oblasť sa člení na komponenty: 

· Hudobné a rytmické činnosti 
· Výtvarné činnosti 

CIELE A OBSAH VZDELÁVACEJ OBLASTI 

Hudobné a rytmické činnosti 

Ciele 
· Reagovať na zvukové podnety 
· Rozlišovať medzi zvukom a tichom. 
· Prepájať vnímanie rytmu a tempa hudby prirodzeným pohybom tela. 
· Spievať nenáročné detské a ľudové piesne v rámci spoločnej aktivity. 
· Identifikovať základné rytmické nástroje prostredníctvom hmatu a sluchu. 
· Využívať počúvanie hudby na uvoľnenie napätia a navodenie psychickej pohody.
· Napodobňovať základné tanečné kroky a dramatizovať obsah riekaniek. 
· Rozlišovať dynamiku a tempo hudby pri hre na jednoduché nástroje. 





Obsah 
· Cvičenia na správne dýchanie a napodobňovanie prirodzených zvukov okolia v
artikulačných hrách; 
· nacvičovanie jednoduchých ľudových a detských piesní s dôrazom na radosť zo spevu
a rytmizáciu; 
· praktické vyludzovanie zvukov na nástrojoch Orffovho inštrumentária a
zoznamovanie sa s ich tvarom; 
· experimentálne rozlišovanie dynamiky a tempa hudby prostredníctvom hry na nástroj; 
· aktívne vnímanie krátkych hudobných skladieb a vyjadrovanie dojmov z nich gestom
alebo mimikou; 
· koordinovanie svojho pohybu v priestore v rámci kruhu či dvojíc pri tanečných hrách; 
· dramatizovanie obsahu piesní a rozprávok spojením spevu, pohybu a rekvizít; 
· účasť na hudobných aktivitách vychádzajúcich z ľudových tradícií a obyčajov. 

Výtvarné činnosti 

Ciele 
· Prepojiť pohyb a zmyslové vnímanie pri práci s výtvarnými materiálmi. 
· Trhať a strihať papier na menšie časti, hnietiť modelovacie hmoty podľa inštrukcie. 
· Viesť ruku cielene Pri zanechávaní stopy a sledovať pohyb nástroja zrakom. 
· Využívať výtvarné aktivity na vyjadrenie emócií a psychické uvoľnenie. 
· Experimentovať s farbami a tvarmi na ploche pri rozvoji estetického cítenia. 
· Tvarovať základné telesá a 3D objekty z plastických materiálov. 
· Prezentovať výsledky vlastnej tvorby so zámerom budovať pocit hrdosti. 

Obsah 
· Zobrazovanie blízkych osôb a zážitkov s využitím farieb na vyjadrenie aktuálnej
nálady; 
· spolupráca na veľkoplošných spoločných dielach; 
· vnímanie výtvarnej činnosti druhých; 
· realizovanie grafomotorických cvičení zameraných na plynulé čiary, vlnovky a body; 
· experimentovanie s materiálmi ako modelovacia hmota, papier, textil či prírodniny; 
· zmyslové vnímanie a praktické rozlišovanie základných farieb pri zapĺňaní plochy
papiera; 
· tvarovanie základných telies, jednoduchých nádob a 3D objektov z plastických hmôt; 
· využívanie kombinovaných techník, spájanie kresby, maľby a koláže do jedného
celku; 
· tvorba praktických ozdobných predmetov a darčekov inšpirovaných sviatkami a
tradíciami; 
· prezentovanie výsledkov svojej tvorby. 










VZDELÁVACIA OBLASŤ ZDRAVIE A POHYB

CHARAKTERISTIKA VZDELÁVACEJ OBLASTI

Vzdelávacia oblasť Zdravie a pohyb vytvára základný predpoklad pre zlepšenie kvality života žiakov prostredníctvom pohybu a osvojovania si návykov starostlivosti o zdravie. Prioritou nie je športový výkon, ale rozvoj základných motorických schopností, upevňovanie fyzického zdravia a podpora psychickej pohody. Pohyb slúži ako dôležitý kompenzačný nástroj na zlepšenie koordinácie, rovnováhy a odstraňovanie pohybových stereotypov. Pri aktivitách sa dôsledne rešpektujú individuálne dispozície a aktuálny zdravotný stav žiaka, pričom dôraz sa kladie na osobný progres a radosť z prekonávania prekážok. 

U žiakov sa rozvíjajú tieto spôsobilosti: 

· pravidelne vykonávať základné pohybové aktivity s cieľom upevniť zdravie a fyzickú
kondíciu; 
· ovládať základné lokomočné pohyby - chôdzu, beh, lezenie a manipulačné zručnosti s
náčiním; 
· aplikovať zásady správneho držania tela a zdravé pohybové stereotypy v bežnom
živote; 
· dodržiavať dohodnuté pravidlá hier a bezpečnosti, ktoré bránia úrazom na ihrisku či v
telocvični; 
· zvládať sebaobslužné úkony spojené s cvičením, osobnou hygienou a pitným
režimom; 
· využívať relaxačné a dychové cvičenia na uvoľnenie svalového i psychického napätia. 

Vzdelávacia oblasť sa člení na komponenty:
 
· Lokomočné cvičenia 
· Zdravotné a rehabilitačné cvičenia 
· Pohybové aktivity a hrové činnosti 
· Ochrana a bezpečnosť 


CIELE A OBSAH VZDELÁVACEJ OBLASTI
 
Lokomočné cvičenia 

Ciele 
· Zvládať základné formy presunu, chôdzu, beh a lezenie. 
· Zvýšiť fyzickú silu, obratnosť a vytrvalosť pravidelným vykonávaním správnych cvikov. 
· Prekonávať prirodzené a umelé prekážky v priestore podľa inštrukcie. 
· Meniť rýchlosť a smer pohybu na dohodnutý zvukový alebo vizuálny signál. 
· Koordinovať pohyby celého tela pri chôdzi v nerovnom teréne. 
· Udržiavať rovnováhu pri pohybe na zvýšenej ploche alebo lavičke. 





Obsah 
· zmeny rýchlosti a smeru chôdze či behu na dohodnutý signál; 
· prekonávanie jednoduchých prekážok lezením po rebrinách a udržiavaním rovnováhy na lavičke;  
· skoky znožmo na mäkkú podložku; 
· základné akrobatické prvky ako kolíska či kotúľ vpred s pomocou; 
· prekonávanie prekážkových dráh s využitím rôznych foriem lokomócie; 
· koordinácia pohybov pri chôdzi v rôznom teréne. 

Zdravotné a rehabilitačné cvičenia 

Ciele 
· Dosiahnuť správne držanie tela a vytvoriť si zdravé pohybové návyky pri sedení, státí
a chôdzi. 
· Využívať relaxačné cvičenia ako prostriedok na odstránenie únavy a na obnovenie
rovnováhy. 
· Osvojiť si rituál rozcvičky ako nevyhnutnú ochranu pred zranením. 
· Rozpoznávať rozdiel medzi zdravou únavou po cvičení a únavou z preťaženia, alebo 
dôsledku choroby. 
· Zvládnuť základné hygienické úkony po pohybovej aktivite a udržať osobnú čistotu. 

Obsah 
· Nácvik správneho držania tela a vykonávanie cvičení na posilnenie chrbtového svalstva; 
· pravidelné zaraďovanie relaxačných a strečingových cvičení na uvoľnenie svalstva; 
· sledovanie reakcií svojho tela na námahu a vnímanie vonkajších prejavov únavy; 
· uplatňovanie návyku pravidelného pohybu a dôsledného dodržiavania pitného režimu; 
· striedanie aktívneho pohybu s odpočinkom podľa aktuálnej potreby organizmu; 
· vykonávanie predpísaných kompenzačných a dychových cvičení; 
· udržiavanie hygieny po pohybovej aktivite - umývanie, prezliekanie, ukladanie
potrieb, používanie uteráka a dopĺňanie tekutín. 

Pohybové aktivity a hrové činnosti 

Ciele 
· Ovládať základné manipulačné zručnosti pri hádzaní, chytaní a kopaní do lopty. 
· Zladiť rytmus a hudbu s prirodzeným pohybom tela a tancom. 
· Porozumieť jednoduchým pokynom pri realizovaní pohybových hier 
· Zapojiť sa do známych pohybových hier. 
· Aktívne sa zapájať do sezónnych aktivít v prírode. 
· Preukázať sebadôveru pri osobnom progrese. 
· Prijať hodnotenie pohybových aktivít ako povzbudenie. 

Obsah 
· Reagovanie na základné povely a organizovanie sa do určených útvarov, najmä radu 
a kruhu; 
· hod loptičkou na cieľ; 
· manipulácia s rôznym ľahkým gymnastickým náčiním; 
· zúčastňovanie sa na pohybových hrách, spolupráca s ostatnými a dodržiavanie
pravidiel čestnej hry; 

· rytmizovanie pohybu vytlieskavaním, spájanie pohybu s hudobným sprievodom alebo
riekankami; 
· tanečnej improvizácia a nácvik jednoduchých krokov z ľudových tancov; 
· turistika v prírode a rozpoznávanie základných turistických značiek; 
· hry vo vode, sánkovanie a hry na snehu; 
· koordinovanie svojho pohybu v priestore pri spoločnom tanci v dvojiciach. 

Ochrana a bezpečnosť 

Ciele 
· Identifikovať situácie ohrozujúce zdravie a privolať pomoc v rámci svojich možností. 
· Dodržať zásady bezpečného správania pri športovaní v škole aj v prírode. 
· Reagovať adekvátne na simulovanú ohrozujúcu situáciu v známom prostredí. 
· Spolupracovať v skupine a rešpektovať pokyny autority počas evakuácie. 
· Poskytnúť pomoc privolaním dospelého . 
· Ošetriť drobné poranenie základným spôsobom. 

Obsah 
· Rozpoznávanie nebezpečných situácií pri cvičení a praktické nacvičovanie privolania
pomoci dospelého; 
· samostatná príprava na cvičenie a ukladanie si svojich vecí na určené miesto; 
· vykonávanie základnej hygieny po fyzickej záťaži; 
· dodržiavanie bezpečnostných pravidiel pri jazde na kolobežke, trojkolke alebo bicykli; 
· bezpečné používanie telocvičného náradia pod dohľadom učiteľa 
· identifikovanie zvukových signálov upozorňujúcich na nebezpečenstvo; 
· rozlišovanie dôležitých bezpečnostných symbolov a piktogramov. 
· nácvik opustenia triedy a presunu po evakuačnej trase na určené bezpečné miesto; 
· simulovanie privolania pomoci dospelého alebo záchrannej zložky v ohrozujúcej
situácii; 
· uplatňovanie základov prvej pomoci pri ošetrovaní drobných rán. 

1) https://podporneopatrenia.minedu.sk/vseobecne-informacie/
2) https://ucime.vzdelavanie21.sk/kurikulum/tvorba-skvp/
3) https://www.dfsr.sk/prava-dietata/
4) https://www.minedu.sk/digitalizacia-vo-vzdelavani/
5) https://www.minedu.sk/data/files/13435_program-informatizacie-skolstva-do-roku-2030_2_0.pdf
6) https://www.minedu.sk/dusevne-zdravie/
7) https://www.minedu.sk/ranne-kruhy/
8) https://podporneopatrenia.minedu.sk/katalog-podpornych-opatreni/
9) https://podporneopatrenia.minedu.sk/poskytovanie-vychovy-a-vzdelavania-na-zaklade-upravy-cielov-metod-foriem-a-pristupov-vo-vychove-a-vzdelavani/
10) https://podporneopatrenia.minedu.sk/data/att/c84/27266.09dcdb.pdf
11) https://podporneopatrenia.minedu.sk/data/att/f20/35625.7ac381.pdf
12) https://podporneopatrenia.minedu.sk/data/att/f79/27386.ee9900.pdf
13) https://podporneopatrenia.minedu.sk/data/att/0b3/27424.6ffe16.pdf
14) https://podporneopatrenia.minedu.sk/data/att/754/27530.02bca0.pdf
15) https://podporneopatrenia.minedu.sk/data/att/ecc/27476.e74814.pdf
16) https://podporneopatrenia.minedu.sk/data/att/134/27422.7fa195.pdf
17) https://podporneopatrenia.minedu.sk/data/att/841/27421.2975da.pdf
18) https://podporneopatrenia.minedu.sk/sprievodne-metodicke-materialy-k-podpornym-opatreniam/
19) https://www.minedu.sk/vzdelane-slovensko-2035-narodny-program-rozvoja-vychovy-avzdelavania/

www.nivam.sk

1) https://www.statpedu.sk/sk/deti-ziaci-so-svvp/deti-ziaci-so-zdravotnym-znevyhodnenim-vseobecnym-intelektovym-nadanim/
2) https://vzdelavanie21.sk/
3) https://nivam.sk/podporne-opatrenia-pre-deti-a-ziakov/
4) https://nivam.sk/podpora-cudzincov/
5) https://www.statpedu.sk/sk/metodicky-portal/
6) https://www.statpedu.sk/sk/metodicky-portal/metodicke-podnety/
7) https://nivam.sk/ucitelia/publikacie/
8) https://nivam.sk/ucitelia/odborno-metodicka-pomoc/
9) https://nivam.sk/ucitelia/publikacie/
10) https://nivam.sk/ucitelia/ucebne-zdroje/

Iné:
1) https://www.childoftheredwoods.com/homeschool-help/montessori-101-the-basics
2) https://montessoripedia.org/montessori-pedagogika/maria-montessori/
3) https://viki.iedu.sk/landing
4) https://www.zborovna.sk/novinky/index.php
5) https://www.iedu.sk/
6) https://digiedu.sk/webinare/
7) http://sk.sheeplive.eu/
8) https://www.minv.sk/?brozury-a-letaky, https://www.minv.sk/?OMC, 
https://www.minv.sk/?prevencia-kriminality-5
9) https://detstvobeznasilia.nks.gov.sk/, https://viacakonick.gov.sk/
10) https://health.gov.sk/Clanok?Narodna-linka-na-podporu-dusevneho-zdravia

Zoznam používaných skratiek:

ZŠ pre žiakov so ZZ s MP	– Základná škola pre žiakov so ZZ s MP
ŠPT			- Školský podporný tím 
ŠVVP			- Školský vzdelávací program
IVP			- Individuálny vzdelávací program 
ZZ s MP			- Zdravotne znevýhodnený/á s mentálnym postihnutím
ŠCPaP 			– Špecializované centrum poradenstva a prevencie
CPaP				-  Centrum poradenstva a prevencie
ŠŠI 				– Štátna školská inšpekcia 
MŠVVaM SR 		– Ministerstvo školstva vedy, výskumu a športu Slovenskej republiky
Z. z 				– zbierka zákonov

